
Η ΩΡΑ ΤΩΝ ΓΕΝΝΑΙΩΝ 
ΑΠΟΦΑΣΕΩΝ ΚΑΙ ΤΩΝ 
ΤΟΛΜΗΡΩΝ ΠΡΩΤΟΒΟΥΛΙΩΝ! 

Η ιστορία που τάχα μας είχε τελειώσει, επιταχύνει τώρα το βήμα της: 
στην Αλβανία των κολασμένων της γής που εξεγείρονται. Στο Ζαΐρ του 
αντάρτικου χειμάρου που σαρώνει τα πάντα στο πέρασμά του. Στη Νότια 
Κορέα που απομυθοποιεί, ματώνει και απεργεί. Στη Γαλλία του 
αντιρατσισμού και του αντιφασισμού που κατεβαίνει στους δρόμους. Στο 
Βέλγιο των εργατών και των πολιτών που ταρακουνάνε την σαπισμένη 
καθεστηκυία τάξη. Στη Γερμανία της οικολογικής και εργατικής αντίστασης. 

Στην αναστημένη προλεταριακή Ευρώπη των πρώτων στην ιστορία 
ευρωαπεργιών, ευρωδιαδηλώσεων και ευρωπορειών που καταργούν τα 
εθνικά σύνορα και ξαναφέρνουν στην επικαιρότητα την αλληλεγγύη και το 
διεθνισμό. Στην Ελλάδα της παρατεταμένης απεργίας των καθηγητών. Σε 
Βορρά και Νότο, η ανθρωπότητα ξυπνάει και ανασταίνεται! 

Ναι, τώρα πια μπορούμε να το πούμε: μια νέα περίοδος αγώνων και 
αμφισβήτησης πάει να διαδεχτεί την ατέλειωτη νύχτα του θατσερισμού και 
του νεοφιλελεύθερου οδοστρωτήρα. Και το «θαύμα» είναι ότι η παλιά καλή 
πάλη των τάξεων (ξανα)εφορμά στο πολιτικό προσκήνιο μόλις 6-7 χρόνια 
μετά την δήθεν «οριστική» θανάτωσή της από τον θριαμβεύοντα καπιταλισμό. 

Εφτάψυχη ταξική πάλη! Αδάμαστη καταφρονεμένη ανθρωπότητα που δεν 

το βάζει κάτω! Πάνω από τα ερείπια της κοινωνικής Ευρώπης του 
Μάαστριχτ, πλανιέται και πάλι το ίδιο αρχέγονο φάσμα που ταράζει την 
ηρεμία των κοινωνικών νεκροταφείων που μας είχαν υποσχεθεί για το τέλος 
αυτού του αιώνα. . . 

Όμως, προσοχή: προς το παρόν, δεν πρόκειται παρά για τα πρώτα βήματα 
προς τη σωστή κατεύθυνση. Με ελάχιστες εξαιρέσεις, οι αγώνες 
παραμένουν αμυντικοί και η αντίσταση κατακερματισμένη καιασυντόνιστη. 
Και, κυρίως, εξακολουθεί να μην υπάρχει η παραμικρή πολιτική 
εναλλακτική λύση που θα μπορούσε να προσφέρει μια πολιτική διέξοδο 
στα μόνιμα ιστορικά αδιέξοδα της βαλτωμένης σοσιαλδημοκρατίας και 
του ημιθανούς σταλινισμού. Με άλλα λόγια, τα καθήκοντα των 
επαναστατικών πρωτοποριών παραμένουν τιτάνια. 

Ωστόσο, κάτι πάει ν’αλλάξει προς τη σωστή κατεύθυνση και σε 
πανευρωπαϊκό επίπεδο. Αλλού δειλά κι αλλού στεντώρια παντού όμως 
υψώνεται η σωτήρια κραυγή «φτάνει πιά!». Μια νέα γενιά μαχητικών 
εργαζομένων βάζει την ενωτική, δημοκρατική και ριζοσπαστική σφραγίδα 
της στην ανάκαμψη των εργατικών και κοινωνικών αγώνων, μπολιάζοντας 
το αντικαπιταλιστικό κίνημα με το όραμα της άλλης, της ριζικά διαφορετικής 
ενωμένης Ευρώπης των συνεταιρισμένων παραγωγών. Και για πρώτη φορά, 
ωριμάζει τώρα στις συνειδήσεις εκατομμυρίων πολιτών η προοπτική της 
ενιαίας δράσης και του κοινού αγώνα σε πανευρωπαϊκό και διεθνικό 
επίπεδο! 

Όμως, η αλλαγή αρχίζει να γίνεται ορατή δια γυμνού οφθαλμού και στη 
χώρα μας. Και δεν είναι βέβαια τυχαίο ότι η ανάδειξη των απάνθρωπων 
θατσερικών προθέσεων της κυβέρνησης Σημίτη προκαλεί τόσο μεγάλους 
κραδασμούς -ή ακόμα και ρήξεις- και μέσα στις τάξεις του ΠΑΣΌΚ. Τα 
μηνύματα είναι σαφή και ελπιδοφόρα. Στη βάση της κοινωνίας ωριμάζει η 
αναγκαιότητα της ενιαίας δράσης και σκάει μύτη η προοπτική της 
δημιουργίας του κοινού μετώπου των εργαζομένων γύρω από 
συγκεκριμένες ενοποιητικές διεκδικήσεις. Η διάθεση υπάρχει. Όι δυνάμεις 
αρχίζουν να συσσωρεύονται. Και γι’αυτό ακριβώς είναι περίπου 
εγκληματική η τεχνητή διαιώνιση της πολυδιάσπασης και του 
κατακερματισμού. Μικροπολιτικοί σεχταρισμοί, γραφειοκρατικές 
αγκυλώσεις και νεοεθνικιστικές αναδιπλώσεις δεν είναι πια ανεκτές την 
ώρα που αρχίζουν να πέφτουν τα παρωχημένα φράγματα και ανοίγει ο 
δρόμος για τις μεγάλες συνδικαλιστικές, πολιτικές και οργανωτικές 
ανασυνθέσεις που απαιτούν οι καιροί. 

Τώρα είναι λοιπόν η ώρα για τις γενναίες αποφάσεις. Τώρα επιβάλλεται 
η μεγαλύτερη δυνατή προγραμματική και οργανωτική συσπείρωση των 
αντικαπιταλιστικών δυνάμεων που θα αποτελόσουν την μαγιά για τη 
δημιουργία του πλατιού αριστερού ρεύματος της εργατικής αντεπίθεσης, 
του διεθνισμού, της οικολογίας και του φεμινισμού. Τώρα... επειδή 
αργότερα θα είναι ίσως πολύ αργά. 

10 θέσεις για την εξέγερση 
του αλβανικού λαού 


του 

Γ,Λαγουμιτζή 


α) Ευθύς εξ αρχής αυταρχικό και αντιδημο- 
κρατικό (φυλάκιση του ηγέτη της αξιωματικής 
αντιπολίτευσης Φάτος Νάνο από το 1994, ανοιχτή 
βία και νοθεία στις εκλογές του περασμένου 
Μαϊου, τακτικές επιθέσεις και κακοποιήσεις 
ηγετικών στελεχών της αντιπολίτευσης από μέλη 
της μυστικής αστυνομίας, συχνές καταστροφές των 
γραφείων και τυπογραφείων των ανεξάρτητων 
εφημερίδων, μόνιμη επιλεκτική καταστολή κάθε 
αντιπολιτευτικής φωνής), το καθεστώς Μπερίσα 
προσέφυγε από το Δεκέμβρη του 1996 στη 
γενικευμένη και μαζική καταστολή του λαϊκού 
κινήματος διαμαρτυρίας που ακολούθησε την 
λεηλασία των οικονομιών του 90% του πληθυσμού 
από τις παρατράπεζες μέσω των πυραμιδοειδών 
σχημάτων τους. Στα τέλη του Φλεβάρη του 1997, 
το καθεστώς Μπερίσα είχε ήδη όλα τα 
χαρακτηριστικά μιάς δικτατορίας που είχε κηρύξει 
τον πόλεμο στην συντριπτική πλειοψηφία του 
αλβανικού πληθυσμού. 

β) Το γεγονός ότι οι Αλβανοί πολίτες 
ενθαρρύνθηκαν από τις αλβανικές αρχές να 
καταθέσουν τις οικονομίες τους στις παρατράπεζες 
σε συνδιασμό με την κάθε είδους υποστήριξη 
αυτών των παρατραπεζών προς το κυβερνών 
Δημοκρατικό κόμμα του προέδρου Μπερίσα 
(χρηματοδότηση της προεκλογικής εκστρατείας 
του), αποδεικνύει πέρα από κάθε αμφιβολία ότι η 
εξαπάτηση του αλβανικού πληθυσμού από τις 
αλβανικές παρατράπεζες εντασσόταν σε μια 
μακρόπνοη επιχείρηση πρωταρχικής συσώρρευσης 
κεφαλαίου με την ενεργό κάλυψη του Διεθνούς 
Νομισματικού Ταμείου και των άλλων διεθνών 
καπιταλιστικών οργανισμών. 

γ) Η ένοπλη εξέγερση των κατοίκων του 
αλβανικού νότου που άρχισε στις 28 του Φλεβάρη 
του 1997 στην Αυλώνα, ήταν μια πράξη λαϊκής 
αυτοάμυνας μπροστά στη συνεχή κλιμάκωση της 
κυβερνητικής φονικής καταστολής. Η διεύρυνση 
της εξέγερσης σε όλο το Νότο και αμέσως μετά 
στις πόλεις του Βορρά, αποτέλεσε την αυθόρμητη 
λαϊκή απάντηση στην κήρυξη του στρατιωτικού 
νόμου από τον πρόεδρο Μπερίσα. 

δ) Η κατάρρευση του στρατού και της 
αστυνομίας της Αλβανίας και η λιποταξία ή 
προσχώρηση σημαντικών τμημάτων τους στους 
εξεγερμένους πολίτες, απέτρεψε το ξέσπασμα 
εμφυλίου πολέμου καθώς μάλιστα έμειναν 
αναπάντητες οι εκκλήσεις του καθεστώτος προς 


τους (άφαντους) οπαδούς του. Στην Αλβανία δεν 
υπήρξε εμφύλιος πόλεμος ούτε αναμέτρηση ενός 
δήθεν φιλοκυβερνητικού Βορρά με τον εξεγερμένο 
Νότο. Η αντικαθεστωτική εξέγερση ήταν παλλαϊκή 
και παναλβανική. 

ε) Η αυθόρμητη ανάδειξη οργάνων λαϊκής 
αυτοδιοίκησης και αυτοάμυνας και ο συντονισμός 
τους στην Εθνική Επιτροπή Ααϊκής Σωτηρίας, 
δημιούργησαν στην Αλβανία μια ντε φάκτο 
κατάσταση δυαδικής εξουσίας. Από τις αρχές του 
Φλεβάτη του 1997, στην Αλβανία υπάρχουν δυό 
ξεχωριστές και ανταγωνιστικές εξουσίες : από τη 
μια μεριά, η παλιά κρατική εξουσία που εδρεύει 
στα Τίρανα και ελέγχει τα υπολείματα της κρατικής 
μηχανής και των “ενόπλων συμμοριών” της, κι από 
την άλλη, η λαϊκή εξουσία των εξεγερμένων 
πολιτών που διαθέτει τα δικά της όργανα 
αυτοδιοίκησης καθώς και τις δικές της 
επαναστατικές στρατιωτικές και αστυνομικές 
δυνάμεις. 

στ) Στην προσπάθειά του να κερδίσει χρόνο για 
να ανασυγκροτήσει τις κατασταλτικές δυνάμεις 
του, ο πρόεδρος Μπερίσα διέλυσε την κυβέρνηση 
Μέξι και την αντικατέστησε με την λεγόμενη 
“κυβέρνηση εθνικής συμφιλίωσης” του πρωθυ¬ 
πουργού Μπασκίν Φίνο. Η συμμετοχή σ’αυτή την 
κυβέρνηση σχεδόν του συνόλου των κομμάτων της 
αντιπολίτευσης και ειδικά του Σοσιαλιστικού 
κόμματος, αποτελεί μεν έμμεση νίκη της εξεγερμέ- 
νης αλβανικής κοινωνίας, αλλά ταυτόχρονα 
συνιστά διάσπαση του ενιαίου αντικαθεστωτικού 
μετώπου καθώς οι ηγεσίες των κομμάτων της 
(πρώην) αντιπολίτευσης είναι τώρα όμηροι του 
καθεστώτος Μπερίσα και αντικειμενικά, υποστη- 
ρικτές του. 

ζ) Αν και βρίσκεται σε εξέλιξη μια διαρκής 
σύγκρουση της κυβέρνησης Φίνο με το καθεστώς 
Μπερίσα για τον έλεγχο της διαβόητης μυστικής 
αστυνομίας και του κρατικού μηχανισμού, οι 
αλλεπάλληλες δεινές ήττες του Μπασκίμ Φίνο στην 
προσπάθειά του να βελτιώσει την θέση του και να 
απομονώσει τον πρόεδρο Μπερίσα (π. χ. άρνηση 
του Κοινοβουλίου που ελέγχεται πλήρως από το 
Δημοκρατικό κόμμα να άρει την λογοκρισία και 
να επιτρέψει την πρόσβαση της κυβέρνησης στην 
κρατική τηλεόραση) αποδεικνύουν πέρα από κάθε 
αμφιβολία ότι η “κυβέρνηση εθνικής συμφιλίωσης” 
δεν ελέγχει σχεδόν τίποτα και παραμένει όμηρος 
του Αλβανού προέδρου. 

η) Παρόλο που η κυβέρνηση Φίνο οφείλει την 
ύπαρξή της αποκλειστικά και μόνο στην ένοπλη 
εξέγερση του αλβανικού λαού, η συστηματική 
άρνησή της να συνταχτεί με την Εθνική Επιτροπή 
Λαϊκής Σωτηρίας και να συμμεριστεί το αίτημα 
της άμεσης παραίτησης του Σαλί Μπερίσα, την 
στρέφει κατά των εξεγερμένων και την μετατρέπει 
αντικειμενικά σε δεκανίκι του αντιδημοκρατικού 
καθεστώτος Μπερίσα. Οι (ανανήψαντες σταλινικοί 
και νυν σοσιαλδημοκράτες) γραφειοκράτες του 
Σοσιαλιστικού κόμματος δεν αντιλαμβάνονται για 
μιαν ακόμα φορά, ότι βοηθώντας τον πρόεδρο 
Μπερίσα να ανασυγκροτήσει τις δυνάμεις του για 
να συντρίψει τους εξεγερμένους, ανοίγουν και το 
δικό τους λάκκο. Ο Μπερίσα θα τους ξεφορτωθεί 
μόλις θα πάψουν να του είναι χρήσιμοι. 

θ) Η ύπαρξη στην Αλβανία δυό αντιμαχόμενων 
εξουσιών δεν μπορεί να συνεχιστεί επάπειρον. 
Αργά ή γρήγορα, η μια από τις δυό θα επικρατήσει 
της άλλης. Παρόλο που η επαναστατική εξουσία 
του εξεγερμένου αλβανικού λαού επιμένει στο 
κεντρικό της αίτημα για παραίτηση του Μπερίσα, 
και παρόλο που αρνείται πεισματικά να παραδώσει 
τα όπλα της, οι αυταπάτες που τρέφει για την 
κυβέρνηση Φίνο της αφαιρούν την πρωτοβουλία 
των κινήσεων και την κάνουν να χάνει πολύτιμο 
χρόνο απέναντι σ’έναν αντίπαλο που εκμεταλ¬ 
λεύεται τους δισταγμούς της για να ετοιμάσει την 
αντεπίθεσή του. 

ι) Αν και οι κυβερνήσεις των μεγάλων δυτικών 
δυνάμεων εξακολουθούν να δηλώνουν ότι δεν 


επιθυμούν να παρέμβουν στρατιωτικά στην 
Αλβανία, είναι πάντως γεγονός ότι δυτική 
στρατιωτική επέμβαση υπάρχει ήδη έστω και υπό 
το μανδύα της προστασίας της ανθρωπιστικής 
βοήθειας. Πρωταγωνιστικό ρόλο σε αυτή την 
απροκάλυπτη και πολύμορφη επέμβαση στις 
εσωτερικές υποθέσεις της Αλβανίας παίζουν οι 
άρχουσες τάξεις της Ιταλίας και της Ελλάδας, που 
δεν κρύβουν ότι επιδιώκουν να αφοπλίσουν τη 
λαϊκή εξέγερση, να συντρίψουν τα όργανά της, να 
μετατρέψουν τη χώρα σε προτεκτοράτο τους και 
να στείλουν ένα σαφές μήνυμα σε εκείνους τους 
βαλκανικούς λαούς που θα ήθελαν να μιμηθούν το 
παράδειγμα της ένοπλης αλβανικής εξέγερσης. 

- Να παραιτηθεί αμέσως, να συλληφθεί και να 
δικαστεί ο Σαλί Μπερίσα. Να διαλυθεί η 
αλβανική μυστική αστυνομία (81ιίΙι)· 

- Να αποσταλεί αμέσως και χωρίς όρους 
μαζική ανθρωπιστική βοήθεια στον αλβανικό 
λαό που λιμοκτονεί. 

- Κάτω τα χέρια από την εξέγερση του 
αλβανικού λαού. Ούτε ένας ξένος στρατιώτης 
στην Αλβανία! 

- Όλη η εξουσία στον εξεγερμένο αλβανικό λαό 
και στην Εθνική Επιτροπή Λαϊκής Σωτηρίας! 

- Εμπρός να οργανώσουμε το πλατύτερο 
δυνατό κίνημα αλληλεγγύης στον ηρωικό 
εξεγερμένο αλβανικό λαό! Ο αγώνας του είναι 
και δικός μας! 

Γ. Λαγουμιτζής 

ο κσβερνητ ικός θατσερισμός^ 

η μεγάλη οσιεργκχκή έκρηξη 
και οι αυταπάτες των ρεφορμιστών 


του 

Ο,Μερλίνου 


Οι τελευταίες 
μαζικές 

κινητοποιήσεις 
προσέκρουσαν 
στην κυβερνη¬ 
τική αδιαλλαξία, 
που όμως 
πηγάζει από ένα 
στρατηγικό 
σχέδιο. Σε αυτό, 
οι ρεφορμιστικές 
απαντήσεις 
αποδεικνύονται 
ανήμπορες στο 
μέτρο που 
θέλουν να 
μείνουν σε 
τμηματικά 
επίπεδα (κλαδικά 
ή εθνικά), τη 
στιγμή της 
διεθνούς 
επίθεσης του 
κεφαλαίου. 


Α ν και αναμενόταν, η απεργιακή έκρηξη 
εντυπωσιάζει με την έκταση, τη ριζοσπα 
στικότητα και τη διάρκειά της. 
Ταυτόχρονα όμως, εντυπωσιάζει και η απίστευτα 
σκληρή στάση της κυβέρνησης Σημίτη που δείχνει 
αποφασισμένη να συντρίψει οποιονδήποτε 
προσπαθεί να σταματήσει τον “εκσυγχρονιστικό” 
οδοστρωτήρα της. Το πρώτο συμπέρασμα είναι 
λοιπόν, απλό: η σύγκρουση παίρνει αναγκαστικά 
τις διαστάσεις συνολικού ΤΕΣΤ η έκβαση του 
οποίου θα επηρεάσει αποφασιστικά την 
ανασύνταξη του ελληνικού εργατικού και λαϊκού 
κινήματος. 

Προς το παρόν, η αναμέτρηση είναι πάντως 
εξαιρετικά άνιση. Από τη μιά, υπάρχει το συμπαγές 
μέτωπο κυβέρνησης-μεγάλου κεφαλαίου-αστικής 
τάξης, κι από την άλλη, μαχητικοί μεν, αλλά κατα¬ 
κερματισμένοι απεργιακοί αγώνες. Από τη μια, η 
σαφέστατη πολιτική προοπτική της συντριβής κάθε 
κοινωνικής αντίστασης, κι από την άλλη η πλήρης 
ανυπαρξία καθαρής πολιτικής εναλλακτικής 
λύσης. Από τη μια, το εφιαλτικό, αλλά χειροπιαστό 
“όραμα” της καπιταλιστικής ενοποίησης της 
Ευρώπης καθώς και της μεγιστοποίησης του 
καπιταλιστικού κέρδους, κι από την άλλη μόνο 
κάποια ρεφορμιστικά διλήμματα που συνδιάζονται 
με τις ακόμα πιο εξωπραγματικές “εθνικές” 
αναδιπλώσεις. Το συμπέρασμα είναι λοιπόν και 
πάλι απλό: η πρωτοβουλία των κινήσεων ανήκει 


εξ ολοκλήρου στην κυβέρνηση, στην αστική τάξη 
και στους συμμάχους τους, ενώ οι εργαζόμενοι, οι 
αγρότες και η νεολαία περιορίζονται να 
υπερασπίζονται τα ήδη ισχνά δικαιώματά τους. 

Κανείς δεν θα μπορούσε λοιπόν, να κατηγορήσει 
την κυβέρνηση Σημίτη ότι κρύβει τις προθέσεις 
της σ’ αυτή την περίοδο: επιδιώκει να συντρίψει 
τους σημερινούς απεργιακούς αγώνες για να κόψει 
τον διεκδικητικό βήχα σε όλη την κοινωνία. 
Αποδίδει παραδειγματική σημασία στις υπό εξέλιξη 
ταξικές συγκρούσεις και γι’ αυτό κάνει το παν για 
να τις μετατρέψει σε συνολικές πολιτικές 
αναμετρήσεις από την έκβαση των οποίων 
εξαρτάται η “κοινωνική ειρήνη” και η συμμετοχή 
της χώρας στην οικονομική και νομισματική ένωση 
(ΟΝΕ). Με άλλα λόγια, εκβιάζει εχθρούς και 
φίλους, γνωρίζοντας πολύ καλά ότι μόνο μια 
σαρωτική επικράτησή της επί των απεργών θα της 
εξασφαλίσει τα περιθώρια ελιγμών που της είναι 
σήμερα απαραίτητα για να επιβάλει την πιο σκληρή 
και άτεγκτη πολιτική λιτότητας που γνώρισαν οι 
Έλληνες εργαζόμενοι στις δυο τελευταίες 
δεκαετίες! 

Οι ομοιότητες με την αντεργατική πολιτική των 
κυβερνήσεων Θάτσερ στη δεκαετία του 1980 είναι 
οφθαλμοφανείς. Οπως τότε στη Βρετανία, έτσι και 
τώρα στην Ελλάδα, η αστική τάξη και το μεγάλο 
κεφάλαιο συσπειρώνονται όσο ποτέ άλλοτε γύρω 
από την κυβέρνηση την ώρα που αυτή αποπειράται 

να μεταβάλει ριζικά τους παραδοσιακούς 
κοινωνικούς συσχετισμούς δυνάμεων προς όφελος 
τους. Όπως τότε στη Βρετανία, έτσι και τώρα στην 
Ελλάδα, ακολουθείται η ίδια τακτική: κοινωνική 
αναλγησία στα όρια του κυνισμού, που 
συνδιάζεται με την επίδειξη ενός πρωτόγνωρου 
αυταρχισμού με στόχο όχι μόνο να συντριβούν οι 
αντιστάσεις, αλλά και να αποκτήσει αυτή η 
συντριβή τους τον παραδειγματικό χαρακτήρα που 
απαιτείται για να ""σωφρονιστεί” ολόκληρη η 
ελληνική κοινωνία κατά την επόμενη δεκαετία! 

Ενώ λοιπόν η κυβέρνηση Σημίτη γνωρίζει πολύ 
καλά τι θέλει και ενεργεί βάσει (καλομελετημένου) 
σχεδίου, το εργατικό και λαϊκό κίνημα καθώς και 
τα κόμματα της αριστερής αντιπολίτευσης 
εξακολουθούν να μην αντιλαμβάνονται τους 
απώτερους στρατηγικούς στόχους της σημερινής 
κυβερνητικής απεργοσπαστικής τακτικής. Συγκε¬ 
κριμένα, στο συμπαγές αντεργατικό μέτωπο των 
φανατικών του Μάαστριχτ αντιπαρατάσσουν όχι 
μόνο τον κατακερματισμό των δικών τους 
δυνάμεων (ο καθένας για λογαριασμό του), αλλά 
και την ψευδαίσθησή τους ότι είναι ακόμα δυνατό 
να... "λογικέψουν" την κυβέρνηση και να την 
πείσουν να καθήσει στο τραπέζι των διαπραγ¬ 
ματεύσεων. 

Έτσι, το ΚΚΕ, ο Συνασπισμός, το ΔΗΚΚΙ, αλλά 
και οι περισσότερες οργανώσεις της αντικαπιταλι- 
στικής αριστερός διακρίνονται πάντα για την 
αλαζονεία και τον σεχταρισμό τους, σε μια περίοδο 
που επιβάλλει -όσο ποτέ άλλοτε- να ενώσουν τις 
δυνάμεις τους για να υποστηρίξουν από κοινού και 
με όλα τα μέσα τις απεργιακές κινητοποιήσεις των 
ναυτεργατών, των αγροτών, των δασκάλων και 
των καθηγητών. Το ΚΚΕ απορρίπτει μετά 
βδελυγμίας ακόμα και την παρουσία του 
Συνασπισμού και ο Συνασπισμός δείχνει να 
βολεύεται θαυμάσια με αυτή την συμπεριφορά του 
ΚΚΕ μια και του λύνει τα χέρια για να βάλει τις 
δικές του μικροπολιτικές τρικλοποδιές στο ΚΚΕ... 

Ακόμα χειρότερες είναι όμως οι επιδόσεις της 
κοινοβουλευτικής αριστερός στο επίπεδο της 
κατανόησης της κυβερνητικής στρατηγικής. 
Δυστυχώς, όλοι τους δείχνουν να μην 
καταλαβαίνουν απολύτως τίποτα. Το ΚΚΕ 
υποστηρίζει μεν τους απεργιακούς αγώνες, αλλά 
σπεύδει να τους σταματήσει μόλις διαβλέψει την 
πρόθεση της κυβέρνησης να τους... συντρίψει. 
(Στ’αλήθεια, γιατί δεν απαντήθηκε ποτέ το καίριο 
ερώτημα: ""γιατί οι τελευταίες αγροτικές κινητο¬ 
ποιήσεις στην Θεσσαλία σταμάτησαν τόσο ξαφνικά 
και την ώρα που σύσσωμη η κοινή γνώμη τις 
υποστήριζε και εξεγειρόταν κατά του κυβερνητικού 
αυταρχισμού-,”). Ο Συνασπισμός υποστηρίζει μόνον 
φραστικά καλώντας όμως κυβέρνηση και 
απεργούς να συμπεριφερθούν... "λογικά" και να 


μην τραβήξουν την αναμέτρηση στα άκρα. Όσο 
για το ΔΗΚΚΙ, αυτό περιορίζεται μόνιμα στην 
επισήμανση της προσφιλούς του (αναπόφευκτης) 
""εθνικής” διάστασης των προβλημάτων και 
δαιμονοποιεί τον ""ξένο παράγοντα” χωρίς να 
νοιάζεται και πολύ για ό,τι έχει σχέση με τις καθαρά 
ταξικές συγκρούσεις. 

Όι συνέπειες είναι καταστροφικές. Αν και τα 
κόμματα της αριστερός διαθέτουν σήμερα 
αυξημένες δυνατότητες παρέμβασης εξαιτίας της 
παρατεταμένης κρίσης (και παράλυσης) της Νέας 
Δημοκρατίας, αρνούνται συστηματικά να τις 
εκμεταλλευθούν για να ρίξουν όλο το βάρος τους 
πίσω από τις απεργιακές κινητοποιήσεις. Αυτό δεν 
οφείλεται όμως μόνο στο μόνιμο μέλημα των 
γραφειοκρατιών τους να κρατήσουν υπό τον έλεγχό 
τους τις απεργίες και τα κινήματα και να μην 
ξεπεραστούν από τα γεγονότα, τη ριζοσπαστικο- 
ποιημένη κοινωνική βάση και τη δυναμική τους. 
Δεν οφείλεται μόνον ούτε κάν στο άλλο μόνιμο 
μέλημά τους να χρησιμοποιούν τους απεργιακούς 
και τους άλλους κοινωνικούς αγώνες για να 
βελτιώνουν τη διαπραγματευτική τους θέση με την 
εκάστοτε κυβέρνηση. Όφείλεται και στη 
ρεφορμιστική τύφλωσή τους που τα κάνει να 
αναζητούν συμβιβαστικές λύσεις εκεί που - 
αντικειμενικά- δεν υπάρχουν. 

Συγκεκριμένα, τόσο στην περίπτωση της 
κινητοποίησης των αγροτών, όσο και σ’εκείνη της 
απεργίας των καθηγητών και των δασκάλων, τα 
κοινοβουλευτικά κόμματα της αριστερός έδειξαν 
από την αρχή ότι αγνοούσαν τα αληθινά δεδομένα 
των προβλημάτων και ό,τι διακυβευόταν στην 
σκληρή αναμέτρηση των απεργών με την 
κυβέρνηση. Πέρα από την άγνοια (στην περίπτωση 
του Συνασπισμού και του ΔΗΚΚΙ) ή την υποτίμηση 
(στην περίπτωση του ΚΚΕ) του γεγονότος ότι ήταν 
η κυβέρνηση που μετέτρεψε αυτές τις κοινωνικές 
εκρήξεις σε συνολικό τεστ της ικανότητάς της να 
συντρίψει κάθε κοινωνική αντίσταση για να 
επιβάλει την ""κοινωνική ειρήνη” των νεκροταφείων 
της, οι αφελείς μεταρρυθμιστές μας δεν κατάλαβαν 
και κάτι ακόμα: ότι η σημερινή επίθεση κατά των 
αγροτών και των εκπαιδευτικών αποτελεί μιαν 
επιπλέον χειροπιαστή εκδήλωση της σειράς των 
ανάλογων επιθέσεων που έχουν αρχίσει πριν από 
δυο δεκαετίες και θα συνεχιστούν έως ότου 
ολοκληρωθεί ένα συνολικό καπιταλιστικό σχέδιο 
που αφορά τους αγρότες και τους εκπαιδευτικούς - 
τουλάχιστον- όλης της Ευρωπαϊκής Ένωσης! 

Για τους αγρότες, οι συγκεκριμένες σημερινές 
αποσπασματικές διεκδικήσεις τους δεν μπορούν 
λοιπόν να ενοποιηθούν σε ένα αξιόπιστο 
διεκδικητικό πρόγραμμα που να μπορεί να 
συσπειρώσει όλη την φτωχή αγροτιά της Ελλάδας 
παρά μόνον από την στιγμή που προβάλλεται 

ανοικτά το αληθινό αγροτικό “πρόγραμμα” της 
αστικής τάξης για ραγδαία μείωση του αγροτικού 
πληθυσμού στο ένα τρίτο ή ακόμα και στο ένα 
τέταρτο του σημερινού! Και το τραγικό ήταν ότι 
ενώ ο κ.Τζουμάκας και ο κ.Σημίτης αποκάλυπταν 
ευθύς εξ αρχής τις προθέσεις και τους απώτερους 
στόχους της κυβερνητικής πολιτικής, δηλώνοντας 
απροκάλυπτα ότι οι Έλληνες αγρότες είναι... 
"υπεράριθμοι", ούτε η Αλέκα, ούτε ο Κωσταντό- 
πουλος, ούτε ο Τσοβόλας δεν τόλμησαν ποτέ να 
θέσουν το πολύ απλό και καίριο ερώτημα: τι θα 
απογίνουν, πού θα πάνε και πώς θα επιβιώσουν 
αυτοί οι καταδικασμένοι “υπεράριθμοι”. 

Μα, φυσικά θα πάνε στην ήδη υδροκέφαλη 
Αθήνα για να ττυκνώσουν τις γραμμές της στρατιάς 
των ανέργων με ό,τι αυτό συνεπάγεται για όλους 
μας και πρωτίστως για τους ίδιους. Τα απάνθρωπα 
“εκσυγχρονιστικά” και αναδιαρθρωτικά σχέδια του 
διευθυντηρίου των Βρυξελλών και του ντόπιου 
μεγάλου κεφαλαίου δεν έχουν κανέναν ενδοιασμό: 
ο αγροτικός πληθυσμός πρέπει να μειωθεί 
δραστικά για να ανοίξει ο δρόμος για τις μεγάλες 
(πολυεθνικές και μη) αγροτοβιομηχανίες που 
ερημώνουν την ύπαιθρο για να μάς ταΐζουν και με 
τα (επικίνδυνα) γενετικά μεταλλαγμένα προϊόντα 
τους. Όσο για τους “υπεράριθμους” αγρότες, αυτοί 
έχουν ένα μόνο δικαίωμα: να κόψουν το λαιμό 
τους!... 

Το συμπέρασμα είναι ευνόητο: οι φετινοί και 
οι επόμενοι αγώνες των αγροτών δεν μπορούν να 
έχουν ελπίδες νικηφόρας κατάληξης (ή έστω και 
μερικής ικανοποίησης των αιτημάτων τους) και 
δεν μπορούν να κερδίσουν την υποστήριξη των 
εργαζομένων της πόλης παρά μόνον αν 
σταματήσουν την σκιαμαχία και αρχίσουν να 
πολεμούν την πραγματικότητα, δηλαδή το 
συνολικό αναδιαρθρωτικό αντιαγροτικό 
πρόγραμμα του ντόπιου και διεθνούς μεγάλου 
κεφαλαίου που μεταφράζεται στη βίαιη 
απομάκρυνση του αγρότη από τη γη του. 

Περίπου ανάλογη είναι και η περίπτωση των 
εκπαιδευτικών και της παιδείας. Δεν είναι μόνο 
στην Ελλάδα, αλλά σε όλες τις χώρες της Δύσης 
που η αμοιβή της εργασίας του εκπαιδευτικού 
ακολουθεί σταθερά πτωτική πορεία κατά τα 
τελευταία 20 χρόνια. Και δεν είναι μόνο στην 
Ελλάδα, αλλά σε όλες τις χώρες της Δύσης (και 
της Ανατολής) που η παιδεία (και πιο 
συγκεκριμένα, η δημόσια εκπαίδευση) έχει γίνει 
ο φτωχός συγγενής των κρατικών προϋπολογι¬ 
σμών. Τέλος, δεν είναι μόνο στην Ελλάδα, αλλά 
σχεδόν παντού (αρχής γενομένης από τις ΗΠΑ) 
που οι μαθητές δεν “μαθαίνουν πια γράμματα”, ενώ 
παράλληλα γιγαντώνεται το σύγχρονο μαζικό 
φαινόμενο των “νέων αναλφάβητων” και 
ημιαλφαβητισμένων (33% στις ΗΠΑ και λίγο 


χαμηλότερο στις χώρες μέλη της Ε.Ε.). 

Και εδώ το συμπέρασμα είναι προφανές: δεν 
πρόκειται ούτε για την αναλγησία, ούτε για την 
άγνοια, ούτε για την “αντεθνική” αντιεκπαιδευτική 
πολιτική της κυβέρνησης Σημίτη. Αντίθετα, 
πρόκειται για ένα συνολικό μακροπρόθεσμο σχέδιο 
και συνειδητή επιλογή του διεθνούς κεφαλαίου, του 
οποίου απλό εκτελεστικό όργανο είναι η σημερινή 
ελληνική κυβέρνηση. Κατά συνέπεια, η αντίσταση 
σ’αυτή την πολιτική δεν μπορεί να έχει νόημα και 
προοπτικές -έστω και μερικής- νικηφόρας έκβασης 
παρά μόνον αν θέσει το πρόβλημα ρεαλιστικά και 
στις σωστές του διαστάσεις. Όμως, αυτό σημαίνει 
ότι οι απεργίες των εκπαιδευτικών, οι 
κινητοποιήσεις των μαθητών και οι αγωνίες των 
γονιών τους πρέπει να διευρύνουν τους 
διεκδικητικούς τους ορίζοντες χτυπώντας το κακό 
όχι στα επιφαινόμενά του, αλλά στη ρίζα του. Με 
άλλα λόγια, μόνον η σύνδεση των άμεσων 
μισθολογικών και άλλων διεκδικήσεων των 
εκπαιδευτικών και των μαθητών με την 
αμφισβήτηση του (άθλιου) σχολείου της καπιταλι¬ 
στικής κοινωνίας του τέλους του 20ου αιώνα, 
μπορεί να μεταβάλει τους συνολικούς συσχετι¬ 
σμούς δυνάμεων υπέρ των αγωνιζόμενων εκπαι¬ 
δευτικών και μαθητών, ανοίγοντας το δρόμο για 
την γενικότερη αμφισβήτηση της καπιταλιστικής 
κοινωνίας και την επεξεργασία εναλλακτικών 
προτύπων γνώσης και μάθησης. 

Όλα αυτά δεν σημαίνουν βέβαια ούτε ότι 
υποτιμάμε τις άμεσες διεκδικήσεις, ούτε ότι 
προτείνουμε κάποιο απλησίαστο μαξιμαλιστικό 
πρόγραμμα. Στην πραγματικότητα, συμβαίνει 
μάλιστα το ακριβώς αντίθετο. Επειδή πιστεύουμε 
ακράδαντα ότι μόνον η νικηφόρα έκβαση και των 
πιο ασήμαντων αγώνων για τα πιο στοιχειώδη 
δικαιώματα ενθαρρύνει τους εργαζόμενους, 
επιτρέπει την κλιμάκωση των αγώνων τους και 
διευκολύνει την διαμόρφωση της ταξικής 
συνείδησής τους, γι’ αυτό και εκτιμούμε ότι οι 
ρεφορμιστικές αυταπάτες και δονκιχωτισμοί δεν 
μπορούν να εγγυηθούν παρά ήττες και 
απογοητεύσεις. Σε τελευταία ανάλυση, κανείς δεν 
κέρδισε ποτέ το παραμικρό πολεμώντας σκιές και 
φαντάσματα... 

Ο.Μερλίνος 

Ανοικτό ικχνεπιστήμιο: 

Νχι^ αλλά... 


του Π,Μπόσνα 


Η ελεύθερη 
πρόσβαση στα 
Πανετηστήμια, 
που 

ανακοίνωσε το 
υπουργείο, 
νομιμοποιεί 
αθέλητα τους 
αγώνες ενάντια 
στην αστική 
ετπλογή, έστω 
και αν η δική 
της λογική είναι 
η προσαρμογή 
στις ανάγκες 
της αγοράς. 


"Ουτοπιστές..., ρομαντικοί..., παράλογοι..." 
είναι μερικοί από τους χαρακτηρισμούς που 
άκουγαν όσοι και όσες απαιτούσαν όλα τα 
προηγούμενα χρόνια την ελεύθερη πρόσβαση 
όλων των νέων στην τριτοβάθμια εκπαίδευση 
χωρίς εξετάσεις. Το υπουργείο Παιδείας, οι 
φοιτητικές παρατάξεις (ΔΑΠ, ΠΑΣΠ, ακόμα και 
η ΚΝΕ του ΚΚΕ) χλεύαζαν αυτό το αίτημα 
θεωρώντας το ακραίο ή ανεδαφικό. Αντίθετα το 
μεγάλο κομμάτι της αριστερός στα Πανεπιστήμια 
(που από το 90-91 βρίσκεται μέσα στα ΕΑΑΚ) 
εδώ και μια δεκαετία τουλάχιστον πρόβαλε αυτό 
το αίτημα σαν ένα από τα βασικά οραματικά της 
ζητήματα στο χώρο της εκπαίδευσης. Στόχος μια 
κοινωνία όπου όλοι θα μορφώνονται. 

Τα βασικότερα αντι-επιχειρήματα στην 
ελέθευρη πρόσβαση δεν ήταν τόσο φιλοσοφικά, 
όσο "ρεαλιστικά" ή απλώς μπακάλικα. Να μερικά 
από αυτά: α. Περισσότεροι πτυχιούχοι θα σήμαινε 
μεγαλύτερη ανεργία πτυχιούχων που ήδη είναι 
υψηλή, β. Πτώση του επιπέδου σπουδών λόγω της 
μαζικοποίησης. γ. Έλλειψη υποδομής για την 
υποδοχή των χιλιάδων νέων φοιτητών. 

Σ' αυτά τα επιχειρήματα τα ΕΑΑΚ αντέτασσαν 
μια συνολικά διαφορετική φιλοσοφία που σαν 
βάση της δεν είχε μια απλή υπολογιστική λογική 
αλλά ένα νέο εκπαιδευτικό όραμα. Τα βασικά 
επιχειρήματα ήταν ότι σε μια εποχή που οι γνώσεις 
της ανθρωπότητας αυξάνουν με ιλιγγιώδεις 
ρυθμούς αυτοί που σπουδάζουν δεν μπορεί να είναι 
λιγότεροι αλλά όλο και περισσότεροι, όλοι. Επίσης, 
πέρα από επαγγελματικό εφόδιο η εκπαίδευση, η 
γνώση, είναι μια αξία από μόνη της, έτσι το 
κριτήριο για το πόσοι σπουδάζουν δεν μπορεί να 
είναι πόσοι βρίσκουν δουλειά. Αλλωστε είναι 
προτιμότεροι οι μορφωμένοι άνεργοι παρά οι 
αμόρφωτοι. 

Σήμερα όμως το Υπουργείο Παιδείας, κόντρα 
σε όσα απαντούσε για την ελεύθερη πρόσβαση 
τόσα χρόνια, έρχεται να παραδεχτεί ότι αυτή είναι 
και αναγκαία αλλά και δυνατή. Αυτό είναι ένα 
μεγάλο ποιοτικό άλμα για το επίπεδο που 
διεξάγεται η συζήτηση. Η νομιμοποίηση στα μάτια 

της κοινωνίας και στους φοιτητές του δικαιώματος 
για ελεύθερη πρόσβαση όλων στην τριτοβάθμια 
εκπαίδευση ανοίγει πια την συζήτηση για το πώς 
αυτή μπορεί να γίνει και όχι για το αν. 

Τα πιο σημαντικά θετικά σημεία που 
προκύπτουν από την πρόταση του υπουργείου για 
ελεύθερη πρόσβαση, πέρα από την ίδια την 
ελεύθερη πρόσβαση είναι ότι χιλιάδες νέοι λιγότερο 
ή περισσότερο ολοκληρώνοντας τις σπουδές τους 
ή όχι, θα έρχονται σε επαφή με την τριτοβάθμια 
εκπαίδευση ανοίγοντας έτσι τους ορίζοντές τους, 
πράγμα που είναι πολύ πιο δύσκολο για όσους μετά 
το λύκειο περνάνε κατ' ευθείαν στο οχτάωρο. Ο 
νεοφιλελεύθερος Μάνος, σε συνέντευξη του στην 
Ελευθεροτυπία, κρούει το καμπανάκι του κινδύνου 
αναρρωτόμενος: "Τί Θα γίνει όταν οι προσδοκίες 
τόσων χιλιάδων νέων διαψευστούν;" Όλοι 
μπορούμε να φανταστούμε. 

Όμως, όταν ο υπουργός προτείνει την ελεύθερη 
πρόσβαση, αυτό δεν το κάνει γιατί ενδιαφέρεται 
για την μόρφωση μας. Αυτό που συμβαίνει είναι 
ότι στην εποχή της πλήρους ανάπτυξης του 
ανταγωνισμού και της επέκτασής του σε όλα τα 
επίπεδα, η ανταγωνιστικότητα μιας εθνικής 
οικονομίας εξαρτάται και από την δυνατότητά της 
σε επίπεδο εκπαίδευσης να προσαρμόζεται 
γρήγορα και εύκολα στις νέες ανάγκες της 
παγκόσμιας παραγωγής και να προσφέρει τα 
απαραίτητα εκπαιδευμένα άτομα που θα κάνουν 
πιο αποδοτικές τις επενδύσεις. 

Απ' την άλλη, είναι φανερή η προσπάθεια και 
της ελληνικής κυβέρνησης αλλά και της Ε.Ε. να 
συγκαλύψει την ανεργία βάζοντας ξανά και ξανά 
νέους αλλά και εργαζόμενους που έχουν βγει στην 
ανεργία να εκπαιδεύονται, να μετεκπαιδεύονται, 
να επαναεκπαιδεύονται και γενικά να παιρνούν ένα 
διάστημα σε κάποια σχολή που στην ουσία οι ίδιοι 
μέσω της φορολογίας συντηρούν. Δηλαδή το 
Δημόσιο αναλαμβάνει να περιορίσει τα 
αποτελέσματα της μαζικής ανεργίας ξοδεύοντας τα 
λεφτά των ίδιων των εργαζομένων. Αν κάνει κανείς 
ένα πρόχειρο προϋπολογισμό θα δει ότι πολλοί από 



τους νέους που θα ακολουθήσουν τον ελεύθερο 
κύκλο σπουδών που προτείνει το Υπουργείο θα 
βγουν στην επίσημη αναζήτηση της εργασίας στα 
25-26 και για τους άνδρες μαζί με το στρατό φτάνει 
στα 27-28. Συμπερασματικά λοιπόν μπορούμε να 
πούμε ότι οι νέες προτάσεις του Υπουργείου έχουν 
σα στόχο και την προσαρμογή στις νέες παγκόσμιες 
συνθήκες εργασίας αλλά και την συγκάλυψη της 
μαζικής ανεργίας που όλα δείχνουν ότι αποτελεί 
δομικό στοιχείο αυτών των νέων συνθηκών. 

Ακόμα, οι νέες προτάσεις στοχεύουν και στην 
ορθολογικοποίηση του ήδη πολυπλόκαμου και 
χαοτικού ελληνικού εκπαιδευτικού συστήματος. 
Αντιμετωπίζει με ένα τρόπο συνολικό τα 
προβλήματα που προκύπτουν από την ύπαρξη ΙΕΚ, 
ΜΕΚ, ΚΕΚ και άλλες τέτοιες βαθμίδες παροχής 
εξειδικευμένης εκπαίδευσης. 

Εξετάζοντας τις προτάσεις του υπουργείου το 
πρώτο που μπορεί να διαπιστώσει κανείς είναι ότι, 
ενώ ξεκινάει με τέσσερεις σελίδες ενός καθαρά 
πολιτικού κειμένου τέτοιου που δεν μας είχε 
συνηθίσει το υπουργείο, το υπόλοιπο κείμενο που 
αναφέρεται πιο συγκεκριμένα στα μέτρα είναι 
τελείως περιγραφικό και επιφανειακό αλλά και 
στερείται και στοιχειώδους αξιοπιστίας. 
Χαρακτηριστικό του τελευταίου είναι το γεγονός 
ότι μιλάει για "ευρύτερη προβολή και στήριξη του 
έργου τους" (των καθηγητών λυκείου), "βελτίωση 
των συνθηκών εργασίας τους" και αυτά 
αναφέρονται την στιγμή που διεξάγεται ένας 
μεγάλος και ηρωικός αγώνας των καθηγητών για 
αξιοπρεπή διαβίωση που τους την αρνείται 
κατηγορηματικά η κυβέρνηση. Επίσης, ενώ το 
κείμενο μιλά για ανάγκη αποκατάστασης του 
Αυκείου ως αυτοτελούς βαθμίδας που θα παρέχει 
γενικές γνώσεις, συνδέει την δυνατότητα στο 
συμβατικό κύκλο σπουδών με την βαθμολογία στις 
τάξεις του Αυκείου, αναιρεί δηλαδή στην ουσία 
τον στόχο μεταβάλοντας το Αύκειο σε ένα τριετές 
κυνήγι βαθμών. 

Η βάση για την εκπαιδευτική μεταρρύθμιση 
όπως παρουσιάζεται από το κείμενο είναι φυσικά 
πρώτα και κύρια οι ανάγκες της αγοράς εργασίας 
και η καλύτερη ανταπόκριση της εκπαίδευσης σ' 
αυτές. Ο εισηγητής διαπιστώνει "έλλειψη 
αντιστοιχίας μεταξύ των δεξιοτήτων και 
εξειδικεύσεων που ζητούνται από τις ελληνικές 
επιχειρήσεις και αυτών που προσφέρονται από τα 
ιδρύματα τριτοβάθμιας εκπαίδευσης". Αυτός είναι 
και ο λόγος όπως επισημαίνεται "της διαρθρωτικής 
ανεργίας ανάμεσα στους πτυχιούχους". Επίσης, 
διαπιστώνεται "άνιση ζήτηση και προσφορά 
τριτοβάθμιας εκπαίδευσης", "έλλειψη δομών δια 
βίου εκπαίδευσης και ακαμψίας προγραμμάτων". 
Όλα αυτά στο πλαίσιο των αναγκών του διεθνούς 
ανταγωνισμού: "η διεθνοποίηση της οικονομίας και 


ο διευρυνόμενος διεθνής ανταγωνισμός σε όλους 
τους τομείς δημιουργούν ακόμη συνθήκες και 
προοπτικές για το μέλλον που απαιτούν όλο και 
περισσότερο από τους πολίτες και τους εργαζόμενους 
ανώτερη και ποιοτικά καλύτερη εκπαίδευση". 

Η γνωστή επισήμανση του Κλίντον πριν μερικά 
χρόνια ότι όλοι θα χρειάζεται να αλλάζουμε εργασία 
ή και επάγγελμα 7-8 φορές στη ζωή μας ήταν τελικά 
η επικεφαλίδα ενός νέου κεφαλαίου στις 
εργασιακές σχέσεις που έφτασε στη χώρα μας -σε 
αντίθεση με τις δοξασίες περί υπανάπτυξης και 
εξάρτησης της ελληνικής οικονομίας- μέσα σε 
ελάχιστα χρόνια και με την μορφή εκπαιδευτικής 
μεταρρύθμισης που σημαίνει ότι αυτό στην αγορά 
εργασίας είναι ήδη μια πραγματικότητα. Από το 
κείμενο: "Στην εποχή της έκρηξης των νέων 
τεχνολογιών, των συνεχών αλλάγων στις μεθόδους 
και στα μέσα εργασίας η επαγγελματική ζωή του 
νέου θα αλλάζει συνεχώς. Λίγοι από τους σημερινούς 
νέους που φοιτούν σήμερα στα δευτεροβάθμια 
σχολεία θα εξαντλήσουν την σταδιοδρομία τους 
ασκώντας το ίδιο επάγγελμα. Πάρα πολλοί θα 
χρειαστούν να ασκήσουν δύο και τρεις διαφορετικές 
εργασίες, σε παρεμφερείς ή και σε ανόμοιους 
τομείς". 

Μια πρώτη καθαρή διαπίστωση που μπορεί να 
κάνει κανείς είναι ότι η εκπαίδευση με την γενική 
τουλάχιστον έννοια ήταν και παραμένει 
συνδεδεμένη με την αγορά. Αυτό που έρχεται να 
εξυπηρετήσει η νέα μεταρρύθμιση είναι η 
αναπροσαρμογή στα νέα δεδομένα της αγοράς. Το 
πρόβλημα όμως εδώ είναι ότι η αναντιστοιχία 
μεταξύ του τι παρήγαγε μέχρι σήμερα η 
εκπαίδευση και τι ζήταγε η αγορά είναι κάτι που 
αποτελεί πρόβλημα και για τους ίδιους τους 
φοιτητές και αυτό γιατί στην συντριπτική τους 
πλειοψηφία σπουδάζουν με κύριο στόχο την 
επαγγελματική αποκατάσταση. Έτσι, ενώ πολλά 
από τα νέα μέτρα αποτελούν μια ακόμα μεγαλύτερη 
υποταγή του νέου επιστήμονα εργαζόμενου στις 
ανάγκες των επιχειρήσεων, ταυτόχρονα είναι ή 
βιώνονται ως αναγκαία από ένα μεγάλο κομμάτι 
του φοιτητικού κόσμου. Για παράδειγμα ενώ ο 
ελεύθερος κύκλος σπουδών, η δυνατότητα επιλογής 
μαθημάτων φαίνονται το απόγειο της δυνατότητας 
συγκεκριμένης και εξειδικευμένης επαγγελματικής 
κατεύθυνσης, είναι ταυτόχρονα μια μεγάλη παγίδα 
γιατί ακριβώς την εποχή των γρήγορων 
τεχνολογικών μεταβολών η εξειδίκευση και το 
πτυχίο που περιστρέφεται γύρω από αυτήν μπορούν 
να εξατμισθούν ανά πάσα στιγμή καθιστώντας τις 
σπουδές ως μη γενόμενες. Ακόμα περισσότερο η 
δυνατότητα στην ουσία διαμόρφωσης ενός 
ατομικού προγράμματος σπουδών μέσα από τα 
ΕΑΚΥΣ και πιστοποίησης του πτυχίου μέσα από 
τις ακαδημαϊκές πιστωτικές μονάδες 

εξατομικεύουν πλήρως τον φοιτητή, το πτυχίο και 
τα εργασιακά δικαιώματα. Αποτέλεσμα είναι το 
κόστος της ανεργίας ή το κόστος μιας 
αποτυχημένης επιλογής εξειδίκευσης να μην 
μπορεί να χρεωθεί σε κάποια επιλογή σχολής ή 
υπουργείου αλλά στον ίδιο τον φοιτητή ο οποίος 
θα αισθάνεται ότι φέρνει ακέραια την ευθύνη για 
ό,τι κακό του συμβαίνει. Συμπυκνωμένα μπορούμε 
να πούμε ότι η εκπαίδευση από συλλογικό 
δικαίωμα γίνεται ατομική δυνατότητα. 

Σε μια εποχή που ο παγκόσμιος ανταγωνισμός 
αγγίζει όλα τα επίπεδα της ανθρώπινης 
δραστηριότητας, στόχος της εκπαιδευτικής 
μεταρρύθμισης είναι να μεταφέρει το κόστος και 
το άγχος του ανταγωνισμού σε κάθε έναν 
εργαζόμενο ξεχωριστά. Όπως οι επιχειρήσεις είναι 
υποχρεωμένες, αν θέλουν να αντεπεξέλθουν το 
ανταγωνιστικό πλαίσιο, να προσαρμόζονται ή να 
κάνουν έξυπνες επιλογές και επενδύσεις, έτσι 
τελικά και ο κάθε ένας ξεχωριστά θα πρέπει να 
κάνει την έξυπνη επιλογή γνώσης, να είναι 
διορατικός πάνω στις νέες εξειδικεύσεις που θα 
έχουν ζήτηση στην αγορά, να εξοπλιστεί 
κατάλληλα για να μπορέσει να επιβιώσει στην 
ζούγκλα της αγοράς εργασίας. Να επιβιώσει 
αναγκαστικά εις βάρος του άλλου, αυτού που δεν 
έκανε τη σωστή επιλογή. Ο παλιός 
τροφοσυλλέκτης αντικαθίσταται με τον σύγχρονο 
συλλέκτη γνώσεων.Το ζητούμενο για τους 
τεχνοκράτες της ΕΕ και της ελληνικής κυβέρνησης 
δεν είναι η κοινωνική προστασία, ο σχεδιασμός 
της απασχόλησης, η εξασφάλιση των βασικών 
βιοτικών δικαιωμάτων αλλά η εξασφάλιση του 
πλαισίου ανταγωνισμού. Όλοι εναντίον όλων. 

Απέναντι σ' αυτήν την πραγματικότητα το 
ερώτημα είναι πώς θα πρέπει να απαντήσει η 
αριστερά των Πανεπιστημίων, τα Ε.Α.Α.Κ. Το 
πρώτο που πρέπει να πούμε είναι ότι 
δικαιωνόμαστε. Είμασταν ο πιο συνεπής 
προπαγανδιαστής της ελεύθερης πρόσβασης σε 
εποχές που όλοι την χλευάζαν. Αρα είμαστε εμείς 
και μόνο εμείς που μας πέφτει λόγος για το πώς 
πρέπει να γίνει η ελεύθερη πρόσβαση. Το 
υπουργείο δε δικαιούται δια να ομιλεί αφού μέχρι 
πρόσφατα απέρριπτε μετά βδελυγμίας το αίτημα. 
Μόνο με μια τέτοια αντιμετώπιση μπορούμε να 
πείσουμε το φοιτητικό σώμα και κυρίως τους 
μαθητές ότι όταν αντιδράμε στις προτάσεις 
Αρσένη δεν το κάνουμε γιατί αρνούμαστέ την 
ελεύθερη πρόσβαση αλλά για το ακριβώς ανάποδο. 
Πρέπει να έχουμε ξεκάθαρο ότι όσο και αν δεν 
ανταποκρίνονται στις προσδοκίες μας οι προτάσεις 
του Αρσένη είναι ελεύθερη πρόσβαση, είναι 
μεγαλύτερη δυνατότητα να έρθουν σε επαφή με 
την τριτοβάθμια εκπαίδευση. 

Σίγουρα αυτή η επαφή είναι σε μεγάλο βαθμό 


μια αυταπάτη, μια κοροϊδία. Ας μην ξεχνάμε όμως 
ότι η ελεύθερη πρόσβαση ακόμα και όπως την 
προτείνουμε εμείς στον βαθμό που υπάρχουν 
ταξικές διαφορές δεν είναι ελεύθερη πρόσβαση. 
Τα παραπάνω έχουν σαν στόχο να τονίσουν ότι 
πρέπει να κινηθούμε πολύ προσεκτικά απέναντι 
στις προσδοκίες των νέων ανθρώπων να 
δοκιμάσουν την τύχη τους στην τριτοβάθμια 
εκπαίδευση χωρίς να περάσουν απ' το σφαγείο των 
πανελληνίων. Επειδή ακριβώς το νομοσχέδιο δεν 
έχει ένα ξεκάθαρο αντιδραστικό χαρακτήρα στα 
μάτια της πλειοψηφίας των νεολαίων, επειδή δεν 
μπορεί να ιδωθεί σαν μια κατάφορη αδικία γι' αυτό 
τον λόγο δεν μπορεί να δημιουργήσει άμεσα ένα 
μεγάλο και μαζικό κίνημα που θα συγκρούεται με 
το σύνολο των προτάσεων. Αλλωστε τί να 
υπερασπιστεί κανείς από το σημερινό σύστημα σε 
αντίθεση με τις προτάσεις. Ό αγώνας λοιπόν θα 
είναι μακροχρόνιος και θα είναι για τον τρόπο 
εφαρμογής της ελεύθερης πρόσβασης. 

Η καθαρή δίκιά μας αντιπρόταση πρέπει να 
βασίζεται σε μια άλλη κλίμακα αξιών. Μακριά από 
τις ανάξιες αξίες της ελεύθερης αγοράς, της 
ανταγωνιστικότητας, της ατομικής ανέλιξης. Για 
μας το δικαίωμα στην μόρφωση είναι θεμελιώδες 
κοινωνικό δικαίωμα. Γι' αυτό τον λόγο λέμε ναι 
στην ελεύθερη πρόσβαση αλλά χωρίς ελεύθερους 
κύκλους σπουδών με πτυχίο πάνω στο γενικό τίτλο 
της επιστήμης, χωρίς ακαδημαϊκές πιστωτικές 
μονάδες σε μια ενιαία πανεπιστημιακή εκπαίδευση, 
με ένα τίτλο ανά επιστημινικό κλάδο και ενιαία 
εργασιακά δικαιώματα. Όλα αυτά γιατί θέλουμε 
ανθρώπους με συλλογική συνείδηση και με γενική 
μόρφωση ικανούς να παρακολουθούν τις 
τεχνολογικές μεταβολές χωρίς να πέφτουν θύματά 
τους. 

Γνωρίζουμε καλά ότι κανένα επαγγελματικό 
δικαίωμα όσο καλά προσδιορισμένο κι αν είναι δεν 
μπορεί να εξασφαλίσει εργασία. Ό μόνος τρόπος 
για να μην γίνονται τα επαγγελματικά δικαιώματα 
όπλο της μιας κατηγορίας εργαζομένων ενάντια 
στην άλλη είναι να απαιτήσουμε την εφαρμογή του 
35ώρου χωρίς μείωση αποδοχών, επίδομα ανεργίας 
χωρίς πρϋποθέσεις για όλους, μαζικούς διορισμούς 
στις χιλιάδες οργανικές θέσεις που παραμένουν 
κενές στο δημόσιο. Δημόσια δωρεάν εκπαίδευση, 
δωρεάν σίτιση, στέγαση, υλικά, σημειώσεις και 
μετακινήσεις. Ενιαίος τύπος Αυκείου, καμία σχέση 
του Αυκείου με την είσοδο στην τριτοβάθμια 
εκπαίδευση. Το κόστος της επανειδίκευσης των 
εργαζομένων να πληρώνεται από τους εργοδότες. 

Π.Μπόσνας 

Νομιμοποίηση 

ή σμηρία τούΐν μεταναστών; 


του Γιώργου 
Κωστούλα 

Πώς να 
αξιολογηθεί η 
νέα κρατική 
νομοθεσία για 
τους 

μετανάστες και 
πώς πρέπει να 
αντιμετωπιστεί; 
Ο συγγραφέας 
εξηγεί γιατί το 
θέμα αφορά το 
επίκεντρο των 
σχέσεων 
εργασίας και 
απαιτεί μια 
διεθνιστική 
αντιμετώπιση. 


Τ ο προτεινόμενο Προεδρικό Διάταγμα για 
τους μετανάστες, της Επιτροπής Νόμου του 
Υπουργείου Εργασίας, εμφανίστηκε πρόσ¬ 
φατα στη δημοσιότητα. Τι σημαίνει όμως αυτό για 
τους μετανάστες, τι κρύβεται πίσω από τη λογική 
της “εξάμηνης άδειας παραμονής” και πώς 
μπορούμε μαζί “ντόπιοι” και “ξένοι” να το 
ακυρώσουμε στην πράξη; 

Η αρχή της καταγραφής 
ή ο ωμός εκβιασμός των ξένων 
εργατών 

Σύμφωνα λοιπόν με το υπό επικύρωση και 
εφαρμογή Προεδρικό Διάταγμα, καλούνται οι 
μετανάστες να καταγραφούν στα κατά τόπους 
γραφεία του ΟΛΕΔ, μέσα σε διάστημα δύο μηνών 
(που ίσως παραταθεί άλλους δύο μήνες). Ποιος 
όμως θα τους ενημερώσει; Το κράτος, που όταν 
δεν τους συλλαμβάνει στα σύνορα με τα περιβόητα 
“αποσπάσματα συνόρων”, τους βασανίζει στα 
αστυνομικά τμήματα ή τους δολοφονεί λόγω 
“εξοστρακισμού της σφαίρας” και άλλων ανάλογων 
“τυχαίων” γεγονότων (από το 1991 μέχρι τα τέλη 
του 1996 έχουν καταγραφεί επίσημα 54 κρατικές 


δολοφονίες μεταναστών); Οι εργοδότες, που αφού 
τους υπερεκμεταλλεύονται για ένα κομμάτι ψωμί 
στην κυριολεξία, στη συνέχεια, όταν είναι να τους 
πληρώσουν, τους καταδίδουν στην Αστυνομία για 
απέλαση, χωρίς ούτε μια δραχμή; 

Ή μήπως οι διάφοροι “νοικοκυραίοι” 
ευκατάστατοι αστοί ή μικροαστοί, που στο 
πρόσωπο του κάθε Αλβανού, Πολωνού, Αφρικάνου 
ή Ασιάτη, βλέπουν έναν επικίνδυνο δολοφόνο; Και 
πώς θα ενημερωθούν οι αλλοδαποί; Αφού η 
συντριπτική τους πλειοψηφία όχι μόνο δεν μπορεί 
να διαβάσει, αλλά ούτε να μιλήσει καλά τα 
ελληνικά; Μήπως φρόντισε κανείς να τους μάθει 
την ελληνική γλώσσα; Όχι. Αυτό φαντάζει και λίγο 
πολυτέλεια στους σημερινούς καιρούς της 
λιτότητας, αφού το παν είναι η ευρωπαϊκή σύγκλιση 
και η “ισχυρή Ελλάδα” της φτώχειας, της ανεργίας 
και του εθνικισμού. 

Και ας υποθέσουμε ότι το διάστημα των δύο 
μηνών είναι αρκετό για την καταγραφή τους. Θα 
μπορέσουνε άραγε όλοι οι αλλοδαποί να 
καταγραφούν; Όχι μας λέει το Προεδρικό 
Διάταγμα!! Για τους χιλιάδες εργάτες που 
απασχολούνται στην ελληνική ναυτιλία και τη 
γεωργία, για όσους/όσες δεν έχουν συγκεκριμένο 

εργοδότη, για τα μέλη των οικογενειών των 
αλλοδαπών, καθώς και για τους συνταξιούχους, ή 
“δημοκρατική"" μας πολιτεία το μόνο που τους 
υπόσχεται είναι η περιθωριοποίηση, η παρανομία 
και η καταστολή. Εντελώς “συμπτωματικά” οι 
εργάτες γης καθώς και οι ναυτεργάτες, είναι οι 
πιο κακοπληρωμένοι, χωρίς δικαίωμα ασφάλισης, 
περίθαλψης, τίποτε απολύτως. 

Πάνω απ’ όλα το υψηλό ποσοστό κέρδους και 
η ανταγωνιστικότητα των εφοπλιστών και των 
μεγάλων αγροτοβιομηχανιών. Εδώ, στον "τόπο που 
γεννήθηκε η δημοκρατία". Των χιλιάδων σκλάβων 
και των υποταγμένων γυναικών θα συμπληρώναμε 
εμείς. Αν μη τι άλλο οι αφέντες μας διατηρούν 
καλά τις παραδόσεις τους... 

Και αφού προλάβουν να καταγραφούν (όσοι 
επιτρέπει ο νόμος) και αφού υποθέσουμε ότι έχω 
όλα τα απαραίτητα έγγραφα που απαιτούνται (λες 
και όταν φεύγει κανείς από τον τόπο του μπροστά 
στην πείνα και την καταπίεση φροντίζει να έχει 
μαζί του τα απαραίτητα έγγραφα...) όλα θα 
τακτοποιηθούν και θα μπορέσουν να απολαύσουν 
όλα τα “καλά” του καπιταλιστικού παραδείσου. 
Λάθος! Το μόνο που εγγυάται η κυβέρνηση είναι 
μια εξάμηνη άδεια εργασίας και παραμονής, που 
ίσως παραταθεί για τρεις μήνες επιπλέον. Και 
μετά; Τίποτε απολύτως, μαύρο σκοτάδι! Μήπως 
όμως γι’ αυτούς τους έξι ή εννιά μήνες θα μπορούν 
να απολαμβάνουν κάποια στοιχειώδη δικαιώματα; 
Λάθος πάλι! Σύμφωνα με το Διάταγμα, οι υπουργοί 
Εθνικής Αμυνας, Δημόσιας Τάξης, Εργασίας και 
Εξωτερικών, μπορούν οποιαδήποτε στιγμή να 
αναστείλουν τις άδειες παραμονής (χωρίς κανέναν 
έλεγχο) για λόγους “δημόσιας τάξης και 
ασφάλειας"" και “εθνικού συμφέροντος"". Για τους 
ίδιους λόγους που κατά καιρούς παραβιάζονται 
στοιχειώδη δημοκρατικά δικαιώματα απεργών, 
καταληψιών μαθητών, οποιοσδήποτε ενεργού 
εργαζόμενου, για τους ίδιους λόγους που παλιότερα 
στέλνονταν χιλιάδες αγωνιστές στα ξερονήσια της 
Ελληνικής Δημοκρατίας. 

Και σαν να μη φτάνει αυτό, οι υπουργοί Εθνικής 
Αμυνας και Δημόσιας Τάξης μπορούν οποιαδήποτε 
στιγμή να επιβάλουν περιορισμούς στην 
εγκατάσταση, διαμονή, μετακίνηση, άσκηση 
επαγγέλματος ή να υποχρεώνουν τους μετανάστες 
σε εμφάνιση στην Αστυνομία για λόγους - 
μαντέψτε- “εθνικού συμφέροντος"". Δηλαδή 
οποιαδήποτε στιγμή οι ελληνοτουρκικές ή οι 
ελληνοαλβανικές διακρατικές σχέσεις βρίσκονται 
σε ένταση, χιλιάδες άνθρωποι θα γίνονται όμηροι 
ή “διαπραγματευτικό ατού” στα χέρια της 
ελληνικής κυβέρνησης. Λες και είναι υπεύθυνος 
ο Τούρκος ή ο Αλβανός πρόσφυγας (που πολλές 
φορές είναι πολιτικός πρόσφυγας) για την πολιτική 
του αντίστοιχου Ερμπακάν ή Μπερίσα... 


Και η αντεργατική, απάνθρωπη φρίκη του 
Προεδρικού Διατάγματος δεν τελειώνει εδώ. 
Τρίμηνη ανανέωση της άδειας θα παίρνει μόνο 
όποιος/όποια χωράει στις “ανάγκες της τοπικής 
αγοράς"", στις ανάγκες δηλαδή των τοπικών 
καπιταλιστών ή του κράτους. Ποιος όμως κρίνει 
τις “τοπικές ανάγκες""-. Μήπως οι ίδιοι που βυθίζουν 
το Μαντούδι, το Λαύριο, τη Σύρο κλπ. στον κόλαφο 
της ανεργίας και της εξαθλίωσης; Μήπως οι ίδιοι 
που αρνούνται τις προσλήψεις καθηγητών, γιατρών 
και νοσηλευτών που τόσο χρειάζονται την παιδεία 
και την υγεία; Μήπως οι ίδιοι που αρνούνται να 
ικανοποιήσουν τα αιτήματα των ναυτεργατών, των 
αγροτών και των εκπαιδευτικών, την ίδια στιγμή 
που δίνουν πλουσιοπάροχα κονδύλια (3 τρις) για 
όπλα και χαρίζουν δισεκατομμύρια σε εφοπλιστές 
και ιδιοκτήτες μεγάλων ΠΑΕ; 

Και ασφαλώς η αγορά, πέρα από υποταγμένους, 
απαιτεί και υγιείς εργάτες. Έτσι, όποιος/όποια 
προσβληθεί από ανίατη ασθένεια (ή όποιος 
φυλακίζεται, ανεξάρτητα από το είδος του 
αδικήματος) δεν μπορεί να ανανεώσει την άδειά 
του και απελαύνεται. Μπορεί κανείς να φανταστεί 
τη λογική του νομοθέτη; Όποιος άνθρωπος έρχεται 
εδώ με χιλιάδες κινδύνους και στερήσεις, έρμαιο 
στα χέρια του κάθε εργοδότη (το "επιχειρηματικό 
δαιμόνιο" βλέπετε) και μπορεί να πάθει ένα 
ατύχημα (λόγω των βάναυσων εργατικών 
συνθηκών) όχι μόνο δεν έχει δικαίωμα στην 
περίθαλψη, αλλά πρέπει να απομακρύνεται κιόλας 
από τα “πάτρια εδάφη"". Αλλωστε, το μόνο που 
ενδιαφέρει τους εργοδότες είναι να βγάλουν όσα 
περισσότερα κέρδη (υπεραξία) γίνεται, όχι να 
πληρώνουν κιόλας τους ασθενείς... 

Στην ισχυρή Ελλάδα-φρούριο, το 
μέλλον των μεταναστών, όπως και 
των ντόπιων, εργατών είναι ζοφερό! 

Το προτεινόμενο Προεδρικό Διάταγμα για τους 
πάνω από 5ΘΘ.0Θ0 μετανάστες που ζουν (ή μάλλον 
προσπαθούν να επιβιώσουν) στη χώρα μας, 
διαπερνιέται από την αρχή ως το τέλος από μια 
βασική αντίφαση; Ενώ η κυβέρνηση ισχυρίζεται 
ότι θέλει να καταγράψει τους αλλοδαπούς, στην 
πραγματικότητα το μόνο που κάνει είναι να παρέχει 
αντικίνητρα, ώστε να καταγραφούν όσο το δυνατόν 
λιγότεροι μετανάστες. Και όμως δεν πρόκειται για 
παραλογισμό, αλλά απεναντίας αυτός είναι ο 
πραγματικός στόχος. Γιατί άραγε; 

Όποιος επιχειρήσει να εξηγήσει αυτή τη στάση 
(που είναι παρόμοια με αυτή των κρατών της 
Ευρωπαϊκής Ένωσης, βλέπε Συνθήκη Σέγκεν) με 
βάση μια μανιχαϊστικού τύπου διάκριση καλή/κακή 
στάση, παραβλέπει ένα βασικό σημείο: την ίδια 

την αντικειμενική πραγματικότητα, τις 
καπιταλιστικές σχέσεις παραγωγής. Ο εργάτης, 
ανεξαρτήτου εθνικότητας, φύλου ή χρώματος, 
είναι μέσα στην αστική κοινωνία ένα εμπόρευμα 
και τίποτε άλλο. Για την αστική τάξη (και τον 
υπηρέτη της, το κράτος) το μόνο που έχει σημασία 
είναι η ιδιοποίηση της μέγιστης δυνατής υπεραξίας 
από τους εργάτες, και όχι ασφαλώς οι ανάγκες 
τους, τα δημοκρατικά τους δικαιώματα, η 
αξιοπρέπεια κλπ. 

Για να το πετύχει αυτό όμως, δεν αρκεί η 
κρατική καταστολή. Απαιτείται και η κοινωνική 
συναίνεση, ιδίως στις δυτικές αστικές 
δημοκρατίες. Ο εργάτης πρέπει να είναι 
ατομικοποιημένος, να μην έχει συνείδηση της 
θέσης του και της αναγκαιότητας να παλέψει για 
τη βελτίωση της ζωής του (αυτό τον ρόλο παίζει 
κυρίως το εθνικοπατριωτικό δηλητήριο που μας 
τρέφουν καθημερινά) και πάνω απ’ όλα, ο εργάτης 
δεν πρέπει να ενώνεται και να αγωνίζεται με τους 
άλλους εργαζόμενους, ώστε με τη συλλογική τους 
δύναμη, είτε οικονομική (συνδικάτο) είτε πολιτική 
(εργατικό κόμμα) να αυξάνουν τους μισθούς τους, 
να αποκτούν περισσότερα δικαιώματα, με άλλα 
λόγια να ασκούν έναν έστω σχετικό έλεγχο της 
ζωής τους. Ο ρατσισμός δεν είναι απλά ένα 
καρκίνωμα στο σώμα της αστικής δημοκρατίας 
και του καπιταλισμού, όπως ισχυρίζονται μερικοί 
φιλελεύθεροι. Είναι η ίδια η ουσία του. 

Ένας π.χ. Αλβανός εργάτης που ζει στην 
Ελλάδα, είναι φτηνή εργατική δύναμη, άρα πιο 
κερδοφόρος για τον αντίστοιχο εργοδότη, 
ευκολότερο θύμα εκμετάλλευσης, κινητήριο πυρ 
για την παραοικονομία, δεν μπορεί να διεκδικήσει 
ή να αντισταθεί (το “εθνικό” συμφέρον βλέπετε) 
και παράλληλα αποτελεί το καλύτερο άλλοθι τόσο 
για την αστική τάξη, όσο και για το κράτος, για 
την οικονομική κρίση, την ανεργία και τη φτώχεια. 
Με άλλα λόγια, οι άνεργοι φταίνε για την ανεργία, 
οι φτωχοί φταίνε για τη φτώχεια: η ουσία είναι να 
μην μπορέσουν οι εργαζόμενοι και γενικότερα οι 
καταπιεσμένοι να αντιληφθούν τα αληθινά αίτια 
της δυστυχίας τους. Υπάρχει μήπως κανένας 
καπιταλιστής που θα έλεγε σε έναν εργάτη ότι 
αυτός ευθύνεται για την καταπίεση και την 
εκμετάλλευσή του; Για το κεφάλαιο είναι ζήτημα 
ζωής και θανάτου (έστω και από ιστορική σκοπιά) 
να εμποδίσουν την ταξική μας συνειδητοποίηση 
και άρα την ταξική μας ενότητα. 

Όσο υπάρχει ανταγωνισμός εντός της 
εργατικής τάξης (ντόπιοι/ξένοι, ηλικιωμένοι/νέοι, 
άνδρες/γυναίκες, συνδικαλισμένοι/μη συνδικαλι¬ 
σμένοι, λευκοί/μαύροι, κλπ.) κανένας εργαζόμενος 
δεν μπορεί να δει τον πραγματικό του εχθρό και 
ουσιαστικά επιδεινώνει όχι μόνο τη θέση των 
πολλών εργατών αλλά και τη δική του. Για 


παράδειγμα, μια πολύ σημαντική εμπειρία αποτελεί 
η πρόσφατη απεργία των ναυτεργατών. Υπερασπι¬ 
ζόμενοι τις ελληνικές θέσεις εργασίας, αδιαφο¬ 
ρώντας -αν όχι βλέποντας ανταγωνιστικά- τους 
ξένους ναυτεργάτες, ουσιαστικά με την πατριωτική 
τους λογική, αποδυνάμωσαν την ίδια τους τη θέση. 
Αντί να αγωνιστούν μαζί με τους άλλους 
ναυτεργάτες, ώστε να κλείσει η ψαλίδα των μισθών 
ανάμεσα σε Έλληνες και ξένους, υπερασπίζονται 
τη θέση τους ενάντια στους ξένους, δηλαδή τα δικά 
τους λιγοστά προνόμια απέναντι στην αθλιότητα 
των άλλων. 

Ο δρόμος του ανταγωνισμού μεταξύ των 
εργατών είναι αδιέξοδος. Αντί να ενωθούμε 
παλεύοντας για τα κοινά μας συμφέροντα και για 
την ενίσχυση της δύναμής μας, χωριζόμαστε στα 
δύο: από τη μια οι “προνομιούχοΓ ντόπιοι κι από 
την άλλη οι μετανάστες, οι γυναίκες, η νεολαία. 
Έτσι το κεφάλαιο, χτυπώντας σήμερα τα πιο 
αδύναμα κομμάτια της τάξης μας, αύριο θα 
χτυπήσει και τα δυνατά, που όχι μόνο αριθμητικά 
αλλά και ιδεολογικά θα αποδειχθούν ανίσχυρα να 
υπερασπιστούν τα δικαιώματά τους. 

Και όμως, υπάρχει ένας άλλος 
δρόμος, ο δρόμος της ταξικής 
ενότητας και αλληλεγγύης, ο δρόμος 
του εργατικού διεθνισμού 

Για όσους μετανάστες δεν καταγραφούν, θα 
συνεχιστεί με αμείωτη ένταση η καθημερινή 
βαρβαρότητα που βιώνουν λόγω του νόμου 1975/ 
91 που έφερε η Ν.Δ. και που το ΠΑΣΟΚ σήμερα 
τον εφαρμόζει χωρίς καμιά παρέκλιση. Ο νόμος 
που είναι υπεύθυνος για 1,5 εκατομμύριο απελάσεις 
τα τελευταία χρόνια, για τις 40 δολοφονίες 
μεταναστών μέχρι σήμερα, για τη μόλυνση των 
Ελλήνων με το ρατσιστικό, ξενόφοβο δηλητήριο, 
προς επευφημία των διάφορων φασιστοειδών. 
Ευθύνονται όμως οι ξένοι εργάτες για τις χιλιάδες 
απολύσεις, για τις πολιτικές σκληρής λιτότητας, για 
την περιθωριοποίηση των γυναικών και των νέων, 
για τις περικοπές στις κοινωνικές δαπάνες, για την 
εργοδοτική τρομοκρατία, για τη μερική 
απασχόληση, για το φόβο της απόλυσης και το 
άγχος που πλήττει χιλιάδες εργαζόμενους 
καθημερινά; Ποιος εφαρμόζει την οικονομική 
πολιτική; Ποιος αποφασίζει για τις κοινωνικές 
δαπάνες, για τις αυξήσεις ή όχι των μισθών, για τα 
τεράστια στρατιωτικά έξοδα εν ονόματι πάλι του 
“εθνικού” συμφέροντος; Ποιος αυξάνει τα κέρδη 
του όταν απασχολεί εργάτες χωρίς κανένα 
δικαίωμα; Ποιος φταίει για τους εργάτες της 
ΣΟΦΤΕΞ που πετιούνται στο δρόμο ή για τη μοίρα 
του 20% των πτυχιούχων που μένουν άνεργοι, για 

τους χιλιάδες μικρούς αγρότες που οδηγούνται 
στον αφανισμό και στο περιθώριο; 

Όχι πάντως οι εργάτες. Άσχετα αν είναι απεργοί 
που “παρακωλύουν την εθνική οικονομία” ή 
μετανάστες που δουλεύουν στις χειρότερες 
δουλειές, όπου δεν δέχονται οι Έλληνες να 
δουλέψουν. Και με την ανεργία, ποια είναι η λύση; 
Ο διωγμός του μετανάστη, του νέου, του χαμηλό¬ 
μισθου ή η μείωση των ωρών εργασίας χωρίς 
μείωση των αποδοχών; Παρόλες τις επιμέρους 
ανάγκες που υπάρχουν στους διάφορους τομείς 
των εργαζομένων, υπάρχουν και κοινές ανάγκες 
που μπορούν να στερεώσουν έμπρακτα τους 
δεσμούς μεταξύ ντόπιων - αλλοδαπών και των 
νέων. Το κυριότερο απ’ αυτά είναι η μαζική 
εφαρμογή του 35ωρου (με προοπτική τις 32 ώρες) 
και της συνταξιοδότησης στα 55 χρόνια, αιτήματα 
που μπορούν να δημιουργήσουν χιλιάδες νέες 
θέσεις εργασίας με πλήρη δικαιώματα, μακριά από 
την ανασφάλεια της μερικής απασχόλησης, της 
δουλειάς με το κομμάτι και της προσωρινής 
εργασίας. Είναι η αντίσταση απέναντι στις 
ιδιωτικοποιήσεις, που μπορεί μεν να καταστούν 
ανταγωνιστική την ελληνική οικονομία, αλλά 
ρίχνει όλους εμάς στο περιθώριο, στην εξαθλίωση 
και τη φτώχεια. 

Η νομιμοποίηση των μεταναστών με πλήρη 
δικαιώματα, (ώστε να κλείσει η ψαλίδα στους 
μισθούς), η αλληλεγγύη και η ενότητα με τα ταξικά 
μας αδέλφια, η κοινή πάλη ενάντια στη λιτότητα 
και την ανεργία είναι ο μόνος δρόμος που μπορεί 
να οδηγήσει στην άνοδο του βιοτικού μας 
επιπέδου, στη βελτίωση της ζωής, στο τσάκισμα 
του ρατσισμού και του εθνικισμού, στον κοινό μας 
αγώνα για μια καλύτερη κοινωνία, πέρα από την 
καταστροφική για την πλειοψηφία των ανθρώπων 
“οικονομία της αγοράς” και τον αυταρχισμό της 
αστικής δημοκρατίας. Η διεθνιστική αλληλεγγύη 
των εργαζομένων, πέρα από πατρίδες, έθνη και 
θρησκείες, μπορεί να σταματήσει το αίσχος της 
ιμπεριαλιστικής καταλήστευσης των χωρών των 
τριών ηπείρων (Ασία, Αφρική, Λατινική Αμερική) 
με την ακύρωση του εξωτερικού χρέους και των 
νεοφιλελεύθερων πολιτικών των “δομικών 
προσαρμογών” του Δ.Ν.Τ. και της Παγκόσμιας 
Τράπεζας που οδηγούν στην πείνα, τη μετανά¬ 
στευση, το θάνατο εκατομμυρίων ταξικών 
αδελφών μας. Να καταργηθεί η ρατσιστική, 
αντεργατική συμφωνία του Σέγκεν, που το μόνο 
που εγγυάται στην “Ευρώπη-φρούριο” είναι τα 
τεράστια κέρδη των δουλέμπορων. 

Εδώ καλούμαστε όλοι μας, εργατικά 
συνδικάτα, γυναίκες, νεολαίοι, να απαιτήσουμε τη 
μη εφαρμογή του βάρβαρου Προεδρικού Διατάγ¬ 
ματος, την πραγματική νομιμοποίηση των μετανα¬ 
στών, το άμεσο τερμάτισμα της καθημερινής 


φρίκης που βιώνουν εκατομμύρια άνθρωποι σε όλη 

την Ευρώπη, μόνο και μόνο για να είναι φτηνή 

εργατική δύναμη προς όφελος των καπιταλιστών. 

Να απαιτήσουμε: 

- Καταγραφή και νομιμοποίηση όλων των 
μεταναστών/τριών, χωρίς προϋποθέσεις 
για 5 έτη. Όποιος επιθυμεί μετά από 5 
χρόνια να μπορεί να πολιτογραφηθεί 
Έλληνας πολίτης. 

- Κατάργηση του Ν. 1975/91. 

- Ίσα δικαιώματα οικονομικά, κοινωνικά και 
πολιτικά με τους Έλληνες εργαζόμενους. 

- Αποσύνδεση της άδειας εργασίας από 
συγκεκριμένο εργοδότη. 

- Δημιουργία τμήματος μεταναστών 
εργατών στη ΓΣΕΕ, τα Εργατικά Κέντρα 
και τα συνδικάτα. 

- Φροντίδα για τους εισερχόμενους μετανά¬ 
στες. Δομές ενσωμάτωσης με ευαισθησία 
στην πολιτιστική, γλωσσική ιδιαιτερότητα 
των μεταναστών. 

- 35ωρο χωρίς μείωση των αποδοχών. 
Σύνταξη στα 55 με υποχρεωτική πρόσληψη 
στη θέση κάθε εργαζόμενου που 
συνταξιοδοτείται. 

ΚΑΜΜΙΑ ΑΝΘΡΩΠΙΝΗ ΥΠΑΡΞΗ ΔΕΝ 
ΕΙΝΑΙ ΠΑΡΑΝΟΜΗ! 

ΟΙ ΜΕΤΑΝΑΣΤΕΣ ΔΕΝ ΕΙΝΑΙ 
ΠΡΟΒΑΗΜΑ, ΕΧΟΥΝ ΠΡΟΒΑΗΜΑΤΑ! 

ΕΑΑΗΝΕΣ ΚΑΙ ΞΕΝΟΙ ΕΡΓΑΤΕΣ 
ΕΝΩΜΕΝΟΙ! 

Γιώργος Κωστούλας 

Πόρε ι α γ ι α μ ι αν Ευρώπη 

χωρίς ανεργία^ επισφοίλη οαιασχάληση 
κ(χι κοινωνικό οσιοκλεισμό 


Η καμπάνια που λανσάραμε από το προηγούμενο τεύχος του Σπάρτακου για ελληνική 
συμμετοχή στην ευρωπαϊκή κινητοποίηση ενάντια στο Μάαστριχτ, με αποκορύφωμα τις 
ευρωπαϊκές πορείες στο Αμστερνταμ στις 14 του Ιούνη, έχει ήδη γνωρίσει μια πλατιά επιτυχία. 
Οι εργαζόμενοι, οι νέοι, οι γυναίκες, οι μετανάστες, κλπ., αποδεικνύουν έτσι την ωριμότητα 
μιας κοινωνίας που ξέρει ότι σε ευρωπαϊκό επίπεδο πρέπει να καταπολεμηθεί ο ευρωπαϊκός 
καπιταλισμός και η βαναυσότητά του! Δημοσιεύουμε το κείμενο της ελληνικής επιτροπής, 
το οποίο και αποτελεί την πολιτική βάση της κινητοποίησης. Όλοι να στηρίξουμε ενεργά την 
καμπάνια! 


Σπάρτακος 

Σ τις 14-15 Ιουνίου 1997 θα γίνει στο 
Άμστερνταμ της Ολλανδίας η 
Διακυβερνητική Διάσκεψη κορυφής των 
χωρών μελών της Ευρωπαϊκής'Ενωσης. 
Όμως, για πρώτη φορά στην σύγχρονη ευρωπαϊκή 
ιστορία, την ίδια μέρα και στο ίδιο μέρος θα 
ακουστεί και μια άλλη φωνή: Η φωνή της άλλης 
Ευρώπης των 20 εκατομμυρίων ανέργων, των 80 
εκατομμυρίων φτωχών και απόκληρων καθώς και 
των εκατοντάδων εκατομμυρίων μισθωτών που 
έχουν περιοριστεί από τους κυβερνήτες τους στο 
ρόλο του... φτωχού συγγενή της ευρωπαϊκής 
ενοποίησης. Στις 14 Ιουνίου, θα καταλήξουν στο 
Άμστερνταμ και οι πορείες δεκάδων χιλιάδων 
ανέργων, μισθωτών, μεταναστών, κοινωνικά 
αποκλεισμένων, νέων, αγροτών και συνταξιούχων 
που θα έχουν ξεκινήσει στις 15 Απριλίου από κάθε 
γωνιά της Ευρώπης! 

Πρόκειται για τις Πανευρωπαϊκές Πορείες 
ενάντια στην ανεργία, στην επισφαλή απασχόληση 
και στον κοινωνικό αποκλεισμό που ήδη 
υποστηρίζονται και προετοιμάζονται από 
περισσότερα από χίλια συνδικάτα, κοινωνικά 
κινήματα, κινήσεις και πολιτικές οργανώσεις (και 
κόμματα) σε όλη την Ευρώπη. Το διεκδικητικό 
πλαίσιο της εκστρατείας τους είναι σαφές: όχι στην 
Ευρώπη της ανεργίας, του κοινωνικού 
αποκλεισμού και του ρατσισμού. Όχι στην Ευρώπη 
των κριτηρίων σύγκλισης. Για την Ευρώπη της 
πλήρους απασχόλησης, του δικαιώματος στην 
υγεία, στη στέγαση, στην εκπαίδευση, στην 
ισότητα γυναικών και ανδρών, στην ελεύθερη 
κυκλοφορία και στην αμοιβή της εργασίας που 
επιτρέπει την αξιοπρεπή διαβίωση. Για την 
εργάσιμη εβδομάδα των 35 ωρών χωρίς μείωση 
των αμοιβών. Για την απόκρουση της ολομέτωπης 
επίθεσης στο κράτος πρόνοιας και στα κοινωνικά 
δικαιώματα. Για τη δημιουργία πρόσθετων 
κοινωνικών, πολιτιστικών και οικολογικών θέσεων 
απασχόλησης. Για την Ευρώπη που δεν 
οχυρώνεται πίσω από τα κλειστά σύνορά της, αλλά 
είναι αλληλέγγυα στον Τρίτο κόσμο που 
αργοπεθαίνει και στις άλλες ευρωπαϊκές χώρες που 
αιμορραγούν. 

Η ιδέα των Πανευρωπαϊκών Πορειών 
γεννήθηκε στη Φλωρεντία τον Ιούνιο του 1996. 
Περίπου 6Θ οργανώσεις, κινήσεις και κοινωνικά 
κινήματα από διάφορες ευρωπαϊκές χώρες, 
συναντήθηκαν, συζήτησαν και υιοθέτησαν το 
Κάλεσμα της Φλωρεντίας για τις πανευρωπαϊκές 
πορείες ενάντια στην ανεργία, στην επισφαλή 
απασχόληση και στον κοινωνικό αποκλεισμό. Άπό 
τότε έως σήμερα, στις χώρες μέλη της Ε.Ε. 


δημιουργήθηκαν δεκάδες επιτροπές πρωτοβουλίας 
που συσπειρώνουν συνδικάτα και εργατικές 
Συνομοσπονδίες, εργοστασιακά συμβούλια, 
απεργιακές επιτροπές, κινήσεις ανέργων, μαζικά 
κοινωνικά κινήματα και πολιτικές οργανώσεις, ενώ 
παράλληλα εκδήλωσαν την πρόθεσή τους να 
συμμετάσχουν συνδικάτα και κινήσεις από την 
Ελβετία, την Όυγγαρία, τη Βοσνία, την Πολωνία 
και την Τσέχικη Δημοκρατία. Στην προπαρασκευα¬ 
στική συνάντηση των Βρυξελλών στις 22-23 
Φεβρουαρίου, ξεπερνούσαν τις χίλιες οι κάθε 
λογής, μικρές και μεγάλες οργανώσεις και 
κινήματα που μετείχαν ήδη σ’ αυτή την 
πρωτόγνωρη πανευρωπαϊκή εκστρατεία, και όλες 
οι εκτιμήσεις συμφωνούν ότι Θα είμαστε πολλές 
δεκάδες χιλιάδες όταν Θα διαδηλώνουμε στο 
Άμστερνταμ στις 14 Ιουνίου. 

Α πό αυτή την ιστορική εκστρατεία για 
την άλλη Ευρώπη απουσίαζε έως 
πρόσφατα μόνον η Ελλάδα! Ωστόσο, 
ποτέ δεν είναι αργά. Ήδη 
δημιουργήθηκε μια επιτροπή πρωτοβουλίας που 
άρχισε να πληροφορεί, να διαδίδει την ιδέα των 
πανευρωπαϊκών πορειών και της διαδήλωσης στο 
Άμστερνταμ, να κάνει τις πρώτες επαφές με 
συνδικάτα, κινήσεις, πολιτικά κόμματα και 
οργανώσεις, χωρίς κανέναν αποκλεισμό. Το 
σκεπτικό της είναι απλό: οι αγώνες των Ελλήνων 
εργαζομένων, ανέργων και αγροτών είναι 
απαραίτητο να συνδεθούν με τους αγώνες των 
άλλων Ευρωπαίων εργαζομένων, ανέργων και 
αγροτών, να επωφεληθούν από τις πλούσιες 
εμπειρίες τους και να συντονιστούν μαζί τους αν 
Θέλουν να δώσουν και να κερδίσουν τη μάχη με 
τους άριστα συνασπισμένους ταξικούς αντιπάλους 
τους. 

Ε, λοιπόν οι απεργιακοί αγώνες των Ελλήνων 
καθηγητών, των αγροτών, των ναυτεργατών, των 
εργαζομένων της Σόφτεξ, των απολυμένων της 
Γκουντγίαρ δεν είναι ούτε συντεχνιακοί, ούτε 
οπισθοδρομικοί. Δεν συνιστούν ελληνική 
παραξενιά και δεν μας... απομακρύνουν από την 
Ευρώπη. Αντίθετα, είναι ό,τι μας φέρνει πιο κοντά 
στη σημερινή Ευρώπη των ευρωαπεργιών, των 
ευρωδιαδηλώσεων και της γενικευόμενης 
αμφισβήτησης του Μάαστριχτ. Είναι η χειροπιαστή 
εκδήλωση της προσαρμογής της ελληνικής 
κοινωνίας στα μηνύματα των καιρών. Είναι 
αναπόσπαστο τμήμα της πανευρωπαϊκής εξέγερσης 
ενάντια στο πελώριο κοινωνικό έλλειμμα μιας 
ευρωπαϊκής ενοποίησης που γίνεται όχι μόνον εν 
αγνοία, αλλά και ενάντια στους λαούς της 
Ευρώπης. Είναι η ελληνική συμβολή στον τιτάνιο 

αγώνα για την διαφορετική Ευρώπη, της 
αλληλεγγύης, της ανθρώπινης αξιοπρέπειας και 
των συνεταιρισμένων παραγωγών. 

Τ ην ώρα που η ηρωική ένοπλη εξέγερση 
του αλβανικού λαού συμπίπτει χρονικά 
με την πρώτη ευρωαπεργία και 
ευρωδιαδήλωση των εργαζομένων της 
πολυεθνικής Ρενώ και με τις πρώτες ευρωπορείες 
των συνδικάτων, η κοινωνική Ευρώπη παίρνει την 
πρωτοβουλία, αντεπιτίθεται και αρχίζει να 
απομυθοποιεί και να αμφισβητεί έμπρακτα το 
ασφυκτικό πλαίσιο του Μάαστριχτ. Την άνοιξη του 
1997, όλο και πιο πολλοί είναι πια οι Ευρωπαίοι 
πολίτες που βάζουν τα πράγματα στη θέση τους 
και βροντοφωνάζουν ότι δεν πάει άλλο: φτάνει πια, 
η Ενωμένη Ευρώπη δεν μπορεί να οικοδομηθεί 
πάνω στη μαζική ανεργία, στην ανατροπή των 
εργασιακών σχέσεων, στη συρρίκνωση του 
κοινωνικού κράτους, στην υποβάθμιση της 
ποιότητας ζωής, στο ρατσισμό και στην 
ανθρωποφάγο παρότρυνση όλοι εναντίον όλων. 
Φτάνει πια, τα κριτήρια σύγκλισης της 
νομισματικής ενοποίησης δεν είναι ούτε 
νομοτέλεια, ούτε φυσικός νόμος, αλλά μια κυνική 
επιλογή που οι ελάχιστοι προσπαθούν να επιβάλουν 
στους πάρα πολλούς. Είναι η εκσυγχρονιστική, 
νεοφιλελεύθερη και ακόμα πιο αγριανθρωπική 
παραλλαγή της κλασικότατης μεγιστοποίησης του 
ποσοστού κέρδους που συσσωρεύει μόνον ερείπια, 
εξαθλίωση και απανθρωπιά στις κοινωνίες μας. 

Επειδή είμαστε λοιπόν ρεαλιστές, γι’αυτό και 
δεν καταφεύγουμε σε κάποια μυθική και ουτοπική 
αναδίπλωση στον εαυτό μας και στα εθνικά μας 
σύνορα. Αν υπάρχει προοπτική και σωτηρία, αυτή 
θα έλθει μόνον από την συντονισμένη αντίσταση, 
στο μόνο επίπεδο που επιτρέπει στους αγώνες μας 
να γίνουν αποτελεσματικοί: στο ευρωπαϊκό! Η 
εκστρατεία των πανευρωπαϊκών πορειών που θα 
καταλήξουν στις 14 Ιουνίου στο Άμστερνταμ, είναι 
μόνο η αρχή. Η συνέχεια είναι υπόθεση όλων μας. 

Α πομένει λοιπόν το σημαντικότερο, 
δηλαδή η μεγαλύτερη δυνατή 
συμμετοχή ελληνικών συνδικάτων, 
κοινωνικών κινημάτων, οργανώσεων, 
κομμάτων και κινήσεων καθώς και μεμονωμένων 
πολιτών που όχι μόνον υποστηρίζουν, αλλά και 
μετέχουν ενεργά στην προετοιμασία των 
πανευρωπαϊκών πορειών και της διαδήλωσης στο 
Άμστερνταμ για την άλλη Ευρώπη των 
εργαζομένων και των απόκληρων. Αυτό είναι 
απαραίτητο, αλλά και εφικτό. Σε μιά περίοδο σαν 
τη σημερινή, που σημαδεύεται από τη διαρκώς 


εντεινόμενη αντίσταση όλο και μεγαλύτερων 
τμημάτων του εργαζόμενου πληθυσμού σε 
συντηρητικές πολιτικές που ασκούνται σε εθνικό 
επίπεδο. Αργά αλλά σταθερά αρχίζει να γίνεται 
κοινή συνείδηση πως οι αποφασιστικές μάχες δεν 
δίνονται πια μόνο σε τοπικό, αλλά μάλλον σε 
διεθνικό επίπεδο. Απέναντι στο κεφάλαιο που 
επικυριαρχεί πέρα από εθνικά σύνορα χρειάζεται 
η δική μας διεθνιστική ενότητα και ο κοινός 
αγώνας. 

Να λοιπόν γιατί η αντι-διάσκεψη κορυφής του 
Άμστερνταμ είναι μια ιστορική ευκαιρία που δεν 
πρέπει να χαθεί. Να γιατί πρέπει να επωφεληθούμε 
από αυτήν όχι μόνο για να παρευρεθούμε με κάθε 
τρόπο στο Άμστερνταμ, αλλά και για να 
διαδόσουμε πλατιά στη χώρα μας την επιτακτική 
ανάγκη της διαφορετικής Ευρώπης που 
οραματιζόμαστε. Τα προβλήματα είναι κοινά, 
κοινός ο (ταξικός) αντίπαλος, γι’ αυτό οι αγώνες 
πρέπει να είναι κοινοί. 

Υπογράψτε λοιπόν το ψήφισμα της επιτροπής 
και, κυρίως, δηλώστε αμέσως τη συμμετοχή σας 
στην καμπάνια για την προετοιμασία της ελληνικής 
πορείας προς το Άμστερνταμ. Ο χρόνος πιέζει. 


Η Ελληνική Επιτροπή Πρωτοβουλίας 

Ακαδημίας 62, 5ος όροφος, 
τηλ.: 3619513, ί&χ: 3619610 

Καμπάνια 

ενάντ ια 

στον <χντ<χγωνισμό 
των εξοιύ^ισμών 


Στην καρδιά του ελληνικού εθνικισμού, δηλαδή της 
ιδεολογικής χειραγώγησης που ασκεί η αστική τάξη, από 
πάντα κυρίως ήταν ο «Τούρκος», «προαιώνιος εχθρός». 
Λεν είναι όμως μόνο «χειραγώγηση», γιατί έχει 
πραγματικές συνέπειες, όχι μόνο -θετικές- για τα κέρδη 
των εμπόρων όπλων, αλλά και -αρνητικές- για τη ζωή 
των ανθρώπων. Και έχει και πραγματικούς κινδύνους, 
έως και πολεμικών συρράξεων, όπως δείχνουν τα συνεχή 
παιχνίδια πολέμου πάνω από το Αιγαίο ή και γύρω από τα 
βράχια του. 

Δεν είναι λοιπόν μια απλή, συγκυριακή, καμπάνια αυτή 
που ξεκινάει, τουλάχιστον στη φιλοδοξία και την 
αναγκαιότητά της; το κτήνος -συγγνώμη για τους φίλους 
μας τα ζώα- βασιλεύει και από τις δυο πλευρές του 
Αιγαίου. Για αυτό ακριβώς και προσπαθήσαμε η 
καμπάνια να είναι εξαρχής τριπλή (Ελλάδα, Τουρκία, 
Κύπρος), όπως και είναι. Χωρίς ασφαλώς υποκριτικούς 
όρους και προϋποθέσεις, που θα άφηναν την κάθε αστική 
τάξη να συνεχίσει να παραπέμπει στην άλλη για τις δικές 
της επιλογές. Ο ελληνικός επεκτατισμός πρέπει να 
χτυπηθεί σαν τέτοιος. 

Οι εξοπλισμοί είναι η αιχμή του δόρατος: εμπεδώνουν τη 
στρατιωτική λογική, πλήττουν την κοινωνική ευημερία, 
στρατιωτικοποιούν τη νεολαία, ενισχύουν τις επεκτατικές 
ορέξεις, δημιουργούν τις βάσεις για καταστολή, 
τονώνουν τα κέρδη της πολεμικής βιομηχανίας και, 
τέλος, δεν τελειώνουν ποτέ γιατί είναι 
αυτοτροφοδοτούμενες! Ένα πλατύ λαϊκό κίνημα εναντίον 
τους αποτελεί μια διπλά ρεαλιστική προοπτική. Πρώτον, 
οι κοινωνικές τους επιπτώσεις είναι άμεσες και 
κατανοητές. Δεύτερον, είναι ο μόνος ουσιαστικός τρόπος 
να αποφευχθεί η άμεση στρατιωτικοποίηση της ζωής μας 
καθώς και η εγγύηση για τους πληθυσμούς ότι δεν θα 
εφαρμοστούν εναντίον τους τα πολεμικά παιχνίδια της 
αστικής τάξης και των στρατωτικών της μηχανών. 

Όχι στο νέο εξαπλιστ ικό 
πρόγραμμα - μοτμούθ 


Η κυβέρνηση ανακοίνωσε πρόσφατα ένα 
πενταετές εξοπλιστικό πρόγραμμα- 
μαμούθ, ύψους 1,95 τρισ. δρχ. Σ’ αυτά 
θα πρέπει να προσθέσουμε άλλα 2 τρισ. δρχ. για 
εξόφληση παλαιών χρεών του υπουργείου Άμυνας 
και σχεδόν 1 τρισ. κατ’ έτος για πάγιες 
στρατιωτικές δαπάνες. Έτσι, συνολικά 9 τρισ. δρχ. 
θα διατεθούν τα επόμενα 5 χρόνια για στρατιωτικές 
δαπάνες! Στο μεταξύ, η γειτονική μας Τουρκία 
συνεχίζει να εκπονεί υπέρογκα εξοπλιστικά 
προγράμματα. Πρόσφατα ανακοίνωσε τριακονταε¬ 
τές εξοπλιστικό πρόγραμμα, προεκτιμώμενης 
δαπάνης 150 δισ. δολαρίων, δηλαδή άνω των 35 
τρισ. δρχ.! Τέλος, η Κυπριακή Δημοκρατία 
συμμετέχει τα τελευταία χρόνια όλο και πιο 
θεαματικά στην κούρσα των εξοπλισμών, 
δαπανώντας τεράστια ποσά για προμήθεια 
υπερσύγχρονων οπλικών συστημάτων. Το 
τελευταίο διάστημα συζητείται, προς έγκριση και 
υλοποίηση, το νέο πενταετές εξοπλιστικό 
πρόγραμμα της Εθνικής Φρουράς, ύψους - 
σύμφωνα με πληροφορίες απ’ τον ελληνικό και 
κυπριακό Τύπο- περίπου 500 δισ. δρχ.!Το 
πενταετές εξοπλιστικό πρόγραμμα που εξήγγειλε 
η ελληνική κυβέρνηση, αλλά και η ανάπτυξη της 
κούρσας των εξοπλισμών σε τέτοια πρωτοφανή 
επίπεδα στο «τρίγωνο» Ελλάδα-Τουρκία-Κύπρος, 
θα έχουν σοβαρές αρνητικές συνέπειες για τον 
ελληνικό λαό, αλλά και τους λαούς της Τουρκίας 
και της Κύπρου. 

Πρώτες στη λίστα των συνεπειών είναι οι 
οικονομικές, καθώς πέρα από τις εγγραφές 
κονδυλίων στους προϋπολογισμούς των επόμενων 
ετών, η αποπληρωμή των δανείων που θα 
συναφθούν θα βαρύνει τον ελληνικό λαό 
τουλάχιστον για την επόμενη δεκαπενταετία. 
Δεδομένου δε ότι ακολουθεί νέο πενταετές 
πρόγραμμα -του ίδιου ύψους- είναι φανερό ότι οι 
συνέπειες των εξοπλιστικών προγραμμάτων θα 
βαρύνουν όχι μόνο τις σημερινές, αλλά και τις 


επόμενες γενιές. 

Γι’ αυτό, δηλώνουμε ότι αρνούμαστε να 
υποθηκεύσουμε το παρόν και το μέλλον μας και 
να καταθέσουμε το υστέρημά μας στην τράπεζα 
των συμφερόντων μεσαζόντων, εμπόρων όπλων, 
πολεμικών βιομηχανιών, ξένων «προστατών» και 
προπαγανδιστών του πολέμου. 

Η Ελλάδα και η Τουρκία είναι ήδη εδώ και 
πολλά χρόνια στις πρώτες θέσεις στη λίστα των 
στρατιωτικών δαπανών των χωρών του ΝΑΤΟ. Την 
ίδια στιγμή, η Ελλάδα είναι τελευταία σε μια σειρά 
«κοινωνικούς δείκτες» (δαπάνες για την υγεία, την 
παιδεία, την πρόνοια και κοινωνική ασφάλεια, το 
περιβάλλον, το κατά κεφαλήν εισόδημα κ.λπ.), ενώ 
τις ίδιες -ή και περισσότερο- αρνητικές «επιδόσεις» 
έχει και η Τουρκία. 

Κι όμως, μικρό μόνο κλάσμα των στρατιωτικών 
δαπανών θα αρκούσε για να ικανοποιήσει -μερικώς 
έστω- αιτήματα και ανάγκες κοινωνικών ομάδων 
και στρωμάτων που δοκιμάζονται από τη 
συρρίκνωση του εισοδήματος, την ανεργία, τη νέα 
φτώχεια και τον κοινωνικό αποκλεισμό. 

Γίνεται έτσι φανερό ότι τα υπέρογκα 
εξοπλιστικά προγράμματα είναι ευθέως 
ανταγωνιστικά προς τις κοινωνικές δαπάνες, τα 
κοινωνικά δικαιώματα και ανάγκες. Ταυτόχρονα, 
βέβαια, χρησιμοποιούνται και ως πρόσχημα ή 
άλλοθι για την ανάλγητη και αντικοινωνική 
πολιτική των κυβερνήσεων. 

Γι’ αυτό, παλεύουμε ενάντια στο πενταετές 
εξοπλιστικό πρόγραμμα, απαιτούμε τη μείωση των 
στρατιωτικών δαπανών και διεκδικούμε αύξηση 
των κοινωνικών δαπανών. 

Οι αρνητικές συνέπειες του εξοπλιστικού 
ανταγωνισμού είναι σημαντικές και μ’ έναν άλλο 
τρόπο, καθώς για τα εξοπλιστικά προγράμματα 
ισχύει το «ου γαρ έρχονται μόνα»... Συνοδεύονται 
από το αντίστοιχο «κλίμα», τις αντίστοιχες «αξίες» 
και επιχειρήματα, που δίνουν «κύρος» και 

ενισχύουν τις απόψεις όσων πιστεύουν όχι μόνο 
στην ανάγκη προμήθειας, αλλά και στην «ανάγκη» 
χρησιμοποίησης των όπλων: τους εθνικιστές και 
πολεμοκάπηλους. 

Ήδη τα τελευταία χρόνια δυναμώνουν οι φωνές 
που ζητούν να γίνει η Ελλάδα «το Ισραήλ των 
Βαλκανίων». Επί τη βάσει αυτής της «λογικής» 
γίνεται προσπάθεια να συγκροτηθεί ένα μέτωπο 
δυνάμεων από τους χώρους των ΜΜΕ, της 
πολιτικής, των πανεπιστημίων και των 
διανοουμένων, μαζί βέβαια με παραδοσιακούς 
εθνικιστές και ρατσιστές, που προβάλλει 
συστηματικά τις «αξίες» της άρνησης του 
διαλόγου και του μίσους κατά των «αλλοφύλων» 
και φωνασκούν για την «αναγκαιότητα» 
προμήθειας όλο και περισσότερων όπλων και 
οπλικών συστημάτων {«επειδή αγοράζουν κι οι 
άλλοι»...). 

Η λογική αυτή είναι επικίνδυνη και 
τυχοδιωκτική. Θεοποιεί τη δύναμη, τον 
ανταγωνισμό με τους «άλλους», το μιλιταρισμό. 
Καλλιεργεί τους όρους για στρατιωτικοποίηση της 
κοινωνίας και των συνειδήσεων. Προσπαθεί να 
περιθωριοποιήσει και ενοχοποιήσει αξίες, ευτυχώς, 
ζωντανές ακόμη στην κοινωνία μας: της 
συνύπαρξης, της πολυπολιτισμικότητας, της φιλίας 
των λαών, της αλληλεγγύης, του διεθνισμού. 

Γι’ αυτό, πολεμώντας το νέο εξοπλιστικό 
πρόγραμμα και αρνούμενοι τη συμμετοχή της 
χώρας μας στον εξοπλιστικό ανταγωνισμό, 
αγωνιζόμαστε ενάντια στους κήρυκες του 
μιλιταρισμού, της στρατιωτικοποίησης, του 
εθνικισμού και του ρατσισμού. 

Γι’ αυτό, μας βρίσκουν αντίθετους και 
απαιτούμε τη μη θέσπιση ή κατάργηση ρυθμίσεων 
όπως η «παλαϊκή άμυνα», η «διαρκής 
επανεκπαίδευση» των εφέδρων, το κόψιμο των 
αναβολών και η στράτευση στα 18, η στράτευση 
των γυναικών κ.λπ. 

Όμως, οι απόψεις περί «ισραηλοποίησης» έχουν 
κι άλλες επικίνδυνες παρενέργειες, καθώς 
αποτελούν το υπόβαθρο για την καλλιέργεια μιας 
νέας -εθνικιστικής- Μεγάλης Ιδέας, σύμφωνα με 
την οποία η Ελλάδα οφείλει να διεκδικήσει έναν 
πατερναλιστικό και ηγεμονιστικό ρόλο στην 
ευρύτερη περιοχή των Βαλκανίων, της 
νοτιοανατολικής Μεσογείου και της παρευξείνιας 
ζώνης. Οι εμπνευστές και διαπρύσιοι κήρυκες της 
νέας Μεγάλης Ιδέας είναι εξίσου επικίνδυνοι: είτε 
επιδίδονται σε μια αντιδραστική αντιευρωπαϊκή- 
αντιδυτική ρητορεία είτε διεκδικούν το «χρίσμα» 
του ευνοούμενου από μεγάλες δυτικές δυνάμεις, 
είτε διεκδικούν τέτοιους ρόλους μέσω του ΝΑΤΟ 
και της επέκτασής του, είτε εξασκούνται στη 
λεγόμενη «στρατιωτική διπλωματία» αναζητώντας 
άλλα στηρίγματα και συμμαχίες για μια τέτοια 

πολιτική. 

Είναι φανερό ότι τέτοιου είδους πολιτικές και 
βλέψεις έχουν βλάψει ήδη τις σχέσεις της χώρας 
μας με τους βόρειους γείτονές μας, συσσωρεύουν 
σύννεφα πολέμου στις σχέσεις με την Τουρκία και 
απομακρύνουν την προοπτική επίλυσης του 
Κυπριακού. Οι προφανείς ανάλογες ευθύνες του 
τουρκικού εθνικισμού και των τουρκικών 
κυβερνήσεων (ιδιαίτερα η καταστολή, με τα όπλα, 
του κινήματος των Κούρδων) δεν μπορούν να 
αποτελόσουν άλλοθι για τους εκφραστές αυτών των 
αντιλήψεων στη χώρα μας. Αντίθετα, είναι φανερό 
ότι οι εθνικισμοί και οι Μεγάλες Ιδέες και στις δύο 
πλευρές του Αιγαίου, οδηγούν στην κλιμάκωση της 
έντασης, την ενοχοποίηση κάθε προσπάθειας 
προσέγγισης και διαλόγου και αυξάνουν τις 
πιθανότητες πολεμικής σύρραξης. 

Γι’ αυτό, αρνούμαστε τέτοιου είδους αντιλήψεις 
και πολιτικές. Ο ρόλος που διεκδικούμε για τη χώρα 
μας είναι να συμβάλλει στην καλή γειτονία, τις 
ισότιμες σχέσεις, την αποκλιμάκωση των 
εντάσεων, τη φιλία και συνεργασία των λαών της 
περιοχής. Και ένας τέτοιος ρόλος δεν χρειάζεται 
περισσότερα όπλα ούτε «στρατιωτική διπλωματία», 
αλλά πάλη ενάντια στον εξοπλιστικό ανταγωνισμό 
και «διπλωματία των πολιτών». 

Η Κύπρος 

Τα τελευταία χρόνια και στο πλαίσιο του 
δόγματος του Ενιαίου Αμυντικού Χώρου, η Κύπρος 
εμπλέκεται όλο και περισσότερο στον εξοπλιστικό 
ανταγωνισμό Ελλάδας-Τουρκίας. Μάλιστα, τα 
υπερσύγχρονα οπλικά συστήματα τα οποία 
προμηθεύεται εξυπηρετούν όλο και περισσότερο 
τις ανάγκες του Ενιαίου Αμυντικού Χώρου. Έτσι: 

α) Με δεδομένη την ιστορική εμπλοκή του 
Κυπριακού με τις ελληνοτουρκικές σχέσεις και 
αντιπαραθέσεις, το δόγμα του Ενιαίου Αμυντικού 
Χώρου έχει ως αποτέλεσμα την περαιτέρω 
μετατροπή του Κυπριακού σε στοιχείο του 
«πακέτου» των ελληνοτουρκικών προβλημάτων, 
υποβαθμίζει τον ανεξάρτητο χαρακτήρα της 
Κύπρου και δυσχεραίνει την επίλυση του 
προβλήματος με βάση μια πολιτική προσέγγισης 
των δύο κοινοτήτων. 

β) Η Κύπρος μπαίνει στην «ατζέντα» του 
εξοπλιστικού ανταγωνισμού, γεγονός που ορθώνει 
νέα τείχη ανάμεσα στις δύο κοινότητες, αυξάνει 
την ένταση και φέρνει πιο κοντά τη διχοτόμηση 
του νησιού. 

Γι’ αυτό, διακηρύσσουμε ότι η Κύπρος δεν 
χρειάζεται περισσότερα όπλα, αλλά αποκλιμάκωση 
της έντασης, επαναπροσέγγιση και δημιουργία 
προϋποθέσεων για ισότιμη συνύπαρξη. Αυτή η 



προοπτική προϋποθέτει, παράλληλα, μια πορεία 
μείωσης των εξοπλισμών που θα οδηγεί στην 
αποστρατικοποίηση. Η Κύπρος της 
επαναπροσέγγισης, της πολυπολιτισμικότητας, της 
ισοτιμίας και της αδελφοσύνης θα είναι 
ανεξάρτητη, αποστρατικοποιημένη και 
χειραφετημένη από «μητέρες πατρίδες» και 
«εγγυήτριες» δυνάμεις. 

Ενάντια στους εξοπλισμούς, τον 
εθνικισμό και τον πόλεμο σε Ελλάδα, 
Τουρκία, Κύπρο 

Η μακρά ιστορία των ελληνοτουρκικών 
κρίσεων και συγκρούσεων είναι η καλύτερη 
απόδειξη ότι η πολεμική ισορροπία του τρόμου δεν 
μπορεί να αποτρέψει τον πόλεμο. Αντίθετα, 
προετοιμάζει τους όρους για ένα 
καταστροφικότερο λουτρό αίματος στην περιοχή. 
Την ειρήνη ανάμεσα στην Ελλάδα, την Τουρκία 
και τις δύο κοινότητες στην Κύπρο, μπορεί να 
διασφαλίσει μόνο η φιλία και η συνεργασία των 
λαών. Τα υπέρογκα εξοπλιστικά προγράμματα που 
αποφασίζουν οι κυβερνήσεις μας και μας καλούν 
να «συνυπογράψουμε», είναι ο καλύτερος και πιο 
σίγουρος τρόπος για να υποσκάπτεται αυτή η 
προοπτική ελπίδας και να ορθώνονται νέα τείχη 
καχυποψίας. 


Γι’ αυτούς τους λόγους, θα δώσουμε όλες μας 
τις δυνάμεις για την ανάπτυξη γεφυρών 
επικοινωνίας μεταξύ των εργαζομένων, της 
νεολαίας, των συνδικάτων, των αντιρατσιστικών, 
αντιεθνικιστικών και αντιπολεμικών κινήσεων - 
σχημάτων - οργανώσεων, των γυναικείων και 
φεμινιστικών οργανώσεων, των αριστερών και 
προοδευτικών κομμάτων και οργανώσεων. 

Τείνουμε χέρι αλληλεγγύης και αδελφοσύνης 
στα μαζικά κινήματα των γειτονικών μας χωρών 
και αναλαμβάνουμε πρωτοβουλίες για μια κοινή 
καμπάνια ενάντια στον παραλογισμό των 
εξοπλισμών, για την πραγματοποίηση συνάντησης 
κινημάτων, μαζικών σχημάτων, αριστερών και 
προοδευτικών οργανώσεων/κομμάτων από τις τρεις 
χώρες ενάντια στον εθνικισμό, το μιλιταρισμό και 
τον πόλεμο. 

Τουρκοκύπριοι/ες και Ελληνοκύπριοι/ες, 
Έλληνες/ίδες και Τούρκοι/άλες, μαζί με τους 
κατοίκους άλλων εθνικοτήτων των τριών χωρών 
μας, ο καθένας χωριστά και όλοι μαζί, ας 
δημιουργήσουμε τις βάσεις ώστε οι αξίες της 
πολιπολιτισμικότητας, της συνύπαρξης, του 
διεθνισμού και της ειρήνης να αφοπλίσουν τους 
κήρυκες του πολέμου. 

Ενάντια στον εθνικισμό και τον πόλεμο 


Στην Ελλάδα την καμπάνια συγκροτούν και υποστηρίζουν οι: 

• Συνασπισμός της Αριστεράς και της Προόδου 

• Δίκτυο Κινήσεων για τα Κοινωνικά και Πολιτικά Δικαιώματα 

• Μέτωπο Λογικής κατά του Εθνικισμού 

• Ανανεωτική Κομμουνιστική και Οικολογική Αριστερά-ΑΚΟΑ 

• Νεολαία ενάντια στο Ρατσισμό στην Ευρώπη-ΥΚΕ 

• Ξεκίνημα 

• ΟΚΔΕ-Σπάρτακος, ε.τ. 4ης Διεθνούς 

• δΟδ Ρατσισμός 

• Κίνηση Πολιτών κατά του Ρατσισμού 

• Σύνδεσμος Αντιρρησιών Συνείδησης 

• Ένωση Αριστερών Νέων 

• ΕΚΟΝ Ρήγας Φεραίος 

• Γέφυρα - Πολιτιστικό Στέκι των Λαών της Ανατολής 

Συγκριτικοί ύπερεξοπλισμοί : 
Ελλάδα - Τουρκ ί α: σημειώσατ ε 1! 


Θ ελήσαμε να επιβεβαιώσουμε τον τεράστιο 
υπερεξοπλισμό της Τουρκίας σε σχέση με την 
αδύναμη και απειλούμενη Ελλαδίτσα. Όμως, νά που 
η τελευταία (περσινή) έκθεση του ΟΗΕ για την ανθρώπινη 
ανάπτυξη μας δίνει μια μάλλον αντίστροφη εικόνα! Όχι μόνο 
κάθε Έλληνας είναι περίπου πέντε φορές πιο οπλισμένος από 
κάθε Τούρκο, όχι μόνο η Ελλάδα αφιερώνει σχεδόν το διπλάσιο 
ποσοστό απ'ότι η Τουρκία του Ακαθάριστου Εγχώριου 
Προϊόντος της στους εξοπλισμούς, αλλά ακόμα και σε απόλυτα 
μεγέθη Ελλάδα και Τουρκία δαπανούν περίπου τα ίδια για να 
εξοπλιστούν. Πράγμα, όμως, που προφανώς κρύβει μια 
ανισότητα: γιατί, όχι μόνο η Τουρκία είναι πολύ πιο μεγάλη 
χώρα (σε έκταση και σε πληθυσμό), το οποίο συνεπάγεται και 
μεγαλύτερες εξοπλιστικές ανάγκες για ίδιου «επιπέδου» 
στρατό, αλλά και -που είναι ίσως και πιο σημαντικό- η Τουρκία 
χρησιμοποιεί εδώ και καιρό τον εξοπλισμό της, ιδιαίτερα 


ενάντια στους Κούρδους. Η χρησιμοποίηση όμως ενός 
πράγματος (π.χ. ενός πυραύλου) είναι ταυτόχρονα και 
κατανάλωσή του: όποιος ρίξει έναν πύραυλο δεν μπορεί να 
τον ξαναρίξει μετά. Μπορούμε, επομένως, να υποθέσουμε ότι 
και σε απόλυτα μεγέθη -δεδομένης της μεγαλύτερης 
κατανάλωσης όπλων από την Τουρκία- η Ελλάδα πρέπει να 
βγαίνει πρωταθλήτρια. Αν τώρα σε αυτό προσθέσουμε και δύο 
πρόσθετα στοιχεία, δηλαδή το πολύ μεγαλύτερο πολιτιστικό 
και οικονομικό επίπεδο ανάπτυξης της Ελλάδας -που είναι και 
κρίσιμο στοιχείο στο χειρισμό ενός περίπλοκου στρατού- καθώς 
και την επίσης επιδεινωτική θέση της Τουρκίας σε σχέση με 
τις κοινωνικές της δαπάνες (είναι στο μόνο σημείο που η 
Ελλάδα μοιάζει να τα πάει καλύτερα), αφού αναγκάζεται να 
αφιερώσει πολύ περισσότερα αναλογικά για εξοπλισμούς, τότε 
αρχίζουμε να υποψιαζόμαστε ότι ίσως ο αστακός της περιοχής 
να είναι η Ελλάδα και καθόλου η Τουρκία! 

Ηλίας Αλτίνογλου 


□ Ελλάδα 


Η Τουρκία 


Κοπά κεφαλήν εξσπλισνιοί 


450 



1985 1994 


ΕξοπλισμοΝ σε %του ΑΒΊ 



1985 1994 


Εξοπλισμοί σε εκατομμύρια $ 

Δαπάνες άμυνας 



Σε 

εκατομμύρια $ 

# 

Σε % του 

ΑΕΠ 

Κατά κεφαλή 

Σύγκριση με τις 
κοινωνικές 
δαπάνες## 


1985 

1994 

1985 

·’Τ9”94 

1985 

1994 

1960 1990-91 

Κύπρος 

114 

359 

3,6 

5,4 

172 

495 

17 

Ελλάδα 

3.060 

4.224 

7,0 

5,7 

308 

406 

145 71 

Τουρκία 

3.016 

5.242 

4,5 

3,2 

60 

86 

153 87 


# : Τιμές 1993 

## : Σε % των δαπανών για παιδεία και υγεία. 

Πηγή: Ηυπιαη άθναίορπιθπΐ ΐΘροιΙ 1996, ΟΗΕ., σελ.174, 201. 

Η Κύπρος στο στόχαστρο 
των εθνικισμών 


του Ανδρέα 
Υδριώτη 


Ο αρθρογράφος 
αναλύει τις 
πρόσφατες 
εξελίξεις στο 
κυπριακό και τη 
στάση 
διάφορων 
τάσεων της 
ελληνικής 
αριστεράς. 


Α φού εκτονώθηκε προσωρινά το 
μακεδονικό ζήτημα, η κρίση των ‘Iμιων 
προώθησε και πάλι την έξαρση του 
ελληνικού εθνικισμού, κυρίως μέσω του 
εγκληματικού ρόλου των ΜΜΕ και ορισμένων 
δυνάμεων μέσα στα κόμματα. Όπως στα 1991-94 
στο μακεδονικό, παίζουν και σήμερα τάσεις της 
ηγεσίας του ΠΑΣΟΚ και το ΠΑΣΟΚ συνολικά, 
καταλυτικό ρόλο στην άνοδο του εθνικισμού και 
στην προκλητική αντιπαράθεση με τα γειτονικά 
κράτη. Αυτή τη φορά οι αποφάσεις της 
κυβέρνησης υπέρ του εξωφρενικού εξοπλισμού και 
η κινητοποίηση της κοινής γνώμης υπέρ της 
πολιτικής της ισχύος απέναντι στην Τουρκία 
εγκυμονούν ασύγκριτα μεγαλύτερους κινδύνους, 
αφού κανείς δεν μπορεί να αποκλείσει πια το 
ενδεχόμενο ενός ελληνοτουρκικού πολέμου, αν 
συνεχιστούν τα παιχνίδια με τη φωτιά. 

Ιδιαίτερα τρομακτικό φαίνεται το γεγονός ότι 
πολλοί πολιτικοί και δημοσιογράφοι μιλάνε 
ανοιχτά για το ενδεχόμενο ή ακόμα για τη μεγάλη 
πιθανότητα ενός πολέμου, σαν να είναι κάτι 
αναπόφευκτο, χωρίς να συγκροτείται σημαντική 
αντίσταση μέσα στην κοινωνία. Ο Κ.Σημίτης, 
μέχρι στιγμής, δεν δείχνει διατεθειμένος να 
σταματήσει τη σοβινιστική και μιλιταριστική 
πτέρυγα του ΠΑΣΟΚ, κάτω από την ηγεσία του Γ. 
Αρσένη και του Α. Τσοχατζόπουλου, η οποία 
διακρίνεται με μια άκρως λαϊκίστικη ρητορεία, 
γύρω από τα γνωστά “εθνικά θέματα”. Η πτέρυγα 
αυτή, αφενός δεν διαθέτει συγκεκριμένο σχέδιο 
εναλλακτικής εξωτερικής πολιτικής, αφού η βσική 
επιλογή της ελληνικής αστικής τάξης υπέρ του 
ΝΑΤΟ και της Ε.Ε. είναι δεδομένη και 


αμετάκλητη, αφετέρου προπαγανδίζει την 
εθνικιστική “αντίσταση” ενάντια στην πραγματική 
ή δήθεν τουρκοφιλία των “συμμάχων”. 

Ο Κ.Σημίτης όχι μόνον αποφεύγει τη σύγκρου¬ 
ση με αυτές τις δυνάμεις στο κόμμα του και στην 
κυβέρνηση, αλλά κάνει τη μια υποχώρηση μετά 
την άλλη, όπως στην περίπτωση της παραίτησης 
του Ροζάκη. Αυτή η στάση του εξηγείται μάλλον 
από το λυσσαλέο πάθος που χαρακτηρίζει τη 
σταυροφορία του ενάντια στα συμφέροντα όλων 
των εργαζόμενων και μισθωτών, η οποία 
εξυπηρετεί το ντόπιο και διεθνές μεγάλο κεφάλαιο, 
σύμφωνα με τις αρχές του νεοφιλελευθερισμού και 
του Μάαστριχτ. Ο Σημίτης δίνει ιδιαίτερη σημασία 
στην ενότητα της κυβέρνησης πάνω στα θέματα 
αυτά και πραγματικά η εσωκομματική αντιπολί¬ 
τευση είναι εδώ ανύπαρκτη. Γι’ αυτό αποφεύγει 
άμεσες συγκρούσεις στον τομέα της εξωτερικής 
πολιτικής. Στη σοβινιστική πτέρυγα του ΠΑΣΟΚ 
πρέπει να προστεθούν οι δυνάμεις του Α.Σαμαρά, 
του Δ.Τσοβόλα, της υπερπατριωτικής πτέρυγας της 
Ν.Δ. και της ακροδεξιάς μέσα και έξω από τη Ν.Δ., 
για να καταλάβει κανείς το μέγεθος των δυνάμεων 
του εθνικισμού στο σημερινό πολιτικό σκηνικό. 
Υποθέτοντας ότι η εσωτερική κατάσταση της 
Τουρκίας δεν είναι καλύτερη, πρέπει να παρατηρή¬ 
σουμε ότι η υπόθεση της ειρήνης και της διεθνούς 
συμφιλίωσης διανύει μια εξαιρετικά δύσκολη 
περίοδο. 

Ενιαίο Λό^μα'’' και εξοπλισμοί 

Ιδιαίτερη σημασία για τις ελληνοτουρκικές 
σχέσεις έχει το κυπριακό ζήτημα. Μετά το 1990, 

οι κυβερνήσεις της κυπριακής Δημοκρατίας τη 
μετέτρεψαν από ένα κράτος, ο εξοπλισμός του 
οποίου αντιστοιχούσε σε αυτόν του Βατικανού, σε 
υπερεξοπλισμένο αστακό, με τα πιο μοντέρνα 
οπλικά συστήματα της Γαλλίας, της Ρωσίας, με 
τους πυραύλους ΜΜ40, τεθωρακισμένα ΒΜΡ3 
κλπ.(1). Οι κυβερνήσεις της Αθήνας και της 
Λευκωσίας καθιέρωσαν το 1993 το “ενιαίο 
αμυντικό δό^μαό\ με το οποίο η Κύπρος 
ενσωματώθηκε στην ελληνική στρατηγική για το 
ενδεχόμενο ελληνοτουρκικού πολέμου. Ως 
πρόσχημα τίθεται η “ασφάλεια"" της Κυπριακής 
Δημοκρατίας, που όμως σε περίπτωση πολέμου 
αποτελεί καθαρή χίμαιρα. 

Το “ενιαίο δόγμα"" ισοδυναμεί ουσιαστικά με 
την εγκατάλειψη της κυπριακής ανεξαρτησίας, 
στον τομέα της αμυντικής πολιτικής και με την 
ένταξη της Κυπριακής Δημοκρατίας στα 
στρατηγικά σχέδια του υπουργείου Αμυνας της 
Αθήνας. Είναι εμφανές ότι τα στρατεύματα της 
Κυπριακής Δημοκρατίας σε καμιά περίπτωση δεν 
μπορούν να κάνουν έναν “απελευθερωτικό πόλεμο"" 
ενάντια στα τουρκικά στρατεύματα κατοχής, όσο 
εξοπλισμό και αν διαθέτουν. 

Μπορούν όμως να παίξουν ένα όχι ασήμαντο 
ρόλο, σε περίπτωση ελληνοτουρκικού πολέμου, αν 
και από τώρα είναι σαφές ότι οι επιπτώσεις για 
όλους τους Κύπριους, και στη μια και στην άλλη 
πλευρά, θα ήταν απολύτως ολέθριες. 

Υπό αυτό το φως πρέπει να αξιολογηθεί και η 
σχεδιασμένη αγορά των ρωσικών πυραύλων 8- 
300. Μόνο τυπικά είναι ορθή η παρατήρηση σχεδόν 
όλων των σχολιαστών του ελληνικού Τύπου, που 
επισημαίνουν ότι είναι το αναφαίρετο δικαίωμα της 
ανεξάρτητης Κυπριακής Δημοκρατίας να αγοράζει 
όσα και όποια όπλα θέλει κλπ. Στην 
πραγματικότητα πρόκειται πάλι για μια ενιαία 
πράξη της Αθήνας και της Λευκωσίας και ο 
αντιπρόσωπος της κυπριακής κυβέρνησης τόνισε 
με μεγάλη ειλικρίνεια: “Με την ελληνική κυβέρνηση 
έχουμε συσχεδιάσει (δηλαδή τα δύο υπουργεία 
Αμυνας) και συνεγκρίνει τα εξοπλιστικά 
προγράμματα"" (2). 

Πέρα από τις καταστροφικές συνέπειες της 
πολιτικής του υπερεξοπλισμύ, την οποία 
ακολουθούν η Αθήνα και η Λευκωσία, για τον 
τομέα της κοινωνικής πρόνοιας, την παιδεία, την 
οικολογία κλπ., πέρα από την αυξανόμενη 
δηλητηρίαση των σχέσεων με την Τουρκία, είναι 
επίσης φανερό ότι το ίδιο το κυπριακό ζήτημα 
εισήλθε σε μια τροχιά από την οποία δεν υπάρχει 
ελπίδα για διέξοδο. 

Η πολιτική της στρατιωτικής ισχύος δεν μπορεί 
παρά να ενισχύσει την αντίστοιχη αντίδραση της 
άλλης πλευράς, δηλ. τον τουρκικό μιλιταρισμό, την 


επιθυμία των Τούρκων εθνικιστών για προσάρτηση 
της βόρειας Κύπρου από το τουρκικό κράτος κλπ. 
Η απλή μηχανική αυτών των γεγονότων θα είναι 
γνωστή και στους πολιτικούς της Αθήνας, έτσι ώστε 
πρέπει να συμπεράνει κανείς ότι η ελληνική 
κυβέρνηση με την υποστήριξη της Λευκωσίας 
προωθεί συνειδητά και αποτελεσματικά τη “διπλή 
ένωση"" των δύο κομματιών της Κύπρο, με το 
ελληνικό και το τουρκικό κράτος ή τουλάχιστον 
οδηγεί τις εξελίξεις σε αυτή την κατεύθυνση. Το 
κάνει, μεταξύ άλλων, για να ενισχύσει το ελληνικό 
μέτωπο για το ενδεχόμενο πολέμου με την Τουρκία. 

Με αυτήν την πολιτική δεν διαιωνίζεται μόνο η 
ελληνοτουρκική εχθρότητα, αλλά εμποδίζεται και 
κάθε επίλυση του κυπριακού ζητήματος και 
στρέφονται οι δυο κυπριακές κοινότητες με τον πιο 
κακόβουλο τρόπο η μια εναντίον της άλλης. 

Διπλή ένωση και λύση τύπου Ντέιτον 

Κάτω από τις σημερινές συνθήκες μπορεί να 
επιτευχθεί μια μόνιμη λύση του προβλήματος, όχι 
μόνο όταν αποχωρήσουν τα τουρκικά στρατεύματα 
κατοχής, αλλά όταν ληφθεί επίσης υπόψη η 
δικαιολογημένη ανάγκη των Τουρκοκύπριων για 
ασφάλεια, ώστε να μην επαναληφθούν γεγονότα 
σαν την εγκαθίδρυση του ακροδεξιού καθεστώτος 
του Σαμψών, το 1974, τα οποία θα μπορούσαν να 
απειλήσουν την ύπαρξη και την επιβίωση της 
τουρκοκυπριακής κοινότητας. 

Η αποκλιμάκωση της έντασης και η 
επανενοποίηση του νησιού μπορούν να 
πραγματοποιηθούν μόνο μέσω μιας μέσο- και 
μακροπρόθεσμης στρατηγικής που να προωθεί 
μέτρα που να στοχεύουν στην αποκατάσταση της 
εμπιστοσύνης ανάμεσα στις δύο κοινότητες. Το 
πρώτο βήμα σε αυτή την κατεύθυνση δεν μπορεί 
να είναι παρά η όσο το δυνατόν πιο ολοκληρωμένη 
αποστρατιωτικοποίηση, για την οποία η Κυπριακή 
Δημοκρατία θα έπρεπε να πάρει τολμηρές και 
αποφασιστικές πρωτοβουλίες. 

Μόνο σε αυτό το δρόμο θα γίνει εφικτή η 
παραπέρα ενοποίηση, πρώτα στο πλαίσιο μιας 
διζωνικής ομοσπονδίας, που θα οδηγήσει αργότερα 
στην κατάρτηση όλων των συνόρων ανάμεσα στις 
δύο κοινότητες. Η από την Αθήνα και τη Λευκωσία 
ακολουθούμενη γραμμή αποσκοπεί ακριβώς στο 
αντίθετο. Πρόκειται έτσι όχι μόνο για απαίσιο 
θράσος και σκέτο ρατσισμό, όταν ο κ. Αρσένης 
στην πρόσφατη επίσκεψή του στην Κύπρο, δήλωσε 
ότι η Ελλάδα και η Κύπρος αποτελούν τα δύο κράτη 
του ελληνισμού, αγνοώντας πλήρως την 
τουρκοκυπριακή κοινότητα, αλλά και για 
καλοϋπολογισμένη σκέψη. Όσο περισσότερο 
υποδαυλίζονται η δυσπιστία και το μίσος ανάμεσα 

στις δύο πλευρές του νησιού, τόσο πιο επιτυχώς 
ωθούνται και οι δύο κοινότητες να αποδεχθούν 
“προαιρετικά” τη διπλή ένωση προς όφελος των 
αρχουσών τάξεων στην Ελλάδα και την Τουρκία, 
όπως και των σοβινιστών πολιτικών τύπου Αρσένη. 

Το αποκορύφωμα της ψευδολογίας του κ. 
Αρσένη αποτελεί ο ισχυρισμός ότι “κάτω από το 
μανδύα της ομοσπονδίας που θα συζητείται στις 
διαπραγματεύσεις, θα κρύβεται πρόταση ή 
προτάσεις για συνομοσπονδία, κάτι που ουσιαστικά 
(...) επικυρώνει μια διχοτομική λύση”(3). Αυτό 
σημαίνει ότι ένας από τους πιο αποφασισμένους 
υποστηρικτές της “ένωσης” κατηγορεί άλλους για 
“σχέδια διχοτόμησης”] 

Η προπαγάνδα των εθνικιστών στρέφεται και 
κατά των ΗΠΑ και της Ε.Ε. και κάποιοι βουλευτές 
του ΠΑΣΟΚ αρχίζουν κιόλας να εξετάζουν το 
ενδεχόμενο αποχώρησης από την Ε.Ε., λόγω 
“εθνικών θεμάτων”(4) Όλη αυτή η προπαγάνδα 
είναι όμως εντελώς κούφια. 

Μάλλον δεν υπάρχει αμφιβολία για το ότι οι 
ΗΠΑ θεωρούν τη διχοτόμηση ως τη μοναδική 
μόνιμη λύση και ότι θα επιδιώξουν με το πρόσχημα 
της ειρηνοποίησης τη ΝΑΤΟποίηση του νησιού. 
Η και από άλλες απόψεις παρόμοια υπόθεση της 
Βοσνίας δείχνει ότι οι ΗΠΑ, με την υποστήριξη 
της Ε.Ε. προτιμούν υποτιθέμενες σταθερές και 
“τελικές” λύσεις, χαράσσοντας εσωτερικά σύνορα 
και σταθεροποιώντας έτσι και την κυριαρχία των 
ντόπιων εθνικιστικών ηγεσιών. Οι ΗΠΑ και το 
ΝΑΤΟ παίζουν τότε με τόσο μεγαλύτερη επιτυχία 
το ρόλο της “αντικειμενικής” διεθνούς διαιτησίας. 
Εννοείται ότι τέτοιες “λύσεις” βρίσκονται σε πλήρη 
αντίθεση με τα δικαιώματα και τα πραγματικά 
συμφέροντα των λαών στους οποίους επιβάλλεται 
τέτοιου είδους “ειρηνοποίηση”. 

Η προοπτική της “διπλής ένωσης” και αυτή 
της ΝΑΤΟποίησης, σύμφωνα με το πρότυπο του 
Ντέιτον, δεν αποκλείει καθόλου η μια την άλλη 
αλλά αλληλοσυμπληρώνονται. Αυτή η λύση θα 
σημάνει την επίσημη και οριστική διχοτόμηση και 
θα κρατήσει τις ελληνοτουρκικές σχέσεις μόνιμα 
υπό την απειλή πολέμου. 

Με αυτό το σενάριο δεν θα έχουν κανένα 
πρόβλημα οι σοβινιστές πολιτικοί όλων των 
πλευρών, οι οποίοι θα πετύχουν μερικά τρυγόνια 
με ένα σμπάρο. Θα μπορούν να χρησιμοποιήσουν 
το φόβητρο του “εχθρού” για να αποσπάσουν την 
προσοχή από “δευτερεύοντα θέματα” σαν την 
εξαθλίωση, τη λιτότητα και την ανεργία, και 
ταυτόχρονα θα μπορούν να καταγγέλλουν διαρκώς 
την αδικία των μεγάλων δυνάμεων “εις βάρος του 
έθνους μας”, ειδικά για την εσωτερική κατανάλω¬ 
ση των “αντιιμπεριαλιστών” εθνικιστών. Για την 
πλευρά του ελληνικού εθνικισμού, η λύση αυτή 
θα είναι η εν μέρει πραγματοποίηση των ιδανικών 


του Γρίβα. Δεδομένου του συσχετισμού δυνάμεων, 
περισσότερα δεν ήταν εφικτά. 

Η αναγκαιότητα αντιεθνικιστικής 
αντίστασης 

Η μη σοβινιστική πτέρυγα της κυβέρνησης, 
δηλαδή κυρίως ο Γ. Παπανδρέου, προσπαθεί να 
κερδίσει την υποστήριξη της Ε.Ε. για να προωθήσει 
την ένταξη της Κύπρου στην Ε.Ε. και για να 
κατορθώσει κάποια αποκλιμάκωση της 
ελληνοτουρκικής έντασης. Δεν είναι όμως πολύ 
πιθανόν να πετύχουν αυτές οι ενέργειες, αφού η 
Ε.Ε. συνδέει πρόσφατα την ένταξη της Κύπρου με 
την εκ των προτέρων επίλυση των εκκρεμών 
προβλημάτων. Εξάλλου, η Ε.Ε. δείχνει αποφα¬ 
σισμένη να υποστηρίξει οποιεσδήποτε μελλοντικές 
αμερικανικές πρωτοβουλίες, κρατώντας ίσες 
αποστάσεις από όλες τις εμπλεκόμενες πλευρές. 

Το μόνο συμπέρασμα από την αδιέξοδη αυτή 
κατάσταση είναι ότι κάθε προοπτική της κυπριακής 
ανεξαρτησίας, της συμφιλίωσης των δύο 
κοινοτήτων και της επανενοποίησης είναι ριζικά 
αντίθετη με όλες τις ενέργειες της Αθήνας, της 
Αγκυρας και της Αευκωσίας, αλλά και με αυτές 
των ΗΠΑ και των Ευρωπαίων που τις ακολουθούν. 

Αν λοιπόν υπάρχει ακόμα ελπίδα για μια 
πραγματικά ειρηνική λύση, τότε αυτή πρέπει να 
στηριχθεί στην ίδια τη βούληση του κυπριακού 
λαού και στις δύο πλευρές, σε ένα κίνημα υπέρ 
της κυπριακής ανεξαρτησίας, ενάντια στους 
εθνικισμούς και υπέρ της επανενοποίησης. Η 
επιτυχία τέτοιων επιδιώξεων θα εξαρτηθεί σε 
μεγάλο βαθμό από την ανάπτυξη αντίστοιχων 
δυνάμεων στην Ελλάδα και την Τουρκία, που να 
είναι σε θέση να αντιστρέφουν το κυρίαρχο κλίμα 
της αντιπαράθεσης. 

Είναι ειδικά η μόνη προοπτική και το καθήκον 
του εργατικού κινήματος και στις τρεις χώρες να 
σταματήσουν τις πολεμοκάπηλες δυνάμεις και να 
αφοπλίσουν τους εθνικισμούς αναπτύσσοντς μια 
πλατιά καμπάνια διαφώτισης και κινητοποιώντας 
την αντίσταση. Το εργατικό κίνημα και όσοι 
αντιτίθενται στον κίνδυνο πολέμου, πρέπει 
ταυτόχρονα να αντισταθούν σε κάθε προσπάθεια 
των άλλων ιμπεριαλιστικών δυνάμεων να 
εγκαταστήσουν κι άλλα ξένα στρατεύματα, με 
πρόσχημα τη δήθεν διατήρηση της ειρήνης. Κάθε 
ξένη ιμπεριαλιστική ανάμειξη πρέπει να απορριφθεί 
και οι ίδιοι οι άνθρωποι της Κύπρου πρέπει να 
πάρουν πρωτοβουλίες για να ξαναποκτήσουν την 
κυριαρχία της χώρας τους. 

Το κλειδί μιας τέτοιας στροφής πρέπει να είναι 
αποστρατιωτικοποίηση του νησιού που να 
αποσκοπεί όχι μόνο στην αποχώρηση των 

τουρκικών, αλλά και των ελληνικών στρατευμά¬ 
των, όπως και στην άμεση διάλυση των βρετανι¬ 
κών βάσεων που πολύ σύντομα θα μπορούσαν να 
χρησιμεύσουν ως μοχλός της ΝΑΤΟποίησης. 

Είναι καθήκον όλων των κομμάτων και 
οργανώσεων της Αριστερός, των υποστηρικτών 
της διεθνούς συνεννόησης και του κινήματος 
ειρήνης, να αγωνιστούν με όλες τις δυνάμεις τους 
για την πραγματοποίηση των προαναφερόμενων 
στόχων. Από αυτή την άποψη μπορεί και να 
αξιολογηθεί η στάση των διάφορων κομμάτων της 
ελληνικής και κυπριακής Αριστερός στις 
πρόσφατες εξελίξεις. Τα κόμματα που κατ’ αρχήν 
εκφράζουν τη διαφωνία τους στην πολιτική του 
“ενιαίου δόγματος"", της συνεχιζόμενης 
διχοτόμησης και του ξέφρενου εξοπλισμού είναι 
το ΑΚΕΑ και η πλειοψηφική τάση της ηγεσίας του 
ΣΥΝ. Τα δύο κόμματα εξέδωσαν και μια κοινή 
δήλωση για τη στάση τους. 

Ο Δ, Χριστόφιας (ΑΚΕΛ) 

Ο πρόεδρος του ΑΚΕΑ Δ. Χριστόφιας 
διευκρίνισε πρόσφατα την αντίληψή του σε 
συνέντευξη(5) που μπορεί να συνοψιστεί ως εξής: 
Το κυπριακό είναι θέμα εισβολής και κατοχής και 
έτσι θέμα παραβίασης του διεθνούς δικαίου, αλλά 
όχι μέρος των ελληνοτουρκικών διαφορών. Η 
Κυπριακή Δημοκρατία έχει το δικαίωμα να 
διασφαλίζει την άμυνά της, όταν όμως “η Κύπρος 
γίνεται αμυντικός χώρος της Ελλάδας"", αυτό 
βρίσκεται “σε αντίθεση με τη διεθνή υφή, σε 
αντίθεση με την ανάγκη διασφάλισης πλήρως της 
οντότητας της Κυπριακής Δημοκρατίας"". Το δόγμα 
δημιουργεί “την αυταπάτη ότι διασφαλίζει την 
ασφάλιεα της Κύπρου"" και μαί με τους 
στρατιωτικούς εξοπλισμούς εξυπηρετεί κυρίως τη 
δημοτικότητα του Κληρίδη. 

Ο Χριστόφιας αναφέρει σχετικά με την αγορά 
των ρωσικών πυραύλων, ότι “το κυπριακό πρέπει 
να λυθεί με ειρηνικά μέσα"", από την άλλη όμως “η 
Κύπρος δεν μπορεί να είναι ανοχύρωτο κράτος"". 
Δεν υπάρχει όμως η δυνατότητα “να επιτεθούμε, 
να απελευθερώσουμε την πατρίδα μας. Αν 
μπορούσαμε θα το κάναμε(...). Δεν είμαστε 
πασιφιστές εμείς..."" 

Στη συνέχεια τονίζει: “Το ΑΚΕΛ δεν τάχθηκε 
ενάντια στην αγορά των πυραύλων και φρονώ ότι 
δεν θα ταχθεί ενάντια στην αγορά ενός αμυντικού 
όπλου. Μας προβληματίζει η ώρα της αγοράς και 
(...) φοβούμαι ότι είναι προεκλογική ώρα"". 

Το ΑΚΕΑ αποφάσισε να συναινέσει με την 
ένταξη της Κύπρου στην Ε.Ε., αν αυτή “θα 
εξυπηρετήσει πρωτίστως τους εθνικούς μας στόχους, 
δηλ. την απαλλαγή από την κατοχή και την 
επανένωση του τόπου και του λαού"". Ο Χριστόφιας 

παρατηρεί και τα “φοβερά διλήμματα"", “αν δεν 
υπάρξει πρόοδος στο κυπριακό"", που δεν τη θεωρεί 
πολύ απίθανη, πριν αρχίσουν οι διαπραγματεύσεις 
για την ένταξη στην Ε.Ε. Τέλος, είναι της γνώμης 
ότι η επιθυμία της Τουρκίας να προσεγγίσει την 
Ε.Ε. θα έπρεπε να χρησιμοποιηθεί, από την Αθήνα 
και τη Αευκωσία, ως “κλειδί" για τη λύση του 
κυπριακού(6). 

Φαίνεται ότι η στάση του ΑΚΕΑ και του Δ. 
Χριστόφια ταλαντεύεται ανάμεσα στον 
ελληνοκυπριακό εθνικισμό και σε μια αντίληψη που 
αντιτίθεται στον ελληνικό εθνικισμό. Η στάση 
μπορεί να χαρακτηριστεί ως μετριοπαθώς 
εθνικιστική. Αν έτσι μπορεί να διοργανωθεί η 
αναγκαία αντίσταση ενάντια στους εθνικισμούς και 
στην άτυπη ή επίσημη “διπλή ένωση"", είναι μάλλον 
αμφιλεγόμενο. 

Στους κύκλους της ελληνικής Αριστερός είναι 
πλατιά διαδεδομένη η προκατάληψη, ότι η Αθήνα 
μέχρι σήμερα ποτέ δεν ήταν σε θέση να αναπτύξει 
μια στρατηγική ενάντια στα “σχέδια του τουρκικού 
επεκτατισμού"", μια άποψη που τη συμμερίζεται και 
ο Δ. Χριστόφιας. Είναι προφανές ότι υπάρχουν 
διαφοροποιήσεις μέσα στην ελληνική κυβέρνηση 
για την αντιμετώπιση του ενός ή του άλλου 
θέματος. Όποιος όμως παραπονιέται συνεχώς για 
την “έλλειψη στρατηγικής"", αρνείται απλά τη 
σημασία του ελληνικού εθνικισμού που παίζει 
ενεργητικότατο ρόλο στις εξελίξεις. 

Οι δύο τάσεις του ΣΥΝ 

Ο ΣΥΝ, δηλαδή η πλειοψηφιακή τάση της Π.Γ. 
του ΣΥΝ, βλέπει λύση μόνο “μέσω της πολιτικής - 
διπλωματικής οδού"" και τονίζει την αναγκαιότητα 
να παρθούν πρωτοβουλίες της “αποκλιμάκωσης της 
κρίσης"".(1) Επισημαίνει εξάλλου ότι στους 
επόμενους 15 μήνες υπάρχει ο κίνδυνος να 
“βαδίζουμε προς την εδραίωση των διχοτομικών 
τετελεσμένων, ενδεχομένως δε και προς τη διπλή 
ένωση"". Ο ΣΥΝ τάσσεται υπέρ της “έναρξης 
διακοινοτικού διαλόγου"" και υπέρ “της 
αποστρατιωτικοποίησης όλης της Κύπρου"", όπως 
και της “αξιοποίησης της ενταξιακής διαδικασίας 
της Κύπρου στην Ε.Ε. για λύση του κυπριακού"". 

Καταδικάζει και το “ενιαίο δόγμα"" που 
μετατρέπει “το κυπριακό σε ελληνοτουρκική 
διαφορά"". Ο ΣΥΝ κατηγορεί την “εσωτερική 
Βαβυλωνία"" και την “αδιαφανή λειτουργία"" της 
κυβέρνησης που συστηματικά αποφφεύγει την 
ενημέρωση του λαού για την πολιτική της γύρω 
από το κυπριακό. 

Όλη αυτή η επιχειρηματολογία πάει σαφώς στη 
σωστή κατεύθυνση. Ό ΣΥΝ παρουσιάζει όμως όλο 
το θέμα σαν να πρόκειται αποκλειστικά για μια 



υπόθεση των διπλωματικών και κοινοβουλευτικών 
διεργασιών. Προτείνει π.χ. πάλι τη “σύγκληση του 
συμβουλίου εξωτερικής πολιτικής”, αν και είναι 
απόλυτα σίγουρο ότι τέτοιο συμβούλιο δεν θα 
μπορούσε να αντιστρέψει τη σημερινή πορεία των 
εξελίξεων. 

Αφού ο ΣΥΝ περιορίζεται με αρκετά υποτονικό 
τρόπο στο σχολιασμό των γεγονότων, από την όψη 
της κοινοβουλευτικής ρουτίνας, παραλείπει να 
επιστήσει την προσοχή στη μόνη δυνατή διέξοδο, 
το άμεσο ξεκίνημα μιας ευρύτατης καμπάνιας για 
την κινητοποίηση του κόσμου και στην Ελλάδα 
και στην Κύπρο, ενάντια στους εξοπλισμούς, 
ενάντια στον κίνδυνο της “διπλής ένωσης” κλπ., 
ενιαία δράση όλων όσων αρνούνται τις προοπτικές 
της στρατιωτικοποίησης και του εθνικισμού, 
άμεση εδραίωση επιτροπών δράσης σε όλες τις 
περιοχές της χώρας και συντονισμός των 
επιτροπών σε πανελλαδική και ναγκυπριακή 
κλίμακα, άμεσες πρωτοβουλίες για την ενιαία 
δράση των ελληνικών, δικοινοτικών κυπριακών 
και αντίστοιχων τουρκικών επιτροπών, 
κινητοποίηση του εργατικού κινήματος και στις 
τρεις χώρες κλπ. 

Η προοπτική αυτή είναι η μοναδική που θα 
μπορούσε να σταματήσει την προέλαση των 
εθνικισμών, λείπει όμως σε μεγάλο βαθμό από τον 
ορίζοντα σκέψης της ηγεσίας του ΣΥΝ. 

Η μειοψηφία της ηγεσίας του ΣΥΝ που την 
αντιπροσωπεύουν ο Π. Λαφαζάνης, ο Α. Αλαβάνος 
και άλλοι, δικαιολογεί την αγορά των ρωσικών 
πυραύλων για λόγους στρατιωτικής ισορροπίας 
αλλά και για “αντιιμπεριαλιστικούς” . Η μειοψηφία 
θέλει να εμπλακεί στο Κυπριακό και η Ρωσία για 
να υπονομευθεί το "μονοπώλιο των ΗΠΑ να 
υπαγορεύουν τις εξελίξεις”. 

Αν και ουσιαστικά εκτός πραγματικότητας, η 
ίδια αντίληψη περί του “ρωσικού παράγοντα” θα 
έχει και θερμότατους οπαδούς στο ΔΗΚΚΙ, στο 
ΚΚΕ, στην ΠΟΑ ΑΝ, στο ΠΑΣΟΚ και αλλού. Στην 
Τουρκία χρησιμοποιείται η ρητορική σχετικά με 
την εμπλοκή της Ρωσίας από τους εθνικιστές 
πολιτικούς ως άλλη μια απόδειξη για την ύπαρξη 
“ορθόδοξου τόξου” που επιχειρεί να περικυκλώσει 
την Τουρκία.(8) 

Δεν υπάρχει αμφιβολία ότι η μειοψηφία 
αποτελεί την εθνικιστική πτέρυγα του ΣΥΝ που, 
προβάλλοντας κάποιες αριστερές φράσεις, συμ¬ 
μορφώνεται με την πολιτική του υπερεξοπλισμού 
που ακολουθούν οι κυβερνήσεις. 

Ο ο. Κολοζώφ (ΚΚΕ) 

Ο ειδικός για τα θέματα της εξωτερικής 
πολιτικής του ΚΚΕ, Ο. Κολοζώφ, διευκρίνισε 


πρόσφατα τις απόψεις του για τις ελληνοτουρκικές 
σχέσεις και το Κυπριακό, σε συνέντευξη στο 
“Ριζοσπάστη”, με τον χαρακτηριστικό τίτλο 
“Υπονομεύουν την εθνική κυριαρχίαΐ”.(9) 

Ο Κολοζώφ θεωρεί ότι οι ΗΠΑ ετοιμάζουν τη 
διχοτόμηση της Κύπρου, “ενώ για το Αιγαίο 
ετοιμάζεται επίσης μια διχοτόμηση”. Έτσι “μια 
σειρά κυριαρχικά μας (δηλ. ελληνικά, Α.Υ.) 
δικαιώματα θα καταπατηθούν”, όπως στην 
περίπτωση της Ιμιας και των δέκα μιλίων στον 
αέρα. Κατά τον Κολοζώφ αποδέχθηκε η ελληνική 
κυβέρνηση την κυριαρχία των ΗΠΑ και επιχειρεί 
μια “προσέγγιση βήμα προς βήμα με την Τουρκία”. 
Για παράδειγμα “το ζήτημα της υφαλοκρηπίδας θα 
πάει στο Δικαστήριο της Χάγης, όπως επίσης και 
τα Ιμια”. Αντί γι’ αυτή τη δουλοπρεπή συμπεριφορά 
συνιστάται να προβληθούν “αντιστάσεις στην 
προσπάθεια για καταπάτηση των εθνικών και 
κυριαρχικών μας δικαιωμάτων” και ο Κολοζώφ 
προτείνει “μια πολιτική αναζήτησης ενός συλλογικού 
συστήματος ασφάλειας στα Βαλκάνια με τη 
συμμετοχή όλων των χωρών της Βαλκανικής”, 
προκειμένου “να θωρακίζει τη χώρα μας” από τις 
πιέσεις των ΗΠΑ και των άλλων ιμπεριαλιστών. 
Εννοεί εδώ μάλλον τον περίφημο άξονα Μόσχας - 
Βελιγραδίου - Αθήνας. 

Στη συνέχεια ο Κολοζώφ εκτιμάει ότι το 
“μορατόριουμ” “θα χειροτερέψει τις διαπραγματευ¬ 
τικές θέσεις της Ελλάδας” και ότι για ένα διάλογο 
με την Τουρκία “πρέπει να υπάρχουν ορισμένες 
προϋποθέσεις”, όπως η αμοιβαία αναγνώριση των 
συνόρων. Όσον αφορά τις “κινδυνολογίες” για το 
ενδεχόμενο ενός θερμού επεισοδίου ανάμεσα στην 
Ελλάδα και την Τουρκία, θεωρεί ότι “κανείς δεν 
μπορεί να αποκλείσει μια τέτοια ενέργεια εκ μέρους 
της Τουρκίας”, ιδιαίτερα αφού έχει τη συμπαρά¬ 
σταση των “συμμάχων”. 

Σχετικά με το Κυπριακό, ο Κολοζώφ 
επισημαίνει την “πλήρη ευθυγράμμιση του γενικού 
γραμματέα του ΟΗΕ με την αμερικανική άποψη”, 
που συνίσταται στην “ανάδειξη δύο ισότιμων 
πλευρών”, χωρίς οι ΗΠΑ να “παίρνουν υπόψη τους 
ότι υπάρχει μια νόμιμη κυβέρνηση που εκπροσωπεί 
όλο το νησί”. Οι ΗΠΑ επιδιώκουν λοιπόν να 
“υπάρχουν δύο κρατικές οντότητες” ίσως και με “το 
ψευδεπίγραφο όνομα της ομοσπονδίας”. 

Ο Κολοζώφ δεν λέει ούτε λέξη για την 
αναγκαιότητα της προσέγγισης των δύο κοινοτήτων 
της Κύπρου ούτε των λαών της Ελλάδας και της 
Τουρκίας. Ταυτίζεται πλήρως με την ιδεολογία της 
στρατιωτικής “θωράκισης” και έτσι άμεσα ή 
έμμεσα με τους εξοπλισμούς της Αθήνας και της 
Αευκωσίας. 

Αρνούμενος το διάλογο με την Τουρκία, ο 
Κολοζώφ παίρνει ουσιαστικά το μέρος της 

σοβινιστικής πτέρυγας της κυβέρνησης και όλων 
των δεξιών ως ακροδεξιών κύκλων. Υποστηρίζει 
λοιπόν πλήρως τον ελληνικό εθνικισμό, μόνο που 
στην περίπτωση του ΚΚΕ ως δικαιολογία αυτής 
της στάσης χρησιμεύει μια ιδιαίτερα χοντρή 
αντιιμπεριαλιστική σάλτσα. 

Ο Γ, Δελαστίκ (ΠΡΙΝ) 

Στο ίδιο μήκος κύματος σαν το ΚΚΕ εκπέμπει 
και ο Γ. Δελαστίκ.(ΙΟ) Στην πρώτη σελίδα του 
“Πριν” της 19.1.97 διαβάζουμε ότι “η θεαματική 
υποχώρηση Αθήνας - Λευκωσίας στο θέμα των 
ρωσικών πυραύλων αποτελεί καίριο πλήγμα για τη 
σημερινή μορφή του Ενιαίου Αμυντικού Δόγματος” 
και ότι “αμφισβητείται πλέον διεθνώς και ανοιχτά 
ακόμη και το υποτυπώδες(!) δικαίωμα της Κύπρου 
να προμηθεύεται όπλα που περιορίζουν την 
ασυδοσία των τουρκικών στρατευμάτων κατοχής”. 

Το άρθρο του Γ. Δελαστίκ στο ίδιο φύλλο του 
“Πριν” αρχίζει ως εξής: “Το Ενιαίο Αμυντικό Δόγμα 
Ελλάδας - Κύπρου δεν άντεξε στην πίεση της 
πραγματικότητας”. Πώς ο αρθρογράφος βγάζει 
τέτοιο συμπέρασμα από το γεγονός ότι η αγορά 
των πυραύλων αναβλήθηκε για 16 μήνες, με στόχο 
αυτό το διάστημα να αξιοποιηθεί για διαπραγμα¬ 
τεύσεις, παραμένει το μυστικό του. 

Στη συνέχεια όμως, ο αρθρογράφος χάνει τον 
έλεγχο των παιδαριωδών στρατιωτικών 
φαντασιοπληξιών του. Περιγράφει με ενθουσιασμό 
ότι η “ενδεχόμενη εγκατάσταση των ρωσικών 
πυραύλων κυρίως στην ελληνική αεροναυτική βάση 
της Πάφου, σε συνδυασμό με την αγορά από την 
Κύπρο σύγχρονων ρωσικών τανκς Τ-80, θα άλλαζε 
σημαντικά τα στρατιωτικά δεδομένα στο νησί”. 
Ιδιαίτερα εξωφρενικές, αλλά κι άκρως δηλητηριώ¬ 
δεις, για τις σχέσεις των δύο κοινοτήτων, είναι οι 
παρατηρήσεις ότι “ο καινούριος εξοπλισμός της 
ελληνοκυπριακής και ελληνικής (!!) πλευράς 
δημιουργεί το ενδεχόμενο επαναχάραξης της 
«πράσινης γραμής» υπέρ των Ελλήνων”. 

Και ακόμα πιο ωραία: “Για πρώτη φφορά μετά 
το 1974, διαγράφεται η δυνατότητα (οι 
Ελληνοκύπριοι πρόσφυγες) να πάρουν κάτι από τις 
περιουσίες τους πίσω, όχι με διαπραγματεύσεις, 
αλλά με στρατιωτική σύγκρουση περιορισμένης 
διάρκειας (υπογραμμίσεις στο πρωταρχικό κείμενο, 
Α.Υ.)!” 

Με άλλα λόγια: Ο αρθρογράφος τραγουδάει τη 
δόξα του επόμενου πολέμου στην Κύπρο!! 
Συγχαρητήρια, σύντροφε! Ελπίζουμε μόνο να μη 
χάσεις τη μεγάλη στιγμή και να βρεθείς μαζί με 
τους μαχητές του ΜΑΒΗ στην πρώτη γραμμή, 
όταν έρθει η ώρα! 

Διαβάζοντας τέτοια άρθρα στο “Πριν”, 


αναρωτιέται κανείς αν είναι πραγματικά δυνατό 
αυτά να εκφράζουν τη στάση όλου του ΝΑΡ. Γιατί 
όμως δεν βρίσκεται καμιά κριτική ή μια κάπως 
διαφοροποιημένη άποψη μέσα στην εφημερίδα; 

Η Αριστερά και το εργατικό κίνημα της Ελλάδας 
και της Κύπρου πρέπει να συνειδητοποιήσουν ότι 
βρίσκονται σε κρίσιμη καμπή. Ή θα αποδεχθούν 
τις βασικές επιλογές του εθνικισμού, θα 
προσαρμοστούν και θα χάσουν σταδιακά κάθε 
ιδιοτελή επιρροή ή θα αναπτύξουν τη δυνατότητα 
να κινητοποιήσουν και να διοργανώσουν την 
κοινωνική αντίσταση ενάντια στον εθνικισμό και 
μιλιταρισμό, προβάλλοντας τις δικές τους 
εναλλακτικές λύσεις ενάντια στις εξουσίες. Τρίτος 
δρόμος δεν υπάρχει! 

Ανδρέας Υδριώτης 


ΣΗΜΕΙΩΣΕΙΣ 

(1) Για τον εξοπλισμό της Κυπριακής Δημοκρατίας 
βλέπε: Αντιαεροπορικοί πύραυλοι και διπλωματικά 
πυροτεχνήματα, Γ. Κυρίτσης, Αυγή, 12.1.1997, σ. 
2-3. 

(2) Πώς ανατράπηκε η παρτίδα στην Κύπρο, 
Ελευθεροτυπία, 8.1.1997, σ. 5. 

(3) Ελευθεροτυπία, 21.1.1997, σ. 4. 

(4) Γι’ αυτό το θέμα βλέπε: Μ. Μορώνης, 
Παραληρήματα “πατριωτών ” και σενάρια πολέμου. 
Ελευθεροτυπία, 17.2.1997, σ. 9. 

(5) “ Το δόγμα δημιουργεί αυταπάτες”. Ελευθερο¬ 
τυπία, 11.2.1997, σ. 14. 

(6) Όλες οι αναφορές του Δ. Χριστόφια. ο.π. 

(7) Αυτή και οι ακόλουθες αναφορές είναι από το 
άρθρο του Κ. Πουλακίδα, ΣΥΝ: Δεν αρκεί η 
ψυχραιμία - χρειάζονται πρωτοβουλίες αποκλιμά- 
κωσης της έντασης. Αυγή, 12.1.1997, σ. 5. 

(8) Βλέπε Ν. Μαράκης, Τι σχεδιάζει η Άγκυρα για 
Κύπρο και Αιγαίο, Το Βήμα, 26.1.1997, σ. Α17. 

(9) Ριζοσπάστης, 16.2.1997, σ. 6-7. Όλες οι 
ακόλουθες αναφορές είναι από αυτή τη συνέντευξη. 

(10) Βλέπε: Προετοιμασίες για την κατάλυση της 
Κύπρου, “Πριν”, 19.1.1997, σ. 1, και Γ. Δελαστίκ, 
Οι πύραυλοι είχαν στόχο την... Κύπρο, στο ίδιο 
φύλλο του “Πριν”. Όι ακόλουθες αναφορές είναι 
από αυτά τα άρθρα. 

του Δημήτρη 
Κατσαρίδα 


Με ποιες 
προϋποθέσεις 
θα μπορούσε το 
ΔΗΚΚΙνα 
προχωρήσει σε 
ουσιαστική 
συμβολή στην 
αριστερή 
ανασύνθεση; 
Απαντώντας σε 
αυτό το 
ερώτημα, ο 
συγγραφέας 
προσεγγίζει τη 
φύση του νέου 
αυτού 
κόμματος. 


Τρία σημεία σχετικά με την 
πορεία του ΔΗ.Κ.ΚΠ. 


Σ ημείο Ιο: ΤΙ ΕΙΝΑΙ ΚΟΙΝΩΝΙΚΟ ΚΙΝΗΜΑ 
Ο όρος κοινωνικό κίνημα προσδιορίζει, κατά 
κύριο λόγο, την κίνηση της κοινωνίας στην 
προσπάθειά της να επιφέρει μεγάλης κλίμακας 
δομικές μεταβολές στην υπάρχουσα τάξη 
πραγμάτων, εγκαθιδρύοντας, ουσιαστικά, ένα νέο 
εναλλακτικό τρόπο ζωής. Όμως, κι αν ακόμη δεν 
μπορέσει να πετύχει δομικές μεταβολές και μια 
νέα εναλλακτική - σοσιαλιστική κοινωνία, η 
παρέμβασή του μπορεί να επιφέρει σημαντικές 
κοινωνικές μεταρρυθμίσεις. 

Στην σημερινή πραγματικότητα, η πρωτοπορία 
ενός κοινωνικού κινήματος και ο βασικός φορέας 
της κοινωνικής μεταβολής είναι η εργατική τάξη 
(με τη διευρυμένη έννοια του όρου). 

Η επιστημονική θεωρία της εργατικής τάξης, 
η οποία προσπαθεί να επηρεάσει προς μια 
ριζοσπαστική κατεύθυνση το κοινωνικό κίνημα, 
είναι οι ιδέες του σοσιαλισμού, όπως αυτές 
διατυπώθηκαν από τους Μαρξ-Ένγκελς. Αποτε¬ 
λούν δε -οι ιδέες αυτές- τις πνευματικές και 


ιδεολογικές εκφράσεις ενός σύγχρονου κοινωνικού 
κινήματος στην προσπάθεια χειραφέτησής του από 
την καπιταλιστική τάξη πραγμάτων. Ταυτόχρονα, 
μέσα από τη δράση του, ανατροφοδοτείται η 
θεωρία, επειδή παράγεται καινούρια γνώση. 

Υπό αυτή την έννοια όλα τα σύγχρονα 
κοινωνικά κινήματα θα πρέπει να συνδέονται 
άμεσα με την εργατική τάξη και τις σοσιαλιστι¬ 
κές ιδέες. Η έλλειψη σύνδεσής τους με την 
εργατική ιδεολογία, μπορεί να τα οδηγήσει σε 
δύσβατα και επικίνδυνα μονοπάτια είτε προς την 
κατεύθυνση της μεταρρυθμιστικής ενσωμάτωσης 
στο καπιταλιστικό σύστημα είτε σε ακραίες και 
επικίνδυνες εθνικιστικές απόψεις. 

Συνεπώς, μόνο κάτω από τη σκοπιά ενός 
ταξικού δρώντος ενάντια σε κάποιο ταξικό 
αντίπαλο, με στόχο τον κοινωνικό μετασχηματι¬ 
σμό, μπορεί να προσδιοριστεί ένα κίνημα ως 
κοινωνικό. Εάν δεν συντρέχουν αυτές οι προϋπο¬ 
θέσεις, τότε οι προσανατολισμοί του είναι ρεφορμι¬ 
στικοί, πράγμα που σημαίνει ότι διακατέχεται από 

σκεπτικισμό απέναντι σε οτιδήποτε νεοτεριστικό 
και ριζοσπαστικό. Και τότε ο προορισμός του είναι 
να ενσωματωθεί στο σύστημα ή να εξαφανιστεί, 
επειδή δεν θα μπορέσει να προωθήσει μια νέα 
ιδεολογική ηγεμονία στην κοινωνία. 

Τέλος, θα πρέπει να τονιστεί ότι ένα σύγχρονο 
κοινωνικό κίνημα για να είναι και πραγματικά ΝΕΟ 
θα πρέπει να είναι πολυτασικό, με ποικίλες μορφές 
συλλογικής δράσης, να έχει μέσα του το σπέρμα 
της αμφισβήτησης, να αντιστέκεται στην αύξηση 
των διοικητικών παρεμβάσεων, να βλέπει με 
σκεπτικισμό τους ρεφορμιστικούς προσανατολι¬ 
σμούς και τη ρεφορμιστική ιδεολογία, να δίνει νέο 
περιεχόμενο στην πολιτική, να γεφυρώνει το χάσμα 
που υπάρχει μεταξύ παρέμβασης και ανάπτυξης 
της θεωρίας και να αναστατώνει, τελικά, όλους 
τους κυρίαρχους πολιτιστικούς κώδικες της 
καπιταλιστικής επικοινωνίας, προβάλλοντας ένα 
νέο πολιτισμό και μια νέα κουλτούρα στην 
κατεύθυνση της κοινωνικής αλλαγής, δηλαδή του 
σοσιαλιστικού μετασχηματισμού της κοινωνίας. 

Σ ημείο 2ο: Η ΦΥΣΙΟΓΝΩΜΙΑ ΤΟΥ ΔΗΚΚΙ 

Είναι, πλέον, γεγονός ότι το ΔΗΚΚΙ είναι ήδη 
μια πραγματικότητα μέσα στα καθημερινά πολιτικά 
δρώμενα. Όμως, το ερώτημα που τίθεται από 
πολλούς είναι τι ακριβώς εκφράζει το ΔΗΚΚΙ; 

Το ΔΗΚΚΙ εκφράζει τη διαμαρτυρία και την 
απογοήτευση των πιο χτυπημένων στρωμάτων της 
κοινωνίας (χαμηλόμισθοι, άνεργοι, συνταξιούχοι 
κλπ.), οι οποίες προήλθαν από τη δεξιά μετατόπιση 
του ΠΑΣΟΚ. 

Από την άλλη μεριά, ο «μονόδρομος» του 
Μάαστριχτ, ο οποίος μοιραία οδηγεί στην όξυνση 
των φαινομένων της φτώχειας, της ανεργίας, ιδίως 
των νέων, και ίσως σε κοινωνικές εκρήξεις τύπου 
Γαλλίας ή ακόμη και σε πολιτικές ανακατατάξεις, 
πιθανόν να έχει ως αποτέλεσμα την προσέλκυση 
μερίδας αυτών των κοινωνικών στρωμάτων στο 
ΔΗΚΚΙ. 

Είναι, λοιπόν, οι παραπάνω λόγοι που ωθούν 
το ΔΗΚΚΙ ν’ απευθύνεται στα πληβειακά 
στρώματα της κοινωνίας και στους 
απογοητευμένους από τον ευρύτερο χώρο του 
ΠΑΣΟΚ, καταγγέλλοντας τη Συνθήκη του 
Μάαστριχτ και τις ιδιωτικοποιήσεις. Προτείνει δε 
στη θέση του νεοφιλελεύθερου εκσυγχρονισμού 
την επιστροφή σε μια κεϋνσιανή οικονομική 
πολιτική αύξησης της ζήτησης, όπου στις 
σημερινές συνθήκες λειτουργεί ως ριζοσπαστικό 
αίτημα. 

Από τα προαναφερθέντα, λοιπόν, φαίνεται ότι 
ο Δημήτρης Τσοβόλας επιχειρεί να χτίσει το 
ΔΗΚΚΙ με αναφορές στους «μη προνομιούχους», 
με συστηματική επίθεση στην πολιτική της 
διαρκούς λιτότητας και με έντονο εθνοκεντρικό 


χαρακτήρα, ο οποίος εμπεριέχει αρκετά στοιχεία 
ενός ήπιου εθνικισμού ανακατεμένου με 
συντηρητικές απόψεις περί Ορθοδοξίας. 

Όμως, με τις μέχρι τώρα θέσεις που εκφράζει 
το ΔΗΚΚΙ δεν συμβάλλει, έστω, σε κάποιας 
μορφής προσπάθεια δημιουργίας αριστερού 
σοσιαλιστικού κινήματος. Υπό αυτή την έννοια 
και επειδή οι μέχρι τώρα θέσεις του καλύπτονται, 
ήδη, από υπάρχοντες πολιτικούς σχηματισμούς, 
μπορεί αυτό να επιβιώσει για κάποιο χρονικό 
διάστημα, όμως μακροπρόθεσμα το μέλλον του 
είναι αβέβαιο. 

Βέβαια, το ΔΗΚΚΙ διανύει ακόμα την παιδι¬ 
κή του ηλικία, με αποτέλεσμα τα ιδεολογικο¬ 
πολιτικά του χαρακτηριστικά να βρίσκονται υπό 
διαμόρφωση, γεγονός το οποίο θα εξαρτηθεί από 
τους γενικότερους κοινωνικούς και πολιτικούς 
συσχετισμούς, εντός και εκτός κόμματος. 

Πάντως, μέχρι τώρα, λειτουργεί πολυσυλλεκτι¬ 
κά με αποτέλεσμα να παρουσιάζονται αντιφατικά 
φαινόμενα στη σύνθεσή του ως πολιτικού 
σχηματισμού. Συγκεκριμένα, ενώ η στελέχωσή του 
γίνεται αφενός από πρώην μέλη και ψηφοφόρους 
του ΠΑΣΌΚ με προοδευτικό προβληματισμό, 
καθώς επίσης και από μερίδες της ριζοσπαστικής 
αριστερός και της νεολαίας με αναπτυγμένη 
σοσιαλιστική συνείδηση, οι οποίες θεωρούν ότι το 
ΔΗΚΚΙ μπορεί να αποτελέσει μια εναλλακτική 
πολιτική λύση, αφετέρου συγκεντρώνει κοινωνικά 
στρώματα με ασταθή πολιτική συμπεριφορά, χωρίς 
ταξική συνείδηση, τα οποία κινούνται στα όρια ενός 
θρησκευτικού πατριωτισμού. Επιπλέον, έχουν 
προσχωρήσει στο ΔΗΚΚΙ και αρκετοί καριερίστες 
με έντονη γραφειοκρατική συνείδηση, με σκοπό 
να αναδειχτούν στην ιεραρχία και να εμποδίσουν 
την εξέλιξή του σε ένα μαχητικό σοσιαλιστικό 
κόμμα που έχει ανάγκη η κοινωνία. 

Σ ημείο 3ο: ΤΙ ΘΑ ΠΡΕΠΕΙ ΝΑ ΕΚΦΡΑΖΕΙ 
ΤΟΑΠΚΚΙ. ΟΙ ΠΡΟΟΠΤΙΚΕΣ ΤΟΥ 

Το ΔΗΚΚΙ μπορεί να βοηθήσει το εργατικό 
λαϊκό κίνημα από τα αδιέξοδά του μόνο αν αυτό 
απελευθερωθεί από τις θεωρητικές του ασάφειες 
και με την προϋπόθεση ότι τα μέσα και η μέθοδός 
του θα έχουν ως κύριο στόχο τους το σοσιαλιστικό 
μετασχηματισμό της κοινωνίας μας. 

Αυτό με τη σειρά του σημαίνει ότι θα πρέπει να 
γίνει ένα πραγματικά ριζοσπαστικό κίνημα της 
εργατικής τάξης. 

Προϋπόθεση, βεβαίως, για κάτι τέτοιο είναι η 
θεωρητική ανάπτυξη του ΔΗΚΚΙ. Έτσι, λοιπόν, 
προβάλλει η αναγκαιότητα μιας συστηματικής 
θεωρητικής εργασίας των μελών του, καθώς και η 
μελέτη της ιστορίας του ελληνικού και διεθνούς 
εργατικού και σοσιαλιστικού κινήματος. 

Μόνο μ’ αυτό τον τρόπο το ΔΗΚΚΙ θα μπορέσει 

να εξελιχθεί σ’ ένα σοβαρό πολιτικό οργανισμό 
υπεράσπισης των συμφερόντων των δυνάμεων της 
εργασίας. Απαραίτητο προαπαιτούμενο για μια 
τέτοια εργασία είναι η καλλιέργεια της θεωρίας 
του Επιστημονικού Σοσιαλισμού και η έρευνα 
των προβλημάτων της ελληνικής κοινωνίας και 
οικονομίας κάτω από αυτή την οπτική γωνία. 

Όμως, για να γίνει κάτι τέτοιο σημαίνει ότι θα 
πρέπει να ξεκινήσει μια πλατιά και ανοιχτή συ¬ 
ζήτηση μέσα στο ΔΗΚΚΙ, όπου θα εκφραστούν 
όλες οι απόψεις και τα ιδεολογικά ρεύματα. 

Οι σοσιαλιστικές και οι αριστερές δυνάμεις θα 
δεχτούν σοβαρό πλήγμα αν το ΔΗΚΚΙ χαθεί άδοξα 
από την πολιτική σκηνή χωρίς καν να προλάβει 
να δημιουργήσει, έστω, μια νέα πολιτική 
κουλτούρα. Και αυτός ο κίνδυνος υπάρχει αν έχει 
μεσοβέζικες και ασαφείς θέσεις. 

Μόνο η πολιτική καθαρότητα και ο διεθνής 
προσανατολισμός, μέσω της συμβολής του στην 
προσπάθεια δημιουργίας ενός νέου ριζοσπαστικού 
διεθνισμού, μπορεί να σώσει το ΔΗΚΚΙ για την 
υπόθεση του σοσιαλισμού. Διότι, μετά από 
μεγάλες απογοητεύσεις και ήττες, η πρωτοπορία 
δεν είναι πρόθυμη να προσφέρει την 
εμπιστοσύνη της σε νέους πολιτικούς 
σχηματισμούς εάν αυτοί δεν διαθέτουν 
ξεκάθαρο πρόγραμμα και ενεργητική συμμετοχή 
στους αγώνες και τα συνδικάτα. 


Συνεπώς, το ερώτημα το οποίο τίθεται είναι το 
εξής: Ποιά πρέπει να είναι τα πολιτικά κίνητρα που 
θα ωθήσουν τους εργαζομένους να προσχωρήσουν 
στο ΔΗΚΚΙ και όχι στα άλλα κόμματα της αριστε¬ 
ρός ή ακόμα και να παραμείνουν στο ΠΑΣΟΚ; 

Η απάντηση είναι, μάλλον, απλή: Αν το 
ΔΗΚΚΙ θέλει πραγματικά να γίνει μοχλός για το 
σοσιαλιστικό κίνημα, θα πρέπει να έχει ξεκάθαρα 
συνθήματα, θεωρητική καθαρότητα, σαφές 
πρόγραμμα, δημοκρατική οργανωτική δομή και να 
απομονώσει με πολιτικό τρόπο και όχι με 
διοικητικές πρακτικές τα τυχοδιωκτικά στοιχεία και 
τους καριερίστες. 

Το μέλλον του ΔΗΚΚΙ θα κριθεί από τις βασικές 
πολιτικές επιλογές του Δ.Τσοβόλα και του 
επιτελείου που συσπειρώνεται γύρω του, καθώς 
επίσης και από τις κοινωνικές και πολιτικές πιέσεις 
που θα υπάρχουν στο εσωτερικό αυτού του 
κόμματος. Δηλαδή, εάν προσπαθήσει να εκφράσει 
με συνέπεια τα ευρύτερα λαϊκά στρώματα και το 
κοινωνικό ΠΑΣΟΚ, τότε μπορεί να επιβιώσει 
πολιτικά και να ασκήσει, μάλιστα, μια θετική 
επίδραση στον προοδευτικό χώρο. 

Εάν, όμως, παγιδευτεί σε αριστεροδεξιά 
πειράματα, σε εθνικιστικές κορόνες και σε 
πολυσυλλεκτικές λογικές, τότε μοιραία θα 
υπονομευτεί το μέλλον του. 

Δημήτρης Κατσαρίδας 


ΣΠΑΡΤΑΚΟΣ 

Πολιτικο-θεωρητικό περιοδικό για τον επαναστατικό μαρξισμό και την 4η Διεθνή 
Εκδίδεται από Συντακτική Επιτροπή 

Τα ενυπόγραφα άρθρα δεν αντιπροσωπεύουν αναγκαστικά τις θέσεις της Σύνταξης 
Γραφεία: Ερεσσού 34, 106 81 Αθήνα, τηλ. 33.00.675 
Υπεύθυνος ύλης σύμφωνα με το νόμο: Γ. Φελέκης 
188Ν: 1106 1 790 

Αναπαραγωγή φιλμς & Μοντάζ: “Γραφικές Τέχνες Ύψιλον”, οδός Εμμ. Μπενάκη 37, 106 81, Αθήνα, τηλ. 

38.36.609 

Εκτύπωση: Γοργογιάννης-Φερέτος, Δερβενίων 30, τηλ. 36.00.646 

Τιμή τεύχους 500 δρχ. Συνδρομές για 6 τεύχη: Ελλάδα: 3.000 δρχ. Εξωτερικό: 4.000 δρχ. 
Συνδρομές ενίσχυσης: Ευπρόσδεκτες! Εμβάσματα στο όνομα: Γιάννης Φελέκης 

Προσφορά γνωριμίας: 

συνδυασμένη ετήσια συνδρομή σε Σπάρτακο & ΙηίεεηαΙίοηαΙ νίβννροίηί: 8.000 δρχ. 

Διοίκήρυξη για την ενότητα της 
αντίκαπιταλιστίκής αριστερός 


ΟΚΔΕ - 
Σπάρτακος 


Δ εν είναι μόνον ότι αποστρεφόμαστε κάθε 
μεσιανισμό και κάθε οργανωτικό 
φετιχισμό. Δεν είναι μόνον ότι είναι ΑΡΧΗ 
μας να απορρίπτουμε κατηγορηματικά την ιδέα 
ότι μόνοι μας θα μπορούσαμε να μετεξελιχτούμε 
στη μεγάλη επαναστατική αντικαπιταλιστική 
οργάνωση που θα αρχίζει να λύνει το ιστορικό 
πρόβλημα της ηγεσίας του εργατικού κινήματος. 
Είναι κι ότι χρειάζεται μεγάλη δόση πολιτικής 
αφέλειας και οργανωτικής αλαζονείας για να μην 
αντιληφτούμε ότι η διαδικασία δημιουργίας αυτού 
του επαναστατικού κόμματος δεν μπορεί ούτε κάν 
να αρχίσει χωρίς τις άλλες οργανώσεις, κινήματα, 
δίκτυα και ανένταχτους αγωνιστές της σημερινής 
αντικαπιταλιστικής αριστεράς. 

Είναι όμως και κάτι άλλο που μας γεμίζει με 
αισιοδοξία: όλο και περισσότεροι σύντροφοι μέσα 
στην αντικαπιταλιστική αριστερά τείνουν σήμερα 
να υποστηρίξουν την ίδια προοπτική. Από παντού 
ακούγονται φωνές κατά του σεχταρισμού και υπέρ 
της συνεργασίας, της προσέγγισης ή ακόμα και 
της συσπείρωσης σε ευρύτερα οργανωτικά 
σχήματα. Με άλλα λόγια, αρχίζει να γίνεται έστω 
και δειλά κοινή πεποίθηση πως δεν υπάρχει 
αξιόπιστη και ρεαλιστική στρατηγική οικοδόμησης 
ενός (αριθμητικά αξιόμαχου και προγραμματικά 
εξοπλισμένου) επαναστατικού κόμματος που θα 
αγνοεί ή ακόμα χειρότερα, που θα γυρνάει την 
πλάτη στις άλλες δυνάμεις της αντικαπιταλιστικής 
αριστεράς! 

Η κατηγορηματική τοποθέτησή μας υπέρ της 
άμεσης προσέγγισης που θα μπορούσε να 


οδηγήσει (και) στην οργανωτική ενοποίηση των 
αντικαπιταλιστικών δυνάμεων, δεν βασίζεται όμως 
μόνον στις ενωτικές τάσεις που αρχίζουν να 
εκδηλώνονται μέσα στον αντικαπιταλιστικό χώρο, 
ούτε στην απλή ανάγκη συγκόλλησης δυνάμεων 
που θα επέτρεπε να δημιουργηθεί μια αριθμητικά 
μεγαλύτερη οργάνωση. Αν και δεν υποτιμούμε την 
σημασία τόσο της αμοιβαίας καλής θέλησης, όσο 
και της ανάγκης να ξεπεραστεί ο κατακερματισμός 
των λιγοστών δυνάμεων του επαναστατικού χώρου, 
θεωρούμε πάντως ότι ο σημερινός ενωτικός 
προσανατολισμός αντλεί τη δύναμη και την 
αξιοπιστία του από κάτι άλλο, πολύ πιο στέρεο και 
ουσιαστικό: από την πολιτική και ιδεολογική 
ωριμότητα που εκφράζει! 

Πράγματι, δεν είναι διόλου τυχαίο ότι όλες αυτές 
οι ενωτικές φωνές ακούγονται τώρα, δηλαδή στο 
τέλος μιας κρίσιμης περιόδου που είδε την ελληνική 
αντικαπιταλιστική αριστερά να περνά μέσα από τις 
συμπληγάδες του "89" και του ξεσπάσματος των 
εθνικισμών στα Βαλκάνια, το πέρασμα μέσα από 
αυτή την περίοδο ήταν το καλύτερο τεστ για τη 
δυνατότητά της να κολυμπά -άλλοτε με μεγαλύτερη 
επιτυχία και άλλοτε με μικρότερη- στα βαθιά νερά 
κρίσιμων ιστορικών εξελίξεων που βρίσκονται ή 
καταγράφονται στον αντίποδα της προοπτικής μας. 
Αυτό βέβαια δεν αφορά το σύνολο αυτού του χώρου 
καθώς είδαμε κάποια κομμάτια του να 
διολισθαίνουν με διάφορες δικαιολογίες σε 
εθνικιστικές ή εθνοκεντρικές αντιλήψεις. Τα 
καθήκοντα της περιόδου αυτής ξεπερνούσαν κατά 
πολύ τις αληθινές πολιτικές δυνάμεις της 

αντνκαπνταλιστικής αριστερά καν τις ισχνές 
προγραμματικές επεξεργασίες της. Έτσι, 
αναγκάστηκε από τα πράγματα να παλαίψει με τον 
πολιτικό πρωτογονισμό που την χαρακτήριζε, 
“ανακαλύπτοντας” παραδόσεις, αρχές και προβλη¬ 
ματισμούς του επαναστατικού μαρξισμού που 
είχαν “ξεχαστεί” εδώ και 6-7 δεκαετίες. 

Το μεγάλο κέρδος δεν ήταν τόσο οι απαντήσεις 
που δόθηκαν, όσο τα ερωτήματα που τέθηκαν και 
ον (κοινές) ευαισθησίες που αναπτύχθηκαν. Μετά 
από μια μακρά και στείρα περίοδο αυταρέσκειας, 
σεχταρισμού και αλαζονείας, σημαντικό κομμάτι 
της ελληνικής αντικαπιταλιστνκής αριστεράς 
ξαναβρήκε -έστω και ψηλαφώντας- το δρόμο των 
γόνιμων θεωρητικών αναζητήσεων μέσα στις 
καλύτερες παραδόσεις του επαναστατικού μαρξι¬ 
σμού, ενώ παράλληλα τόλμησε τις πρώτες δειλές 
εμπειρίες συνεργασίας στην πράξη. Μπορούμε 
λοιπόν να συμπεράνουμε ότι ενώ ον κάθετον δεσμοί 
αδυνατίζουν οι οριζόντιον ενισχύονταν. 

Τέλος λοιπόν μιας περιόδου, αλλά και αρχή μιας 
άλλης. Πριν καλά καλά συνειδητοποιηθούν οι 
θετικές αλλαγές που σημειώθηκαν στα δύσκολα 
χρόνια της εθνικιστικής, ρατσιστικής και 
αντιδραστικής υστερίας, οι ενωτικές τάσεις μέσα 
στην αντικαπιταλιστνκή αριστερά ενισχύονταν 
τώρα ακόμα περισσότερο καθώς αρχίζει να 
συνειδητοποιείται ότι μπαίνουμε σε μια νέα 
κρίσιμη περίοδο που προσφέρει όμως, αληθινές 
δυνατότητες παρέμβασης και ανάπτυξης. 
Πράγματι, για πρώτη φορά μετά από πάρα πολλά 
χρόνια, στη Δυτική Ευρώπη (αλλά και αλλού) 
πληθαίνουν τώρα τα κρούσματα ενεργητικής 
αντίστασης του εργατικού κινήματος στην 
ολομέτωπη επίθεση που επιχειρεί εναντίον του το 
κεφάλαιο. Από τη Γαλλία έως τη Γερμανία, κι από 
την Ιταλία έως την Ισπανία, αλλού περισσότερο 
κι αλλού λιγότερο, ξεσπούν τώρα παραδειγματικοί 
απεργιακοί αγώνες που όλο και πιο συχνά έχουν 
νικηφόρα κατάληξη. Οι ταξικοί αγώνες είναι και 
πάλι στην ημερήσια διάταξη. 

Και δεν πρόκειται μόνο για αυτές τις πρώτες 
ενδείξεις αφύπνισης του ευρωπαϊκού προλετα¬ 
ριάτου. Αν και έχουν περάσει μόνον 6-7 χρόνια 
από τότε που η διεθνής αντίδραση πανηγύρισε το 
“τέλος των ιδεολογιών” και της “κομμουνιστικής 
ουτοπίας”, οι εφτάψυχες απελευθερωτικές μαρξι¬ 
στικές ιδέες επιστρέφουν στο ιδεολογικό 
προσκήνιο, συνοδεύοντας αναπόφευκτα την 
αναζωπύρωση των ταξικών αγώνων. Όμως, με μια 
διαφορά: τώρα έχουν ξεφορτωθεί ένα μεγάλο 
μέρος της παραμορφωτικής σταλινικής κληρονο¬ 
μιάς. Σε συνδιασμό μάλιστα με τα πασιφανή 
σοσιαλδημοκρατικά αδιέξοδα που παίρνουν νέες 
διαστάσεις καθώς η εποχή δεν επιτρέπει πιο την 
αναβίωση των προσφιλών τους “κρατών 


προνοίας”, αυτή η -προς το παρόν- δειλή μαρξι¬ 
στική αναγέννηση δημιουργεί νέα πλαίσια 
θεωρητικών, προγραμματικών, αλλά -σε μερικές 
περιπτώσεις- και οργανωτικών αναζητήσεων που 
ευνοούν αντικειμενικά την επανασύνδεση με τις 
“ξεχασμένες” επαναστατικές παραδόσεις. 

Αλλαγές σημειώνονται όμως και στη χώρα μας 
καθώς μεταβάλονται ήδη ταχύτατα οι συνθήκες και 
μέσα στην ίδια την ελληνική κοινωνία. Η μόνιμη 
πιο πολιτική κρίση της, οδηγεί την παραδοσιακή 
δεξιά σε αφασία, αφήνοντας την 
“εκσυγχρονιστική” τάση του ΠΑΣΟΚ κυρίαρχη 
μεν του παιχνιδιού, αλλά και αντιμέτωπη με την - 
έστω και ελαφρώς- ενισχυμένη ρεφορμιστική 
αριστερά που μονοπωλεί ουσιαστικά την αντιπο¬ 
λίτευση. Ταυτόχρονα, αρχίζουν να εκδηλώνονται 
και οι πρώτες σοβαρές κοινωνικές αντιστάσεις στην 
ισοπεδωτική επίθεση του μεγάλου κεφαλαίου. Αν 
και διαθέτει μια φαινομενικά παντοδύναμη 
κυβέρνηση Σημίτη, το οικονομικο κατεστημένο 
πάσχει πάντως από την έλλειψη μιας καθαρόαιμης 
δεξιάς ασφαλιστικής δικλείδας, πράγμα που 
μακροπρόθεσμα θα μπορούσε να (του) 
δημιουργήσει σημαντικά προβλήματα τόσο στο 
επίπεδο της πολιτικής σταθερότητας (εναλλαγή 
κομμάτων στην εξουσία μέσα στα πλαίσια του 
δικομματισμού), όσο και στο επίπεδο της 
διατήρησης της κοινωνικής έντασης μέσα σε 
ανεκτά όρια. 

Όπως γίνεται φανερό, αυτό το (νέο) πολιτικό 
τοπίο προσφέρει αυξημένες δυνατότητες όχι μόνο 
για την ανάπτυξη, αλλά και για την γρήγορη 
πολιτικοποίηση των κοινωνικών αγώνων που ήδη 
διαγράφονται στον ορίζοντα του κρίσιμου (λόγω 
“κριτηρίων σύγκλισης”) 1997. Όμως, τα κόμματα 
της ρεφορμιστικής αριστεράς και ειδικά το ΚΚΕ, 
ενώ αναγκάζονται να δικαιολογήσουν την 
αυτόνομη ύπαρξή τους υποστηρίζοντας κάποιες 
απεργιακές και άλλες κινητοποιήσεις, είναι επίσης 
αναγκασμένα -από την ρεφορμιστική φύση τους- 
να μην τις αφήσουν να γενικευτούν, να 
συντονιστούν και να ριζοσπαστικοποιηθούν. 

Ωστόσο, η κλασική τακτική τους χειραγώγησης 
είτε των κοινωνικών εκρήξεων, είτε των 
κοινωνικών κινημάτων, συναντά τώρα μερικές 
πρόσθετες δυσκολίες. Συγκεκριμένα, παρόλο που 
το απεργιακό και κοινωνικό κίνημα δεν έχει 
αναπτυχθεί τόσο όσο θα χρειαζόταν για να ασκήσει 
πάνω τους πιέσεις που θα τα έβαζαν σε κρίση, από 
τη μια η ιδεολογική και ιστορική τους κρίση, κι 
από την άλλη η αδυναμία τους να αφομοιώσουν 
τις νέες γενιές αγωνιστών που οργανώνουν, κάνουν 
όλα τα ρεφορμιστικά κόμματα πολύ πιο ευάλωτα 
απ’ό, τι στο παρελθόν στις πρωτοβουλίες και στις 
ιδέες της αντικαπιταλιστικής αριστεράς. 

Όμως, υπό έναν όρο: ότι οι πάντα λιγοστές και 
κατακερματισμένες δυνάμεις της αντικαπιταλιστι- 
κής αριστεράς θα μάθουν έγκαιρα να συνεργάζο¬ 
νται, να συντονίζονται ή και να ενώνονται 
ξεπερνώντας τα οργανωτικά τείχη που -στις πιο 
πολλές περιπτώσεις- είναι κατάλοιπα άλλων 
εποχών και δεν έχουν πιά αληθινό πρακτικό 
ιδεολογικοπολιτικό αντίκρυσμα. Η προσέγγισή 
τους δεν θα ικανοποιούσε όμως μόνον αυτή την 
άμεση ανάγκη: θα αποτελούσε και τον εκ των ουκ 
άνευ όρο για το ποιοτικά ανώτερο προγραμματικό 
και πολιτικό άλμα της καθώς μόνο μέσα την κοινή 
συζήτηση, προγραμματική επεξεργασία και δράση 
είναι δυνατή η έξοδός της από τα σημερινά 
(αντικειμενικά και υποκειμενικά) αδιέξοδά της. 

Η επιτακτική ανάγκη προσέγγισης και ενότητας 
τουλάχιστον του μεγαλύτερου τμήματος της 
ελληνικής αντικαπιταλιστικής αριστερός πηγάζει 
όμως και από μιαν άλλη διαπίστωση: οι 
υπάρχουσες ποικίλες διαφορές δεν είναι πιά τέτοιες 
που να απαγορεύουν την συνύπαρξη μέσα σε μιαν 
ενιαία οργάνωση, υπό τον όρο βέβαια ότι 
κατοχυρώνεται πλήρως το δικαίωμα στιη 
δημιουργία οργανωμένων τάσεων. Μια 
προσεκτική εξέταση των συζητήσεων και των 
άλλων διεργασιών που σημειώνονται τον τελευταίο 
καιρό στο εσωτερικό των οργανώσεων, δικτύων 
καθώς και μεταξύ των ανένταχτων αυτού του 
χώρου, πείθει μάλιστα όχι μόνον ότι αυτή την 
διαπίστωση τείνουν να συμμερίζονται όλο και 
περισσότεροι σύντροφοι (που τάσσονται υπέρ της 
ενότητας), αλλά κι ότι συμβαίνει κάτι ακόμα πιο 
σημαδιακό: δηλαδή, ότι τείνουν να συμφωνούν 
μεταξύ τους τάσεις και σύντροφοι... διαφορετικών 
οργανώσεων! Με άλλα λόγια, οι παλιοί οργανω¬ 
τικοί φραγμοί υποχωρούν επειδή δεν καταφέρνουν 
να εκφράσουν τη νέα πολιτική πραγματικότητα. 
Σε μεγάλο βαθμό, είναι πιά παρωχημένοι... 

Κατά συνέπεια, η ενωτική προοπτική που 
προτείνουμε δεν είναι ούτε αυθαίρετο θεωρητικό 
εφεύρημα, ούτε προϊόν βιασμού των αληθινών 
συνθηκών και της χειροπιαστής πραγματικότητας. 
Αντίθετα, είναι γνήσιο τέκνο των απαιτήσεων των 
καιρών και αυθεντική έκφραση των νέων 
προβληματισμών και αναζητήσεων, προϋπόθεση 
για την ποιοτική μετεξέλιξη της αντικαπιταλιστικής 
αριστερός. Και για αυτό, είναι και εφικτή. 

Εφικτή δεν σημαίνει βέβαια, και εύκολη. 
Αντιστάσεις κάθε λογής (γραφειοκρατικές, 
τακτικίστικες, αλλά και πολιτικές) εξακολουθούν 
να υπάρχουν, ενώ παράλληλα δεν θα πρέπει να 
υποτιμάται και η δύναμη της αδράνειας που κάνει 
πολλούς να βλέπουν με καχυποψία τις απαραίτητες 
τολμηρές αλλαγές πορείας. Γνωρίζουμε ότι 
ζητήματα όπως ο εθνικισμός ή η ευρωπαϊκή ένωση, 
η στάση απέναντι στα ρεφορμιστικά κόμματα -και 


την έκφρασή τους στο πεδίο του εργατικού 
κινήματος-, καθώς και οι αντιλήψεις γύρω από τα 
εναλλακτικά ζητήματα του φεμινισμού και της 
οικολογίας θα είναι σίγουρα μερικά από τα 
προβλήματα που θα έχουμε να αντιμετωπίσουμε. 
Υπάρχει όμως και κάτι ακόμα: ο αυτοπεριορισμός 
σε θετικές μεν, αλλά γενικόλογες εκκλήσεις υπέρ 
της ενότητας, που δεν συνοδεύονται όμως από 
συγκεκριμένες πρωτοβουλίες που θα μετέβαλαν 
τους συσχετισμούς δυνάμεων υπέρ της ενοτικής 
δυναμικής. 

Όσο ειλικρινής κι αν είναι, δεν αρκεί λοιπόν 
μόνον η καλή (ενοτική) διάθεση για να προχωρήσει 
η διαδικασία οικοδόμησης ενός νέου ενιαίου 
αντικαπιταλιστικού πόλου στην χώρα μας. 
Χρειάζεται επίσης η επίμονη και αταλάντευτη 
προσήλωση σ’ αυτό τον στόχο, καθώς και η 
μεθόδευση και ο συντονισμός όλων των προσπα¬ 
θειών με γνώμονα την ΠΡΟΟΔΕΥΤΙΚΗ 
ΑΡΙΘΜΗΤΙΚΗ ΚΑΙ ΠΟΛΙΤΙΚΗ ΕΝΙΣΧΥΣΗ 
ΤΩΝ ΔΥΝΑΜΕΩΝ ΠΟΥ ΕΠΙΔΙΩΚΟΥΝ ΝΑ 
ΠΕΙΣΟΥΝ ΚΑΙ ΤΙΣ ΥΠΟΛΟΙΠΕΣ ΓΙΑ ΤΗΝ 
ΑΝΑΓΚΑΙΟΤΗΤΑ ΤΗΣ ΕΝΙΑΙΑΣ ΠΑΡΕΜ¬ 
ΒΑΣΗΣ ΤΗΣ ΑΝΤΙΚΑΠΙΤΑΛΙΣΤΙΚΗΣ ΑΡΙ- 
ΣΤΕΡΑΣ ΣΤΗΝ ΠΟΛΙΤΙΚΗ ΚΑΙ ΚΟΙΝΩΝΙ¬ 
ΚΗ ΖΩΗ ΤΟΥ ΤΟΠΟΥ. 

Η ΟΚΔΕ-Σπάρτακος έχει κάνει τις επιλογές της 
και προσφέρει τις (λίγες) δυνάμεις της σ’αυτή την 
αναγεννητική διαδικασία. Αν και έχει κάποιες 
συγκεκριμένες ιδέες και προτάσεις, δεν θεωρεί 
πάντως ότι διαθέτει απαντήσεις για όλα τα 
(πρωτόγνωρα) προβλήματα που αντιμετωπίζει ο 
πολιτικός χώρος μας. Γι’αυτό δηλώνει απερίφραστα 
ότι μόνον το άνοιγμα μιας πλατιάς συζήτησης θα 
εμπλουτίσει τους προβληματισμούς και θα 
συμβάλει αποφασιστικά στην επεξεργασία των 
καλύτερων δυνατών ενωτικών λύσεων. Ωστόσο, 
εκτιμά ότι υπάρχει πίεση χρόνου κι ότι δεν είναι 
δυνατό να εναποθέσουμε τις ελπίδες μας στην 
αυθόρμητη σύγκλιση που. . . "μοιραία” θα γίνει 
αργά ή γρήγορα. 

Εμπρός λοιπόν και χωρίς καμιά χρονοτριβή στο 
δρόμο της μεγάλης προσέγγισης που θα δώσει τη 
δυνατότητα στην ελληνική αντικαπιταλιστική 
αριστερά να κάνει το μεγάλο ποιοτικό άλμα που 
θα την φέρει πιό κοντά στην καρδιά των εξελίξεων. 
Εμπρός λοιπόν για το άνοιγμα της πολυπόθητης 
συζήτησης για την μετεξέλιξή της σε αποφασιστικό 
παράγοντα των πολιτικών και κοινωνικών 
διεργασιών. 

Αν όχι τώρα, πότε; 

Ο. Κ. Δ. Ε. - Σπάρτακος 

ελληνικό τμήμα της 4ης Διεθνούς 
14 του Γενάρη 1997 

του Δη μ. 
Λιβιεράτου 


Σύγχρονος 
τρόπος υπερ- 
εκμετάλλευση ς, 
αλλά και 
τρόπος 
διαφυγής από 
αυτόν, η 
λεγόμενη 
"παρα¬ 
οικονομία" το 
μόνο που δεν 
είναι είναι ό,τι 
ισχυρίζεται η 
σύγχρονη 
κρατική 
ιδεολογία της 
"πάταξης" της 
φοροδιαφυγής. 


Λ έξη ελληνική αποτελούμενη από δύο 
άλλες. “Παρά” είναι πρόθεση η οποία 
σημαίνει εγγύς, πλησίον, δίπλα, παρα- 
πλεύρως. “Οικονομία”, το σύνολο των ανθρωπίνων 
δραστηριοτήτων για την εξασφάλιση της ζωής μιας 
κοινωνίας και των ατόμων της. 

Ο συνδυασμός των δύο λέξεων και το παράγωγο 
Παραοικονομία σημαίνει “η χωρίς νομιμότητα, 
ανάπτυξη εμπορικής δραστηριότητας ή άσκηση 
επιτηδεύματος που αποσκοπεί στην απόκτηση 
εισοδήματος που δεν είναι δυνατόν να ελεγχθεί και 
να φορολογηθεί”... 

Η ξένη ορολογία δεν έχει σταθεροποιηθεί ακόμα 
στο τι σημαίνει η λέξη. 


Πίνακας 1 

"Παραοικονομία" 

Γαλλικά 

Εοοηοιηίθ 

ηοη οίίίοίθΙΙθ 

Μη επίσημη 


3ουΙθΓΓ3ίηθ 

Υπόγεια 


ρ3Γ3ΐΙΘΙθ 

Παράλληλη 


ίηίοΓΓΠθΙΙθ 

Ανεπίσημη 


ιη3Γ9ίη3ΐΙθ 

Περιθωριακή 


οοουΙΙθ 

Απόκρυφη 


ίΓΓθ9υΙίθΓθ 

Ακανόνιστη 

Αγγλικά 

δήθϋονν 

θοοηοΓηγ 

Σκιώδης 

υηεΙθΓ9ΓουηιΙ 

" 

Παράνομη 

ΗίιΙιΙθη 

" 

Κρυφή 

ΒΙοοΙι 

" 

Μαύρη 

υηοΙ)3θΓνθΐΙ 

" 

Απαρατήρητη 

Γερμανικά 

δοήθΐΐθπ ννίΓΐ3θίΐ3ί1 

Σκιώδης οικονομία 
ή της σκιάς 

Πηγή: Ενότητα 32 και 38. 



Δεν υπάρχει άνθρωπος που να έχει κάνει 
οικονομικές συναλλαγές και σε κάποια στιγμή να 
μην έχει κάνει πράξη παραοικονομίας. Π.χ. 
Μικρότερη φορολογική δήλωση, απόκρυψη 
εισοδημάτων για διάφορους λόγους, σπιτική 
εργασία, συμπληρωματικές ώρες εργασίας, 
επισκευές και θεραπείες χωρίς πληρωμή, 
οικογενειακή ανταλλαγή και κανάλωση. 

Το φαινόμενο είναι πολύ παλαιό. Αν υπάρχει 
αυξημένο ενδιαφέρον τα τελευταία χρόνια είναι 
γιατί με το μέγεθος της κρίσης γίνεται προσπάθεια 
σύλληψης όσο το δυνατόν μεγαλύτερου μέρους 
οικονομικών πράξεων. 

Στα παλαιότερα εγχειρίδια οικονομίας, όταν 
υπάρχει ο όρος, σημαίνει τη δραστηριότητα του 
υποκόσμου, των ναρκωτικών, της πορνείας, 
τυχερών παιχνιδιών κλπ. Όμως αυτές οι 
κατηγορίες, στο μεγαλύτερο μέρος τους έχουν 
εισέλθει στην επίσημη οικονομία, δεδομένου ότι 
τα ναρκωτικά, πολλά ευρείας χρήσεως ναρκωτικά, 
είναι πια βιομηχανοποιημένα. (Παραγωγή 
“προηγμένων” καπιταλιστικών κρατών: έκσταση, 
σπιντ, κρακ, Π80, διάφορα είδη φαρμάκων σε 
συνδυασμούς και συνθέσεις κλπ. κλπ.). Η πορνεία 
έχει επισημοποιηθεί με τη νόμιμη δραστηριότητα 
των “ροζ αγγελιών”, “εξυπηρετήσεων” εμφανώς 
αναφερομένων, “σοβαρών” εφημερίδων, των 
οποίων οι αξιότιμοι ιδιοκτήτες, διευθυντές, 
δημοσιογράφοι, επαινούνται παντειοτρόπως για τη 
συμβολή τους στην ελευθερία του Τύπου και τη 
λειτουργία της δημοκρατίας μας. Τα τυχερά 
παιχνίδια έχουν γίνει πεδίο “επενδύσεων” μεγάλων 
εταιρειών. Με επίσημες σχέσεις, που λαμβάνουν 
μέρος σε προτάσεις μεγάλων έργων για καζίνα. Και 
ας αφήσουμε την επίσημη παραγωγή των παντός 


Σπάρτακος τεύχος 47, Μάιος 1997 - 35 






είδους μηχανών, οι οποίες απορροφούν και την 
τελευταία πεντάρα αφελών παιδιών, νεαρών αλλά 
και ενηλίκων. 

Όσον αφορά τις μικρές δραστηριότητες, 
(παραγωγικές, εμπορικές, υπηρεσιακές), 
παλαιότερα δεν ετίθετο καν ζήτημα φορολόγησης 
και έτσι δεν ετίθετο θέμα παρανομίας τους. Τα 
νεότερα χρόνια, όταν θεριεύει ο κρατικός 
μηχανισμός του νεότερου καπιταλισμού, έχει τάση 
να ελέγξει κάθε είδους δραστηριότητα, ώστε να 
την μεταβάλει σε φορολογητέο εισόδημα. 

Θα λέγαμε, για μεγαλύτερη διευκρίνιση του 
όρου και αφήνοντας τον καθορισμό νομιμότητας 
ή μη νομιμότητας, που είναι συζητήσιμος για το 
ποιός καθορίζει αυτή τη νομιμότητα, ότι η 
παραοικονομία είναι μια μη ελεγχόμενη 
οικονομία, η οποία στέκεται στο πλάι της 
ελεγχόμενης. 

Σύγχρονες τάσεις 

Η τάση του ύστερου καπιταλισμού για τη 
διάλυση των μεγάλων παραγωγικών μονάδων και 
τη μετατροπή τους σε ένα κεντρικό πυρήνα με 
πολλούς δορυφόρους, ενισχύει την τάση εισόδου 
στην παραοικονομία. Συγκεκριμένα, μεγάλες 
παραγωγικές μονάδες, ακόμα και αυτοκινήτων, 
όπου παλαιότερα η μεγάλη συγκέντρωση 
εθεωρείτο η ιδεώδης λύση για μείωση των εξόδων 
λειτουργίας, διαλύονται. Παραμένει ένας 
κεντρικός πυρήνας σχεδιασμού, οικονομικής 
διαχείρισης, υψηλής τεχνολογίας μεγάλης 
επένδυσης. Η παραγωγή τεμαχίων παραδίδεται σε 
βιοτεχνίες, μικρές βιομηχανίες, μονάδες που 
μπορεί να βρίσκονται στην ίδια χώρα, αλλά και 
σε άλλη χώρα, όπου κύριο κριτήριο είναι το χαμηλό 
κόστος. Υπό τον έλεγχο του κεντρικού πυρήνα, 
συγκεντρώνονται, συντίθενται, προωθούνται, 
διευκολύνονται στην ύπαρξή τους για να γίνουν 
δορυφορικές παραγωγικές μονάδες, χωρίς ευθύνη 
της κεντρικής μεγάλης καπιταλιστικής. 

Ποιό θα είναι το νομικό καθεστώς λειτουργίας 
αυτών των μικρών μονάδων δεν ενδιαφέρει τον 
κεντρικό καπιταλισμό. Οι μικρές μονάδες, που 
μπορεί να είναι και οικογενειακές μονάδες, 
προσπαθούν να πάρουν τη δουλειά χαμηλώνοντας 
το κόστος. Αυτό σημαίνει χωρίς ασφάλεια, εργασία 
στο σπίτι, απασχόληση ακόμα και γιαγιάδων, 
παπούδων, εγκατάλειψη οποιοσδήποτε ωραρίου 
και άλλης διεκδίκησης. Στην πραγματικότητα 
ωθούνται προς την παραοικονομία για να μειώσουν 
το κόστος. Το σύστημα λειτουργεί με πολλούς 
τρόπους για να αποφύγει οποιονδήποτε έλεγχο. Ή 
το πιο σίγουρο είναι να παραδίδει στον επίσημο 
έλεγχο ένα μέρος της δραστηριότητας και, για να 
έχει την αναγκαία νομιμότητα και το υπόλοιπο, 

καταδύεται στην αφάνεια της παραοικονομίας. 
Άλλωστε τον μεγάλο καπιταλιστή δεν τον 
ενδιαφέρει το θέμα της φορολογικής ηθικής. Αυτό 
ανατίθεται στο κράτος. Να επιβάλει αυτό τους 
κανόνες λειτουργίας του για να υποβοηθά τον 
καπιταλισμό στη λειτουργία του. 

Αυτή η ώθηση προς την παραοικονομία 
διογκώνει και το κράτος. Δημιουργεί νέους μηχανι¬ 
σμούς για τον έλεγχο χιλιάδων μικροεπιχειρήσεων 
και νοικοκυριών που δουλεύουν εργολαβία, φασόν, 
“με το κομμάτι” κλπ. κλπ. Θεριεύει το καπιταλι¬ 
στικό κράτος με πολυπληθείς φορολογικές υπηρε¬ 
σίες, οικονομική αστυνομία παρακολούθησης 
νύχτα-μέρα της εμπορίας, διακίνησης, λειτουργίας 
των “παράνομων” εργασιών. Από την άλλη μεριά, 
οδηγεί τους μικρούς στους φοροτεχνικούς και άλλες 
συναφείς δραστηριότητες για να αμυνθεί στην 
κρατική καταδίωξη. Στο τέλος, ένα μεγάλο μέρος 
φορτώνεται και στη δικαιοσύνη, να λύσει τις 
διαφορές και να επιβάλει τη νομοθεσία. 

Όλα αυτά οφείλονται στις αλλαγές διάρθρωσης 
του καπιταλισμού για μείωση του κόστους, αλλά 
όχι και του κέρδους, τις περισσότερες φορές. 
Μάλιστα, σε μερικές περιπτώσεις, μπορεί να μην 
υπάρχει πρόσθετο όφελος, εκτός από την απαλλαγή 
από τα συνδικάτα και τις εργατικές διεκδικήσεις 
για καλύτερη ζωή. 

Δώσαμε ένα παράδειγμα πολλαπλασιασμού της 
παραοικονομίας, από τις ίδιες τις ενέργειες της 
επίσημης καπιταλιστικής οικονομίας. Πρέπει 
επίσης να κάνουμε μια διευκρίνιση. Ότι ο μεγάλος 
καπιταλισμός σπανίως καταφεύγει στη φοροδια¬ 
φυγή. Δεν διακινδυνεύει να έρχεται σε σύγκρουση 
με “άτεγκτους” υπαλλήλους, ούτε θέλει να πολυ- 
μπλέκει στην “μπαξισιδολογία”. Ό μεγάλος καπιτα¬ 
λισμός συνήθως εξασφαλίζει φοροαπαλλαγή, 
νόμιμη, με χίλιους τρόπους, και με τη νομοθεσία. 
Δεν θέλει να μπλέκει σε τέτοιου είδους 
μικροαπάτες. Και όταν δει ότι τα κέρδη είναι τόσο 
μεγάλα που δεν συμφέρει να δίνονται τόσοι φόροι 
στο κράτος, μεθοδεύει διασπάσεις, συγχωνεύσεις, 
επανεπενδύσεις, αγορές-πωλήσεις υπερτιμημένες 
ή υποτιμημένες εντός του ομίλου, κινήσεις παντός 
είδους, εντός και εκτός των ομίλων, ώστε να 
χάνονται τα ίχνη για τον ελέγχοντα. Στο τέλος- 
τέλος, υπάρχουν οι λύσεις της “προβληματικής”, 
της “εκκαθάρισης εν ενεργεία” κλπ. κλπ., ώστε δεν 
βρίσκεις άκρη με τίποτε. Ενώ ο ατομικός καπιταλι¬ 
στής μπορεί να χαίρεται αυτά που κατέχει, να τα 
ταξιδεύει, να τα επανεπενδύει κλπ. κλπ. 

Το κυνήγι της "παραοικονομίας" 

Κυνηγώντας τους μικρούς φασονάδες, τη 
σπιτική εργασία, τη μικροεργολαβία, την παντός 



είδους “ευέλικτη” εργασία, όπως κομψά αποκαλείτι, 
στον ύστερο καπιταλισμό ποινικοποιείται ακόμα 
και η εργασία. Αυτό που πάντοτε εκηρύσσετο σαν 
η πιο άγια απασχόληση, από κηρύγματα, σχολεία, 
ηθικολόγους, γίνεται εφιάλτης ζωής. Δεν μπορείς 
να αναλάβεις καμιά εργασία, για κάποια 
μεροκάματα, αν δεν βάλεις συνέταιρο κάποιο 
ταμείο, το κράτος, κάποιο μηχανισμό που έρχεται 
να ελέγξει την παραμικρή σου δραστηριότητα. Ο 
ολοκληρωτισμός αυτός του σύγχρονου κράτους 
οδηγεί τον κόσμο σε περισσότερη παραοικονομία, 
σαν άμυνα στην άγρια επίθεση των σύγχρονων 
“προστατών” που όλο για το καλό σου ενεργούν. 

Πολλοί οικονομολόγοι, πολιτικοί, ηθικολόγοι 
ακόμα και της Αριστερός, επιτίθενται πάντα λαύροι 
κατά της φοροδιαφυγής και απαιτούν τη σύλληψη 
όσο το δυνατόν μεγαλύτερης φορολογητέας ύλης. 
Συγχρόνως όμως, συνήθως οι ίδιοι, καταδικάζουν 
τον κρατικό μηχανισμό, τις υπηρεσίες, τα κόμματα, 
ότι δωροδοκούνται, δεν φέρονται τίμια, 
αποτελούνται από “διαπλεκόμενα” συμφέροντα, 
“όλοι ίδιοι είναι” και κάτι τέτοια. Αένε λοιπόν στο 
λαό να υπακούσει, να είναι έντιμος στη φορολογική 
του δήλωση και να παραδίδει τους φόρους του σ’ 
αυτούς τους ανέντιμους. Κάπου δεν κολλάει αυτή 
η ηθική. Κάτι δεν πάει καλά στην ιδεολογία. 

Αλλά, ας υποθέσουμε ότι συλλαμβάνεται όλη 
η φορολογητέα ύλη: είναι σίγουρο ότι θα 
χρησιμοποιηθεί καλά; Τα προσχήματα για τη 
σπατάλη από τους μηχανισμούς του καπιταλιστικού 
κράτους βρίσκονται καθημερινά. Αυτά λένε οι 
κριτικές όλων των κομμάτων για τη διαχείριση των 
προηγουμένων της. Αλλά έχουμε και “εθνικούς” 
λόγους ανεξέλεγκτης σπατάλης. Τις περισσότερες 
φορές ο προϋπολογισμός του υπουργείου Εθνικής 
Αμυνας υπερψηφίζεται άνευ ελέγχου. Τα μυστικά 
κονδύλια και άλλες δραστηριότητες που κάθε τόσο 
εμφανίζονται. Επομένως, ποιά εντιμότητα ζητάνε 
από τον πολίτη; Όλα αυτά σπρώχνουν τον πολίτη 
στην άμυνα. Την οικονομική άνυμα. Η ύπαρξη 
φορολογικής “εντιμότητας” στις μεγάλες 
καπιταλιστικές χώρες, δεν τις εμπόδισε να μπούνε 
σε μια χρόνια κρίση, όπου πάλι ο πολίτης τα 
πληρώνει. 

Η παραοικονομία δεν ταυτίζεται με τη 
φοροδιαφυγή. Ούτε με τη μη πληρωμή άλλων 
νόμιμων υποχρεώσεων, όπως ασφαλιστικές 
εισφορές κλπ. Είναι κάτι πολύ ευρύτερο. Περιλαμ¬ 
βάνει, γενικά, τις οικονομικές δραστηριότητες οι 
οποίες δεν καταγράφονται με κανέναν τρόπο στους 
εθνικούς λογαριασμούς. Αναφέρουμε την αυτοπα¬ 
ραγωγή με αυτοκατανάλωση. Αναφέρουμε την εν- 
δοανταλλαγή ή ακόμα και υπηρεσιών μεταξύ 
ατόμων, οικογενειών, γειτόνων, συγκάτοικων κλπ. 
Με βοηθάς σε βοηθώ, κυρίως μεταξύ συγγενικών 
και γειτονικών παραγωγικών ομάδων. (Αυτό όμως 


μπορεί να παρουσιάζεται στην εποχή μας και σε 
πιο πολύπλοκη μορφή. Ανταλλαγή χρησιμοποίησης 
μηχανημάτων και υπηρεσιών μεταξύ τεχνητών, 
εργολάβων, υπεργολάβων). 

Στην εποχή μας έχουμε και ένα πρωτόγνωρο 
φαινόμενο τεράστιας ανταλλαγής χρησιμοποίησης 
μηχανημάτων και προσωπικού και σε αντάλλαγμα 
μέρος της σοδειάς, όπως πάει να εφαρμοστεί 
μεταξύ Ένωσης Συνεταιρισμών Θράκης και 
αγροτικών συνεταιρισμών Ουκρανίας, με την 
εγγύηση κράτους και τραπεζών. Πώς θα υποτιμηθεί 
λογιστικά, φορολογικά, εισοδηματικά, όλη αυτή η 
γιγαντιαία δραστηριότητα; 

Συνήθως λένε ότι αυτά συμβαίνουν σε καθυστε¬ 
ρημένες οικονομίες, όπου δεν καταγράφονται 
πολλές τέτοιες παραγωγικές, υπηρεσιακές και 
καταναλωτικές δραστηριότητες. Σε αντίθεση με 
προηγμένες οικονομίες, όπως αποκαλούνται, όπου 
καταγράφεται, και βέβαια φορολογείται, και η 
παραμικρή οικονομική δραστηριότητα, όπως είναι 
το πλύσιμο ρούχων ή το αγοραστό φαγητό. 

Σύγχρονο μέλλον 

Θα παρατηρήσουμε όμως ότι όσο εισερχόμεθα 
σε περιόδους οικονομικής κρίσης, σε παρατεταμένα 
μέτρα λιτότητας, κυρίως στις προχωρημένες 
οικονομίες Ευρώπης, Αμερικής, τόσο αυξάνεται η 
παραοικονομία: 

- Πρώτον, διότι επιδιώκεται με πιο επιμονή η 
απόκρυψη εισοδημάτων από παραδραστηριότητες. 

- Δεύτερον, διότι αναγκαστικά μειώνονται οι 
δαπάνες καθημερινής εξυπηρέτησης (πλύσιμο, 
αγοραστό φαγητό, διακοπές, μαθήματα κλπ.). Όσο 
διατηρείται και επιτείνεται η λιτότητα τόσο θα 
αυξάνει η παραοικονομία. 

- Τότε όμως προβάλλει ένα συμπέρασμα: Η 
παραοικονομία αποτελεί άμυνα της κοινωνίας. Η 
αποκαλούμενη οπισθοχώρηση στην αυτοκατανά¬ 
λωση, αυτοϋπηρέτηση, ανταλλαγή υπηρεσιών, 
μπορούν να βελτιώνουν το επίπεδο ζωής, το οποίο 
απειλείται από το παμφάγο καπιταλιστικό κράτος. 
Μπορεί να γίνεται ακόμα και πιο υγιεινή η ζωή 
μετην αποφυγή πολλών φρικτών κατασκευασμά¬ 
των της καπιταλιστικής απάνθρωπης βιομηχανίας 
τροφίμων. Ένα παράδειγμα: Με την πάροδο του 
χρόνου βελτιώνεται η μεθόδευση παραοικονομίας, 
π.χ. το αλληλεγγύως εξυπηρετούμενο συνεργείο, 
όπως παρουσιάζεται σε χώρες όπως η Γερμανία. 

Θα μπορούσε άραγε να υποθέσει κανείς ότι η 
γενίκευση, ή όσο γίνεται γενίκευση, της παραοικο¬ 
νομίας, που σημαίνει οπωσδήποτε παραγωγή, 
ανταλλαγή, οικονομικές σχέσεις μεταξύ ατόμων, 
μικρών μονάδων, δείχνει μια τάση του μέλλοντος; 

Θα μπορούσε να υποθέσει κανείς ότι μια 
μεγαλύτερη επέκταση τέτοιου είδους άμυνας, πιο 
ομαδικής, πιο οργανωμένης, θα μπορούσε, ίσως, 
να οδηγήσει σε πυρήνες αυτοδιαχείρισης; Μακριά 
από κρατικό έλεγχο, μακριά από οποιοδήποτε 
έλεγχο καπιταλιστικών μηχανισμών; Ιδιωτικών και 
δημόσιων. Δεν μπορεί να δοθεί μια οριστική 
απάντηση. 

Το γεγονός πάντως είναι ότι η παραοικονομία 
δεν είναι πλέον το φαινόμενο των μεσογειακών 
χωρών, της Ελλάδας και των λεγάμενων 
καθυστερημένων χωρών, αλλά επεκτείνεται σε 
κράτη-κοινωνίες πλήρους καπιταλιστικής, 
οργανωμένης οικονομίας. Στις ευρωπαϊκές χώρες, 
τη Βόρειο Αμερική, η παραοικονομία επεκτείνεται. 
Παρά τους θηριώδεις ελέγχους και τις αυστηρές 
τιμωρίες. Η πίστη του πολίτη προς το κράτος έχει 
κλονιστεί. Και σε χώρες σαν τις δικές μας, αυτό 
θεωρείται φυσικό, να μην έχεις εμπιστοσύνη στην 
εξουσία. Αλλά στις μεγάλες και πατροπαράδοτες 
καπιταλιστικές χώρες είχε αναπτυχθεί με επιτυχία 
η ηθική υποχρέωση του πολίτη να είναι ειλικρινής 
απέναντι στον κρατικό μηχανισμό, ο οποίος τον 
προστατεύει. Όμως η εμπιστοσύνη κλονίστηκε. 
Πώς μπορείς να έχεις εμπιστοσύνη σε έναν 
μηχανισμό, ο οποίος επιτίθεται στα εισοδήματά 
σου, στις κοινωνικές κατακτήσεις που έχεις 
κερδίσει με αγώνες τόσα χρόνια; Βρίσκεσαι 
αντιμέτωπος. Πρέπει να διαφυλάξεις το εισόδημά 
σου και αυτό της οικογενείας σου.Ένα βήμα ακόμα 
και αμφιβάλλεις γι’ αυτόν τον θηριώδη 
καταπιεστικό μηχανισμό. Το επόμενο είναι η 
παραοικονομία. 

Η μείωση του Ακαθάριστου Εθνικού 
Προϊόντος, η οποία μπορεί να προέλθει από την 
ανάπτυξη των παραοικονομικών δραστηριοτήτων, 
δεν σημαίνει αναγκαστικά και μείωση του 
επιπέδου ζωής. Ίσως το αντίθετο. Αυτά που σου 
στερεί η γενικευμένη λιτότητα, μπορείς να τα 
αντικαταστήσεις από την άγραφη δραστηριότητα. 
Και αν αυτό γενικεύεται μπορεί να οδηγήσει σε 
πιο σύνθετες μορφές: σε οικονομική αυτοοργά¬ 
νωση, εμπιστοσύνη στην αυτοοργάνωση θα έλεγα 
και ίσως μεγαλύτερη κοινωνική αλληλεγγύη και 
αυτοπεποίθηση. Περισσότερη δύναμη αντίστασης 
στο άγριο καπιταλιστικό κράτος. Αναδίπλωση σε 
πρωθύστερες μορφές οικονομικών σχέσεων, σε 
μια περίοδο που έχουμε εισέλθει στην περίδο του 
ύστερου καπιταλισμού, ο οποίος με ταχύτατα 
βήματα μάς οδηγεί στη βαρβαρότητα. Όσο 
ψιμιθιωμένη και αν αυτή εμφανίζεται με τη 
διαφήμιση, τις δημόσιες σχέσεις, χρώμα, μουσική, 
θόρυβο, έξαλλη καταναλωτική προπαγάνδα. Όλα 
προς παρατήρησιν και ίδωμεν. 

Όλα αυτά βέβαια γίνονται όσο δεν μπορεί 
ακόμα να επέμβει η εργατική τάξη για την 


ενεργητική μετάβαση προς μια σοσιαλιστική 
κοινωνία. Αυτή τη στιγμή οι προοπτικές μπορεί να 
είναι για εκρήξεις, κοινωνικές και πολιτικές, 
εναντίον των μηχανισμών του καπιταλισμού, αλλά 
ακόμα δεν φαίνεται, δεν είναι ορατή, η συνειδητή 
δράση, μεγάλων οργανώσεων, προς το σοσιαλισμό. 
Που θα ήταν δυνατόν να οδηγήσουν προς την 
επιθυμητή λύση. Να μην περάσουμε δηλαδή από 
μια περίοδο οπισθοχώρησης. Αλλά και αν ακόμα ο 
σοσιαλισμός προλάβει την καπιταλιστική 
βαρβαρότητα και ανοίξει ελπιδοφόρους δρόμους 
για την ανθρώπινη κοινωνία, είναι σίγουρο ότι θα 
μπορεί να επιβιώσει και να βελτιώσει το επίπεδο 
των εργαζομένων, των λαών, εφόσον προχωρήσει 
σε οικονομία στηριζόμενη στην αυτοδιαχείριση, 
την επέμβαση των εργαζομένων, την αυτοοργά¬ 
νωση και οπωσδήποτε την απίσχνανση, μέχρι 
εξαφάνισης, των θηριωδών μηχανισμών οι οποίοι 
κυριαρχούν, επιβάλλουν και ταλαιπωρούν την 
ανθρώπινη κοινωνία. 

Μετρήσεις 

Τίθεται ένα ερώτημα: Πώς μπορεί να μετράται 
η παραοικονομία; Πλήρως είναι αδύνατον. Τη 
διακρίνουμε, τη ζούμε και ακόμα συμμετέχουμε. 
Δεν μπορούμε όμως να τη μετρήσουμε στατιστικά 
με τις μεθόδους που έχουμε. Πρόκειται για μια 
κινούμενη και μεταβαλλόμενη άμμο, που συνεχώς 
αλλάζει μορφές, ανάλογα με το χρόνο, τόπο, τρόπο 
που εξασκείται. Υπάρχουν μερικές μέθοδες 
μέτρησης που μπορούν να πλησιάσουν το μέγεθος 
και αυτές προσπαθούν να τελειοποιήσουν, αν είναι 
δυνατόν, οι οικονομικές υπηρεσίες και τα 
ινστιτούτα ερευνών. Η δυσκολία όμως είναι 
πασιφανής, αφού κάθε έρευνα προσπαθεί να 
ανιχνεύσει εισοδήματα, τα οποία μπορούν να 
αποτελέσουν φορολογητέα ύλη των διαφόρων 
υπηρεσιών. 

Όι μέθοδες αυτές κατατάσσονται σε άμεσες και 
έμμεσες. 

Άμεση θεωρείται η δειγματοληπτική μέτρηση. 
Με ανάλογα έμμεσα ερωτηματολόγια, τα οποία εκ 
πρώτης όψεως δεν τρομάζουν. Είναι και ανώνυμα 
και μακριά από τόπο και ενδείξεις που μπορούν να 
τα εντοπίσουν. Μπορούν να διεξάγονται για 
πολλούς εμφανώς, σκοπούς, και να καταλήγουν στη 
μελέτη της παραοικονομίας. Μπορεί να αφορούν 
την έρευνα των οικογενειακών δαπανών, απ’ όπου 
έμμεσα μπορούν να προκύψουν τα πραγματικά 
εισοδήματα. Κατά προσέγγισιν πάντα, αφού από 
την αρχή, όπως είπαμε, προσκρούουν στην 
καχυποψία. Και οπωσδήποτε αποφεύγουν να 
αποκαλύψουν συγκεκριμένες μέθοδες απόκτησης 
άγραφων εισοδημάτων. 

Έμμεση. Μπορεί να γίνει με τη σύγκριση 


38 - Σπάρτακος τεύχος 47, Μάιος 1997 



εισοδήματος και δαπάνης. Αλλά υπάρχει η 
απόκλιση της απόκρυψης εισοδήματος, αλλά και 
της υπερβολής δαπάνης για μείωση του 
φορολογητέου όγκου. Μπορεί να γίνει συνολικά 
κατά μεγάλες ομάδες σύγκρισης δεδηλωμένης 
παραγωγής και πραγματοποιηθείσης δαπάνης. 
Επίσης, μπορεί να γίνει με συγκρίσεις μεταξύ 
χωρών. Π.χ. αν με κατανάλωση τόσου ηλεκτρικού 
ρεύματος στη Γερμανία δηλώνεται τόση δαπάνη, 
με το ίδιο ρεύμα στην Ελλάδα, στην Ιταλία ή όπου 
αλλού, πόση δηλώνεται. Το ίδιο μπορεί να γίνει με 
την κατανάλωση βενζίνης, ποσότητα αυτοκινήτων, 
τηλεφώνων. Δηλαδή, συσκευών και μηχανημάτων 
που υποχρεωτικά είναι δηλωμένα. Στην περίπτωση 
της Ελλάδας, π.χ., θα μπορούσαμε να αναφέρουμε 
τη μέτρηση με τα ομόλογα και έντοκα που 
κυκλοφορούν. Γνωρίζουμε το μέγεθος της 
κυκλοφορίας τους. Γνωρίζουμε την κατεχόμενη 
από τις τράπεζες και διάφορους οργανισμούς και 
ταμεία ποσότητα με ακρίβεια. Το υπόλοιπο μέγεθος 
πρέπει να προστεθεί στην αποταμίευση. Έτσι 
έχουμε: Εισόδημα = Δαπάνες, επίσημη 
αποταμίευση, ανεπίσημη αποταμίευση. 

Έχει κάποια ακρίβεια η μέθοδος, επειδή λόγω 
πληθωρισμού και χαμηλής τιμής πολύτιμων 
μετάλλων και λίθων, δεν υπάρχει αποθησαύριση. 
Σ’ αυτήν τη μέθοδο θα μπορούσαν να προστεθούν, 
ειδικά για την Ελλάδα, και οι καταθέσεις Ελλήνων 
κατοίκων της χώρας στο εξωτερικό. Οι καταθέσεις 
Ελλήνων ευρισκομένων και εργαζομένων στο 
εξωτερικό, διαχωρίζονται με ευκολία. Όπως των 
μεταναστών της Γερμανίας, που καταγράφονται 
χωριστά. 

Τέλος, υπάρχουν και έχουν προταθεί τον 
τελευταίο καιρό, και άλλοι τρόποι, που δεν είναι 
τώρα για να αναφέρουμε, εφόσον το θέμα είναι 
γενικότερης φύσης. 

Δεν ισχυριζόμαστε, σε καμιά περίπτωση, ότι 
είναι σωστή η μέθοδος της παραοικονομίας. Ούτε 
την προπαγανδίζουμε. Απλούστατα προσπαθούμε 
να καταγράψουμε την οικονομία όπως είναι και 
όχι όπως έπρεπε να είναι. Αλλωστε, αυτό είναι 
ζήτημα της ταξικής συγκρότησης της κοινωνίας 
και της οικονομίας της. Δεν έχει κανένα νόημα η 
διατύπωση ως ηθικό ερώτημα. Αυτό γίνεται, 
θέλουμε δεν θέλουμε. Το τι καθορίζεται ως 
“σωστό” εξαρτάται από το ποιος διευθύνει και 
ελέγχει την οικονομία. Η παραοικονομία π.χ., είναι 
μια απάντηση στην καπιταλιστική βία της 
καπιταλιστικής οικονομίας και του κρατικού 
μηχανισμού. Τουλάχιστον έτσι την αντιλαμβά¬ 
νονται. Οι εκατοντάδες χιλιάδες, τα εκατομμύρια 
παραοικονομούντες δεν ανήκουν σε καμιά μαφία. 
Αντιστέκονται σε τέτοιες, μάλιστα νομιμοποιημέ¬ 
νες ενέργειες. Αλλά ο καθένας αμύνεται με την 
κατά δύναμιν εφευρετικότητά του. 


Τέλος, ας πλησιάσουμε το μέγεθος της 
παραοικονομίας. Πόσο μεγάλη είναι και σε ποιές 
χώρες. 

Τη στιγμή που ο καπιταλισμός δείχνει τάσεις 
παγκοσμιοποίησης, τάσεις μεγάλων μονοπωλίων 
και ολιγοπωλίων, να κυριαρχήσουν διεθνικά, στο 
εσωτερικό των κρατών τους η παραοικονομία 
κερδίζει όλο και περισσότερο έδαφος, διαλύοντας 
από μέσα τις συγκεντρωτικές τάσεις του 
καπιταλισμού. Αλλά πόση είναι αυτή η 
παραοικονομία και τι ενδείξεις του μεγέθους της 
έχουμε. 

Ας πάρουμε ένα πρόσφατο παράδειγμα για 
μερικές χώρες, όπως το αναφέρει το αμερικανικό 
παράρτημα της “ΤΗβ ΨαΙΙ Ξίτεεί ^οη^ηαι Ειιτορε” 
Μαΐου 1996 και δίνει ενδείξεις για την 
παραοικονομία σε μερικές χώρες της κεντρικής και 
ανατολικής Ευρώπης. 

Πίνακας 2 


Χώρα 

1989 

1994 

Πολωνία 

16% 

16% 

Τσεχία 

6% 

18% 

Ουγγαρία 27% 

28% 

Αετονία 

12% 

34% 

Ρωσία 

12% 

40% 

Ουκρανία 12% 

45% 


Το ποσοστό αναφέρεται επί του Ακαθάριστου 
Εγχωρίου Προϊόντος της χώρας. Σημειώνουμε ότι 
η μεγαλύτερη παραοικονομία εμφανίζεται στις πιο 
μεγάλες πληθυσμιακά και οικονομικά χώρες, της 
Ρωσίας και Ουκρανίας. 

Ας πάρουμε μια στατιστική που αναφέρεται από 
τους Βαβούρα και Κουτρή, για παλαιότερα χρόνια, 
όπου υπάρχουν κάποιες μετρήσεις, (βλ.πίνακα 3). 


Πίνακας 3 

σε % 


Χώρα 

1960 

1978 

Σουηδία 

5,4 

13,2 

Βέλγιο 

4,7 

12,1 

Δανία 

3,7 

11,8 

Ιταλία 

4,4 

11,4 

Ολλανδία 

5,6 

9,6 

Γαλλία 

5,- 

9,4 

Νορβηγία 

4,4 

9,2 

Αυστρία 

4,6 

8,9 

Καναδάς 

5,1 

8,7 

Δυτ. Γερμανία 

3,7 

8,6 

ΗΠΑ 

6,4 

8,3 

Αγγλία 

4,6 

8,- 

Φιλανδία 

3,1 

7,6 

Ιρλανδία 

1,7 

7,2 

Ισπανία 

2,6 

6,5 

Ελβετία 

1,1 

4,3 

Ιαπωνία 

2,- 

4,1 

Το ποσοστό και εδώ αφορά επί του 
Ακαθάριστου Εγχωρίου Προϊόντος. Άλλες 
μετρήσεις δίνουν π.χ. για τις ΗΠΑ μεταξύ 1961- 
1982 από 2,9% σε 14,2%. Στη Δυτ. Γερμανία 
μεταξύ 1960-1980 από 2% σε 10,3%. (σελ. 94- 
99). Το 1994 μελέτη αναφερόμενη στο 1991 
(Ενότητα 105, 76) αναφέρει ότι στην Ελλάδα 
έφθασε 31%, Ισπανία 25%, Ιταλία, Πορτογαλία 
20%, Βέλγιο, Σουηδία 13%. 

Η τάση είναι παντού ανοδική. Σύμφωνα με μια 
μελέτη του ΙΟΒΕ -Ινστιτούτο Οικονομικών και 
Βιομηχανικών Μελετών - που είχε κάνει ο 
καθηγητής Παναγ. Παυλόπουλος, η 
παραοικονομία στην Ελλάδα για τις κατοικίες 
έφθανε το 90,9% του μετρουμένου προϊόντος, τις 
κατασκευές το 71,1%, τις διάφορες υπηρεσίες το 
64,9%, την υγεία-εκπαίδευση 30,1%, τις 
μεταφορές-επικοινωνίες 29,7%, το εμπόριο 28,8%, 
τη μεταποίηση Βιομηχανία-Βιοτεχνία 15,1%. 
(Ενότητα 33). 

Μια μελέτη του ΚΕΠΕ του 1992 αναφέρει ότι 
το μέγεθος της παραοικονομίας στην Ελλάδα το 
1981 ήταν το 27% του ΑΕΠ, ενώ το 1974 έφθανε 
το 21%. Για το 1991 η μελέτη αναφέρει 31%. 
Συνεχώς αυξανόμενο το ποσοστό. 

Κλείνοντας την παράθεση μεγεθών, θα θέλαμε 
να μιλήσουμε για μια τελευταία εξέλιξη η οποία 
αφορά διόρθωση των μετρήσεων για την Ελλάδα, 
Βέλγιο και Πορτογαλία, που κάνει η Ευρωπαϊκή 
Επιτροπή, στηριζόμενη σε στατιστικές της 
ΕυΚΟδΤΑΤ. Αναθεωρείται προς τα πάνω το 
μέγεθος της οικονομίας αυτών των χωρών. 
Υποτίθεται ότι ένα μέρος της παραοικονομίας, 
περίπου 20% του ΑΕΠ, εισέρχεται στις επίσημες 
μετρήσεις, με τις ανάλογες συνέπειες. Μείωση των 
επιδοτήσεων από την Ε.Ε., αύξηση των εισφορών, 
άνοδο του ΑΕΠ, μείωση του ποσοστού δημοσίου 
χρέους επί του ΑΕΠ και άλλες συνέπειες, αφού 
πλέον εμφανιζόμαστε σαν πιο πλούσια χώρα. 

Και αν ακόμα αυτό αρχίσει να εφαρμόζεται. 


δεν σημαίνει ότι σταματάει η παραοικονομία. Ήδη 
το 31% που αναφέρεται, δεν αντιπροσωπεύει το 
σύνολό της. Ο κ. Τσοβόλας, π.χ., ανεβάζει την 
παραοικονομία στο 50%. Και βέβαια η σύλληψη 
μέρους της θα οδηγήσει στην παραπέρα αύξησή 
της σε άλλους τομείς, με άλλες μεθόδους και 
τρόπους (Ναυτεμπορική 29.5.96). 

Τελειώνοντας, ας έρθουμε για λίγο και στα 
τελευταία γεγονότα. Όπως κάθε κυβέρνηση, μετά 
τις εκλογές, έχει γίνει πια ρουτίνα, προσπάθησε και 
η σημερινή να επισφίξει τα λουριά. Με κερδισμένο 
το συνέδριο του ΠΑΣΟΚ, κερδισμένες τις εκλογές, 
με διαλυμένη αντιπολίτευση, η κυβέρνηση του κ. 
Σημίτη φαίνεται παντοδύναμη στην εφαρμογή του 
προγράμματός της. Μονόδρομος προς τη σύγκλιση 
με την Ευρωπαϊκή Ένωση. Μέτρα σκληρά και 
σοβαρά, βέβαια προς μια κατεύθυνση. Να 
αφαιρεθούν εισοδήματα από τους εργαζόμενους, 
μικρούς βιοτέχνες, επαγγελματίες, αγρότες. Οι 
επιδοτήσεις και φοροαπαλλαγές κάθε είδους για 
τους μεγάλους καπιταλιστές δεν θίγονται. 
Αογάριαζαν χωρίς την παραδοσιακή πλέον 
αντίσταση του ελληνικού λαού. Ναυτεργάτες, 
αγρότες, εκπαιδευτικοί, είναι η αρχή των αγώνων. 

Στην οικονομία αυτή, η επίθεση κατά των 
μικρών εισοδημάτων έχει μια σαφή επίδραση στην 
παραοικονομία. Κανένας έλεγχος, κανένα 
αντικειμενικό κριτήριο, καμιά συμπίεση δεν μπορεί 
να τη σταματήσει. Το αντίθετο, μεγαλώνει προς 
όλες τις κατευθύνσεις. Δεν μπορούν να υπάρχουν 
μετρήσεις και μάλιστα για καθημερινά συμβάντα. 
Αλλά όλη η αγορά οργανώνεται προς καλύτερη 
παραοικονομία. Φαίνεται παντού και αν οι κ.κ. 
υπουργοί μπορούσαν να μεταβληθούν σε απλούς 
περιπατητικούς καταναλωτές, αγοραστές, θα το 
αντιλαμβάνονταν αμέσως. Ότι όσο πολλαπλασιά- 
ζονται οι ταμειακές μηχανές και έλεγχοι, τόσο 
αυξάνεται και η παραοικονομία. 

ΔΗΜ. ΛΙΒΙΕΡΑΤΟΣ 


19-26 Ιουλίου 1997 

Διεθνές κάμπινγκ νέων 

(4ης Διεθνής) 

Για συζήτηση με εκατοντάδες άλλους νέους από όλες τις χώρες της Ευρώπης 

και για γιορτή 

Πληροφορίες: «Απελευθέρωση» Ερεσσού 34, Αθήνα, τηλ. 33.00.675 

Σκληρή δραχμή: 

Μια αστική επιλογή λιτότητας 


του Δημήτρη 
Α, Κατσορίδα 


Με βάση μια 

πρόσφατη 

μελέτη,η 

«σκληρή 

δραχμή» 

αποδεικνύεται 

κοινωνική 

επιλογή 

λιτότητας και 

πολύ λιγότερο 

αντιπληθωριστική 

πολιτική. 


Μ να διαφορετική μελέτη σχετικά με τις 
επιπτώσεις από μνα υποτίμηση της 
δραχμής: Θ.Μαριόλη, Χ.Οικονομίδη, 
Γ.Σταμάτη και Ν.Φουστέρη, «Ποσοτική εκτίμηση 
των επιπτώσεων της υποτίμησης στο "κόστος" 
παραγωγής». Επιθεώρηση Οικονομικών και 
Κοινωνικών Επιστημών "Τεύχη Πολιτικής 
Οικονομίας" (τεύχος 19ο, Φθινόπωρο 1996). [Το 
άρθρο αυτό αποτελεί σύντομη εκδοχή ομότιτλης 
μελέτης, η οποία θα κυκλοφορήσει καν ως βιβλίο 
από τις εκδόσεις Κριτική.] 

Τί είναι το ισοζύγιο πληρωμών 

Στις επίσημες οικονομικές θεωρίες η έννοια του 
ισοζυγίου πληρωμών θεωρείται πως αποτελεί ένα 
είδος περιορισμού στην οικονομία μνας χώρας. 
Εμφανίζεται ως πρόβλημα που κάθε χώρα πρέπει 
να αντιμετωπίσει διότι θέτει περιορισμούς στην 
οικονομική της ανάπτυξη. 

Όμως, πριν αναλύσουμε τι επιδιώκεται με τη 
μείωση του ελλείμματος του ισοζυγίου πληρωμών, 
θα επιχειρήσουμε καταρχήν να εξηγήσουμε τι είναι 


το ισοζύγιο πληρωμών. 

Το ισοζύγιο πληρωμών περιλαμβάνει όλες τις 
οικονομικές συναλλαγές ανάμεσα στους κατοίκους 
μιας χώρας και στους κατοίκους των άλλων χωρών 
στη διάρκεια μιας συγκεκριμένης περιόδου. Αυτές 
ον συναλλαγές είναι οι εισαγωγές και εξαγωγές 
εμπορευμάτων και υπηρεσιών (ασφάλιση, 
μεταφορές, τουρισμός κτλ.), οι μονομερείς 
μεταφορές ή δωρεές όπως τα εμβάσματα των 
μεταναστών, ον εισαγωγές και εξαγωγές κεφαλαίων 
(υπάγονταν τα δάνεια που συνάπτει ή χορηγεί η 
χώρα με το εξωτερικό) και η εισροή ή εκροή 
κεφαλαίων για επενδυτικούς σκοπούς. 

Συνεπώς, το ισοζύγιο πληρωμών ως λογα¬ 
ριασμός, στον οποίο μερικές συναλλαγές 
γράφονται σαν πιστώσεις κι άλλες σαν χρεώσεις, 
πρέπει να είναι ισοσκελισμένος. 

Επίσης, έχει δύο σημαντικές υποδιαιρέσεις, οι 
οποίες αναφέρονται στο λογαριασμό τρεχουσών 
συναλλαγών που περιλαμβάνει τις εισαγωγές και 
εξαγωγές αγαθών καν υπηρεσιών και στο 
λογαριασμό κίνησης κεφαλαίων που περιλαμβάνει 
τις συναλλαγές που είναι καθαρά χρηματικής 

φύσης. 

Σκληρή δραχμή και πληθωρισμός: 
μύθοι και πραγματικότητα 

Για την Ελλάδα το βασικό χαρακτηριστικό του 
ισοζυγίου πληρωμών θεωρείται ότι είναι η μεγάλη 
ελλειμματικότητα του εμπορικού ισοζυγίου (διότι 
οι εξαγωγές δεν καλύπτουν τις εισαγωγές). Το 
έλλειμμα του εμπορικού ισοζυγίου καλύπτεται από 
τις κινήσεις κεφαλαίων, τον τουρισμό, την 
ναυτιλία, τα εμβάσματα κλπ. 

Προκειμένου, λοιπόν, το ελληνικό κράτος να 
καλύψει το έλλειμμα του ισοζυγίου πληρωμών 
χρησιμοποιεί διάφορους τρόπους. Ο ένας είναι, 
μέσω της παρέμβασης του πιστωτικού 
συστήματος, ο καθορισμός της συναλλαγματικής 
ισοτιμίας της δραχμής σε σχέση με τα ξένα 
νομίσματα (υποτίμηση ή ανατίμηση). Ο άλλος 
τρόπος είναι η εφαρμογή μέτρων δημοσιονομικής 
πολιτικής που αποθαρρύνουν τις συνολικές αγορές 
των πολιτών, όπως η αύξηση των φόρων, η αύξηση 
των επιτοκίων και η περικοπή των δημοσίων 
δαπανών. 

Συνεπώς, ο βαθμός κάλυψης των εισαγωγών 
από εξαγωγές είναι ένας από τους σημαντικότερους 
δείκτες ανταγωνιστικότητας της οικονομίας. Έτσι, 
η συνεχής επιδείνωση του εμπορικού ισοζυγίου της 
ελληνικής οικονομίας επαναφέρει πάλι στην 
επικαιρότητα το ζήτημα της συναλλαγματικής 
ισοτιμίας της δραχμής. 

Είναι γεγονός ότι η δραχμή από το 1986 κι εξής 
ανατιμάται συνεχώς ως προς τα ευρωπαϊκά 
νομίσματα. Το αποτέλεσμα είναι να αυξάνουν οι 
εισαγωγές και να παρεμποδίζονται οι εξαγωγές των 
ελληνικών προϊόντων, εφόσον αυτά καθίστανται 
ακριβότερα εξαιτίας της συνεχούς αύξησης της 
διεθνούς τιμής τους. Οι αρνητικές επιπτώσεις που 
είχε αυτή η πολιτική σκληρής δραχμής στην 
εξέλιξη του εξωτερικού εμπορίου της χώρας κατά 
τα τελευταία εννιά χρόνια (π.χ. ο βαθμός κάλυψης 
των εισαγωγών από εξαγωγές βιομηχανικών 
προϊόντων συρρικνώθηκε από 65% το 1987 σε 
λιγότερο από 45% το 1995) δεν αντισταθμίζονται 
από τις όποιες θετικές επιπτώσεις μπορεί να είχε 
η πολιτική αυτή στην καταπολέμηση του 
πληθωρισμού (Γ.Μηλιός, 1996). 

Βασικός σκοπός αυτής της πολιτικής ανατίμησης 
της δραχμής είναι να επιταχυνθούν οι διαδικασίες 
καπιταλιστικής αναδιάρθρωσης της ελληνικής 
οικονομίας, εκθέτοντας τα ελληνικά προϊόντα και 
τις ελληνικές επιχειρήσεις στην πίεση του διεθνούς 
ανταγωνισμού. Έτσι, ένα σημαντικό τμήμα της 
ελληνικής βιομηχανίας αναγκάζεται, κάτω από την 
πίεση του ανταγωνισμού, να προχωρήσει σε 


αναδιάρθρωση της παραγωγής και να 
εκσυγχρονισθεί, ώστε να γίνουν ανταγωνιστικά τα 
προϊόντα της. 

Η πορεία αυτή είναι μια αναγκαία κίνηση του 
καπιταλισμού, η οποία δρα εξυγιαντικά μεν για την 
ελληνική βιομηχανία, εφόσον εκκαθαρίζει τα πιο 
αδύναμα κεφάλαια, προκειμένου να επικρατήσουν 
οι πλέον δυνατές επιχειρήσεις. Όμως, μαζί μ’ αυτά 
προκαλεί μεγάλες απώλειες του παραγωγικού 
δυναμικού και μεγάλη διεύρυνση της ανεργίας. 
Δηλαδή, ^εν επιταχύνεται μόνο η εκκαθάριση των 
μη ανταγωνιστικών κεφαλαίων, αλλά και των πιο 
αδύναμων στρωμάτων της κοινωνίας, επειδή 
αυτή η πολιτική της σκληρής δραχμής ωθεί την 
εργοδοσία να εντείνει τις επιθέσεις της στις 
δυνάμεις της εργασίας μέσα από τη συμπίεση του 
εργασιακού κόστους, το κλείσιμο επιχειρήσεων, 
την ανεργία, το χτύπημα των αμοιβών, τη μαύρη 
αγορά εργασίας και τον περιορισμό του κράτους 
πρόνοιας και των συνδικαλιστικών κεκτημένων. 

Έτσι, η πολιτική συμπίεσης των μισθών που 
ακολουθείται από το 1985 κι εξής, συντηρεί και 
αναπαράγει τα πιο καθυστερημένα τμήματα του 
ελληνικού κεφαλαίου, εφόσον δεν τα εξαναγκάζει 
να εκσυγχρονιστούν. 

Παρουσίαση και σχολιασμός των 
αποτελεσμάτων μιας μελέτης 

Παρατηρώντας τα πράγματα κάτω από αυτή την 
οπτική γωνία, μπορούμε να πούμε ότι αμφισβητεί¬ 
ται, πλέον, το κατά πόσο η πολιτική της ”σκλη¬ 
ρής δραχμής” είναι σημαντικό εργαλείο για την 
καταπολέμηση του πληθωρισμού. 

Μάλιστα, για το φλέγον ερώτημα, ποιες θα ήταν 
οι διαχρονικές επιπτώσεις μιας ενδεχόμενης 
υποτίμησης της δραχμής στο γενικό επίπεδο τιμών 
των εγχωρίως παραγόμενων εμπορευμάτων γενικά 
και των εξαγόμενων εμπορευμάτων ειδικά, καθώς 
επίσης στην ανταγωνιστικότητα της ελληνικής 
οικονομίας, μια ομάδα πανεπιστημιακών ανέλαβε 
να διερευνήσει το θέμα με βάση επιστημονικά 
δεδομένα. 

Συγκεκριμένα, στην Επιθεώρηση Οικονομικών 
και Κοινωνικών Επιστημών "Τεύχη Πολιτικής 
Οικονομίας” (τεύχος 19ο, Φθινόπωρο 1996), 
περιέχεται άρθρο των Θ.Μαριόλη, Χ.Οικονομίδη, 
Γ.Σταμάτη και Ν.Φουστέρη, με τίτλο «Ποσοτική 
εκτίμηση των επιπτώσεων της υποτίμησης στο 
"κόστος" παραγωγής», του οποίου οι υπολογισμοί 
βασίζονται στον Πίνακα Εισροών-Εκροών της 
ελληνικής οικονομίας για το έτος 1988 (τελευταία 
διαθέσιμα στοιχεία της Α/νσης Εθνικών Λογα¬ 
ριασμών). 

Η εν λόγω μελέτη κατασκευάζει τρία εναλλα¬ 
κτικά υποδείγματα της αντίδρασης των επιχειρή¬ 
σεων στην υποτίμηση και υπολογίζει αναλυτικά 
τις διαχρονικές αυξήσεις των τιμών 36 βασικών 
για την ελληνική οικονομία εμπορευμάτων. Όπως 
φαίνεται από τους υπολογισμούς της προαναφερ- 
θείσας ερευνητικής ομάδας, μία υποτίμηση της 
τάξης του 15% θα οδηγήσει άμεσα (δηλαδή μέσα 
σε ένα έτος) σ’ έναν εισαγόμενο πληθωρισμό της 
τάξης του 1,25% έως 1,88%, μόνο (Πίνακας 1), 
ενώ παράλληλα το κόστος των εξαγωγών της 
ελληνικής οικονομίας στη διεθνή αγορά θα μειωθεί 
κατά 10% περίπου (Πίνακας 2). Αντιστοίχως, με 
μία υποτίμηση 10%, θα έχουμε ένα αποτέλεσμα 
στο μέτωπο του πληθωρισμού της τάξης του 1% 

Πίνακας 1 

Ποσοστά υπστίμησης 


Έτος 10% 

15% 

30% 

1 100,83-101,25 

101,25-101,88 

102,50-103,76 

2 101,36-102,80 

102,05-104,20 

104,10-108,39 

3 101,60-104,14 

102,40-106,22 

104,80-112,43 

Πίνακας 2 

10% 

15% 

30% 

1 101,75-102,36 

102,63-103,53 

105,26-107,07 

2 102,36-103,90 

103,58-105,85 

107,16-111,71 

3 102,65-105,12 

103,97-107,68 

107,94-115,37 


περίπου και μία μείωση της αξίας των εξαγωγών 
κατά 7% περίπου. 

Σε αντίθεση, λοιπόν, με τις απόψεις που υποστη¬ 
ρίζουν ότι η πολιτική της «σκληρής δραχμής» 
συμβάλλει στην αντιπληθωριστική εκστρατεία, 
είναι πλέον δυνατό να διαπιστωθεί, σύμφωνα 
πάντα με τα αποτελέσματα της εν λόγω ομάδας 
ερευνητών, ότι η επιλογή της υποτίμησης ως 
μέσου διόρθωσης των εντεινόμενων 
ανισορροπιών του ισοζυγίου πληρωμών και της 
υποαπασχόλησης των συντελεστών παραγωγής, 
δεν θα έρθει αντιμέτωπη με μια πληθωριστική 
διαδικασία. 

Από όλα όσα περιγράψαμε παραπάνω φαίνεται 
ότι οι κυβερνώντες από τη στιγμή που αρνούνται 


να μεταβάλουν την ακολουθούμενη συναλλαγ¬ 
ματική πολιτική (μέσω της υποτίμησης ή της 
ταχείας διολίσθησης της δραχμής), έστω και με 
τίμημα κάποια μικρή αύξηση του πληθωρισμού 
ώστε να μειωθεί έτσι το έλλειμμα του ισοζυγίου 
πληρωμών και να αυξηθεί η ζήτηση και άρα οι 
επενδύσεις, η μόνη προσαρμογή που μπορούν να 
κάνουν είναι η προσαρμοστικότητα προς τα κάτω 
της αγοράς εργασίας. 

Το επιχείρημα ότι οι αυξήσεις των μισθών 
τροφοδοτούν την άνοδο του πληθωρισμού 
χρησιμοποιείται, μάλλον, πιο πολύ ως εκφοβισμός 
προς την κοινωνία παρά ως επιστημονικό δεδομένο. 
Αντίθετα, η οικονομική ανάκαμψη και η αύξηση 
της απασχόλησης του παραγωγικού δυναμικού 
προκαλούν ομαλοποίηση των αγορών και του 
πληθωρισμού, ενώ συνεπιφέρουν αυξήσεις των 
εισοδημάτων, άρα και των μισθών. 

Τέλος, αποδεικνύεται ότι η πολιτική της 
«σκληρής δραχμής» αποτελεί στρατηγική επιλογή, 
μιας τουλάχιστον μερίδας, του ελληνικού 
κεφαλαίου, προκειμένου να αναβαθμίσει τη θέση 
του στο διεθνές ανταγωνιστικό περιβάλλον, 
καθυποτάσσοντας ταυτόχρονα τις δραστηριότητες 
των εργαζομένων. 

Σωτήρης Γουδέλης (1910-1997) 


Πέθανε, μετά από ένα χρόνο ταλαιπωρίας από 
καρκίνο, στις 9 Μαρτίου 1997 και κηδεύτηκε στο Α' 
Νεκροταφείο Αθηνών στις 12 Μαρτίου ο παλαίμαχος 
τεταρτοδιεθνιστής αγωνιστής, μαθηματικός και 
εκπαιδευτικός, Σωτήρης Γουδέλης. 

Ο Σ.Γουδέλης γεννήθηκε το 1910 στην Αράχοβα 
(Καρνοβούνι) της Μάνης. Ήρθε στην Αθήνα σε ηλικία 
14 ετών. Μαθητής του Γυμνασίου και εργαζόμενος 
οργανώθηκε στους προπαγανδιστικούς κύκλους του 
Αρχείου του Μαρξισμού, που τότε δρούσε σαν 
αριστερή αντιπολίτευση μέσα στο νεαρό εργατικό 
κίνημα της χώρας μας το οποίο ακόμα έδινε μάχες με 
τις σοσιαλδημοκρατικές πτέρυγες που δρούσαν μέσα 
στο νεαρό Κ.Κ. και το ευρύτερο εργατικό κίνημα. 
Ανέλαβε υπεύθυνες θέσεις στο Αρχείο του 
Μαρξισμού, το οποίο εξελίχτηκε σε μια εντελώς 
ανταγωνιστική πολιτική οργάνωση απέναντι στο 
Κ.Κ.Ε. και εντάχθηκε στη Διεθνή Αριστερή 
Αντιπολίτευση. Σαν φοιτητής πια της Μαθηματικής 
Σχολής του Πανεπιστημίου Αθηνών πρωτοστάτησε 
μαζί με τον Μιχάλη Ράπτη και άλλους νεαρούς τότε 
τροτσκιστές στη μεγάλη φοιτητική απεργία του 1929. 
Στη συνέχεια ήταν ένας από τους ιδρυτές του 
Συλλόγου Αδιόριστων Μαθηματικών. 

Σε όλη τη δεκαετία του 30 και κάτω από τη διχτατορία 
του Μεταξά πάλεψε μέσα από τις οργανώσεις της 
Αριστερής Αντιπολίτευσης στο πλευρό του Παντελή 
Πουλιόπουλου ενάντια στη σταλινοζαχαριαδική 
κυριαρχία του ρεφορμισμού και της γραφειοκρατίας 
μέσα στο εργατικό κίνημα, για την ανάπτυξη των 
επαναστατικών ιδεών και την ενοποίηση των 
οργανώσεων της Αριστερής Αντιπολίτευσης. 

Ήταν ένας από τους λίγους τροτσκιστές που είδε από 
την αρχή την ταξική δυναμική του ΕΑΜικού 
κινήματος. Σε αυτή την κατεύθυνση πάλεψε δίνοντας 
ιδιαίτερο βάρος ενάντια στο σοσιαλπατριωτισμό του 


ΚΚΕ που, απογυμνώνοντας το υπέροχο εαμικό κίνημα 
από κάθε ταξικό προσανατολισμό, με μαθηματική 
ακρίβεια οδηγούσε στην αποκατάσταση της αστικής 
κυριαρχίας και της ιμπεριαλιστικής επικυριαρχίας, 
όπως δυστυχώς και έγινε. 

Μετά την απελευθέρωση και με την ενοποίηση όλων 
των οργανώσεων της Αριστερής Αντιπολίτευσης και 
τη δημιουργία του Κομμουνιστικού Διεθνιστικού 
Κόμματος Ελλάδας (ΚΔΚΕ) ανέλαβε γραμματέας του 
ενιαίου κόμματος. Στις αρχές της δεκαετίας του '50 
εργάστηκε στο κέντρο της 4ης Διεθνούς στο Παρίσι 
και από κοινού με τον "Πάμπλο", γραμματέα τότε της 
4ης Διεθνούς, τον Πιερ Φράνκ και τους νεότερους, 
Ερνέστ Μαντέλ, Αίβιο Μαϊτάν, κ.ά. έδωσε τη μάχη 
για το σωστό προσανατολισμό της 4ης Διεθνούς και 
την ικανότητά της να καθορίζει την πολιτική της με 
βάση την πραγματική κατάσταση της κοινωνίας και 
την παγκόσμια δυναμική της επαναστατικής εξέλιξης, 
ενάντια στις δογματικές ιδεοληψίες και το 
σεχταριστικό απομονωτισμό των Τζέρι Χήλη και Πιερ 
Ααμπέρ. Έβαλε, έτσι, τις βάσεις για τη δημοκρατική 
εσωτερική ζωή της 4ης Διεθνούς, που διασφαλίζει τη 
χάραξη μιας πολιτικής με βάση την πραγματική 
κατάσταση και εξέλιξη και όχι με βάση τις όποιες 
γραφές. 

Το 1953 ίδρυσε μαζί με τη συντρόφισσα της ζωής 
του, Μαρία Γουδέλη, ένα πρωτοποριακό σχολείο, τη 
Μοντεσσοριανή Σχολή Αθηνών, και μέχρι το τέλος 
της ζωής του πάλεψε προσπαθώντας να συνδυάσει 
την πολιτική δράση, που δεν την εγκατέλειψε ποτέ, 
με μια υποδειγματική δουλειά γύρω από την 
εκπαίδευση των παιδιών για τη διαμόρφωση του 
χαρακτήρα τους μέσα από τη σωστή αγωγή, την οποία 
θεωρούσε όρο απαραίτητο για τη δημιουργία μιας νέας 
γενιάς ανθρώπων ικανών να δημιουργήσουν μια 
κοινωνία δίκαιη χωρίς καταπίεση και εκμετάλλευση. 

Ν.Μαρινόπουλος (1908-1996) 


ο σύντροφός μας Ν. Μαρινόπουλος, ο γνωστός 
συγγραφέας της βιογραφίας του Λ.Τρότσκυ «7ο 
κόκκινο Λιοντάρι», έφυγε από κοντά μας. Έως το τέλος 
αγωνίστηκε με θέρμη για τις ιδέες του. Λίγο πριν 
πεθάνει θέλησε να απαντήσει στον Γ.Μπουκογιάννη 
και βάλθηκε να γράφει την απάντησή του με τη μορφή 
αυτοβιογραφικού. Δεν πρόλαβε να την τελειώσει. Ο 
γιος του ευγενικά μας παραχώρησε το ντοκουμέντο 
αυτό, στο οποίο προσέθεσε και ο ίδιος λίγα λόγια για 
την κατοπινή ιστορία. 

«Απάντηση ενός ανθρώπου που βρίστηκε και 
απειλήθηκε γιατί τόλμησε να πει τη γνώμη του για το 
ποιός φταίει για την κατάρρευση του επαναστατικού 
μαρξιστικού-λενινιστικοό κινήματος: 

1. Στα 17 μου χρόνια (γεννήθηκα το 1908) μπήκα 
στην κομμουνιστική νεολαία, πυρήνας Νομικής Σχολής 
Αθήνας. Τη δράση μου μπορώ να την αφηγηθώ προς 
τον Ν. Αλεξίου, που ήταν σύγχρονος. [Σημ.: Ν. Αλεξίου. 
Δημοσιογράφος. Πέθανε ακριβώς ένα μήνα μετά τον 
Ν.Μαρινόπουλο]. 

2. Η πρώτη μου σύλληψη και ξυλοδαρμός στην 
ασφάλεια έγινε το 1927στη φοιτητική απεργία του ίδιου 
χρόνου. Μετά υπήρξε συνέχεια. 

3. Στις 4.8.1931 ήμουν ομιλητής στην αντιπολεμική 
συγκέντρωση της περιοχής Πετραλώνων, στάση 
Καμπά. Τέτοιες συγκεντρώσεις έγιναν σε όλες τις 
περιοχές της Αθήνας και όλους τους ομιλητές μας 
συνέλεβαν. 

Στις 5.8.1931 έγινε δίκη και δικάστηκα 1 χρόνο 
φυλακή και 2 χρόνια εξορία. Η εξορία ήταν στον Άη 
Στράτη. Τη φυλακή την έβγαλα στου Συγγρού και στις 
Αγροτικές Άσσου Κεφαλονιάς. Κατά τη σύλληψή μου 
βασανίστηκα στο 9ο Αστυνομικό Τμήμα και από 
χτύπημα στο μάτι και προϊούσα εξέλιξη έχασα πάνω 
από τη μισή όραση του αριστερού ματιού μου. 


4. Στις φυλακές της Ασσου πρωτοστάτησα για την 
ελεύθερη εισαγωγή του Ρίξου. Μια βραδιά αρνηθήκαμε 
να μπούμε στα κελιά πριν μας υποσχεθούν ότι θα 
ικανοποιηθεί το αίτημά μας. Έφερνα χωροφύλακες από 
το Αργοστόλι. Μας κτύπησαν. Δύο τραυματίστηκαν 
σοβαρά και άλλοι ελαφρά. Εγώ και ένας 
σιδηροδρομικός (Ν.Βασιλείου) γραμματέας της 
κολλεκτίβας κρεμαστήκαμε για δύο μερόνυχτα σε ένα 
δέντρο. Εικοσιπέντε περίπου κατηγορηθήκαμε για 
στάση. Περάσαμε από δίκη στο Κακουργοδικείο 
Αργοστολίου. Απολογήθηκα 1,30 ώρα. Την απολογία 
μου δημοσίευσαν οι τοπικές εφημερίδες (λαϊκές και 
βενιζελικές). Οι ένορκοι μας αθώωσαν. 

5. Στα μέσα του 1934 βγήκε Δήμαρχος στην Καβάλα 
ο ΜήτσοςΠαρτσαλίδηςκαι από τους 17-18Δικηγόρους 
που είμαστε κοντά στο Κόμμα διάλεξαν εμένα να πάω 
στην Καβάλα να βοηθήσω στο έργο του. Πήγα με την 
ιδιότητα του Νομικού Συμβούλου, για να δικαιολογηθεί 
η παρουσία μου. Την αμοιβή μου την περιόρισα σε 
1.000 δραχμές, ενώ ο προηγούμενος έπαιρνε 2.000. 
Νομίζω ότι πρόσφερα πολλά, επί τρεις μήνες περίπου 
που έμεινα εκεί. Ένα μόνο θα μνημονεύσω. Π Καβάλα 
ήταν η μοναδική περιοχή της Ελλάδας που 
απαγορευόταν η κυκλοφορία του Ρίξου. Πήρα στο 
τηλέφωνο τον Πέτρο Ρούσσο, αρχισυντάκτη, τότε, του 
Ρίξου και με έμπιστο σιδηροδρομικό μου έστειλε 2.000 
φύλλα στη Δράμα. Ξεφεύγοντας την παρακολούθηση 
της Ασφάλειας τα πήγα στην Καβάλα. Εκεί ήταν έτοιμα 
συνεργεία που ξεχύθηκαν στους δρόμους διαλσλώντας 
την πώληση του Ριζοσπάστη. Το τί έγινε είναι 
απερίγραφτο. Γριούλες έβγαιναν, τον αγόραζαν και τον 
φιλούσαν. Αποτέλεσμα: Μετά 30-40 μέρες 
συλλαμβάνομαι και εκτοπίζομαι στο Γύθειο. Διάλεξαν 
το Γύθειο για να μην οργανώσω μαθήματα όπως έγινε 
στον Άη Στράτη. Δες και ήμουν ο μόνος κατάλληλος 
γι 'αυτό. 

6. Στο Γύθειο συνέβησαν δύο γεγονότα: Κηρύχτηκε 
για πρώτη φορά απεργία τσαγκαράδων. Η Ασφάλεια 
ψάχνοντας βρήκε στο τυπογραφείο το χειρόγραφο της 
προκήρυξης, που κυκλοφόρησαν οι απεργοί και 
ανακάλυψε ότι ήταν γραμμένο από μένα. Επίσης έγινε 
μία δίκη ενός νεολαίου για παράβαση του ιδιωνύμου. 
Η αίθουσα του Δικαστηρίου ήταν γεμάτη από νεολαίους 
όλης της Δυτικής Μάνης. Την υπεράσπιση σαν 
Δικηγόρος την έκαμα εγώ. Ο νεολαίος αθωώθηκε και 
προκάλεσε ενθουσιασμό. Εγώ όμως μετατοπίστηκα από 
το Γύθειο στην Ανάφη. 

7. Το Φθινόπωρο του 1935, στην περίοδο των 
ζυμώσεων για την επάνοδο του Βασιλιά, μίλησα σε 
τέσσερεις συγκεντρώσεις (Κηφισιά, Μαρούσι, Κουκου- 
βάουνες...). Ενα μήνα πριν από το Δημοψήφισμα με 
συνέλαβαν με άλλους 30 περίπου, μεταξύ τους ο 
Βάρναλης και ο Γληνός, μας εκτόπισαν στον Αη Στράτη 
και μας άφησαν μετά από τρεις μήνες έπειτα από 
απεργία πείνας.» 

Το παραπάνω γράμμα-απάντηση είχε αρχίσει να 
το συντάσσει ο πατέρας μου κατά το τελευταίο 
διάστημα, μεταξύ των εγκεφαλικών επεισοδίων και 
το ήθελε σαν μιας μορφής αυτοβιογραφική έκθεση 
της ζωής του και ήθελε να προλάβει να εκθέσει τα 
κυριότερα γεγονότα. 

Πρόλαβε να εξιστορήσει τα γεγονότα μέχρι το έτος 
1935. 

Από δική του διήγηση (υπόψει ότι ελάχιστες φορές 
αναφερόταν στο παρελθόν) γνωρίζω ότι στη 
δικτατορία του Μεταξά ήταν σχεδόν συνεχώς στην 
εξορία σε διάφορα μέρη. 

Σε μία μεταγωγή, κατά την οποία πέρασε από την 
Αθήνα, ως κρατούμενος, ζήτησε και παρουσιάστηκε 
στον Κ.Μανιαδάκη, που ήταν Υπουργός Ασφαλείας 
της Δικτατορίας. 


Με το Μανιαδάκη γνωριζόταν από τον καιρό που 
ο Μανιαδάκης ήταν εργολάβος και έκανε έργα στην 
Καβάλα, τότε που ο πατέρας μου ήταν Νομικός 
Σύμβουλος στο Δήμο Καβάλας επί Δημαρχίας του 
Μήτσου Παρτσαλίδη. Τότε ο Δήμος Καβάλας νομίζω 
ότι ήταν ο μόνος Κόκκινος Δήμος. 

Παρουσιάστηκε λοιπόν στο Μανιαδάκη και του 
ζήτησε να επισκεφτεί το σπίτι του. Ο Μανιαδάκης του 
είπε ότι θα τον στείλει με συνοδεία. 

Ο πατέρας μου του απάντησε: Με συνοδεία ΔΕΝ 
πάω. Σου δίνω όμως το λόγο μου ως κομμουνιστής 
και ως Μαρινόπουλος και με ξέρεις, ότι αύριο το πρωί 
θα έλθω μόνος μου εδώ. Αν θέλεις, άφησέ με, αλλά 
με συνοδεία ΔΕΝ πάω. 

Ο Μανιαδάκης τον σεβάστηκε και τον άφησε να 
πάει σπίτι του χωρίς συνοδεία. Την άλλη μέρα 
παρουσιάστηκε, όπως έδωσε το λόγο του, και πήγε 
εξορία ή στη φυλακή Χατζηκώστα. 

Στη διάρκεια της κατοχής ήταν στο ΕΑΜ. 

Στις αρχές του 1945 έφυγε με την υποχώρηση του 
ΕΑΑΣ μετά τη Βάρκιζα και έφτασε μέχρι την 
Καρδίτσα. Από εκεί γύρισε, αλλά δεν γνωρίζω αν μετά 
συνέχισε με τον ΕΑΑΣ στην υποχώρηση. Το γυρισμό 
από την Καρδίτσα τον θυμάμαι (ήμουν 3,5 ετών) γιατί 
είχε φέρει λίγο βούτυρο, που όταν το είδα, νόμισα 
πως είναι χιόνι και το έκανα μπαλάκι και το πέταξα 
στον τοίχο και τις έφαγα. Γι'αυτό το θυμάμαι. 

Κατά τα έτη 1946-48, κατά διάφορα διαστήματα, 
ήταν κρατούμενος στο ΚΒ' Αστυνομικό Τμήμα 
Ν.Σμύρνης, όπου τον επισκεπτόμουν μαζί με τη 
μητέρα μου. 

Στη διάρκεια της δικατορίας του 1967, μας 
κάλεσαν στη γενική Ασφάλεια να μας φοβερίσουν και 
μας είχαν κόψει τα τηλέφωνα (γραφείου και σπιτιού) 
επί 5 μήνες περίπου. 


Δοροθέα (Κιάρα) Καλούτση (1910-1996) 

Η Κιάρα Καλούτση γεννήθηκε το 1910 στον Πειραιά και πέθανε στις 2/11/1996 στην Αθήνα. Σαν μαθήτρια στη 
δεκαετία του '20 συνδέθηκε με το Αρχείο του Μαρξισμού. Ήταν μια από τις πρώτες γυναίκες που μπήκαν στη 
Φυσικομαθηματική Σχολή που μέχρι τότε ήταν σχεδόν αποκλειστικά αρρένων. Πρωτοστάτησε μαζί με το Σ.Γουδέλη 
και τη νεολαία του Αρχείου στη φοιτητική απεργεία του '29, μέσα από την οποία αυτή η γενιά ουσιαστικά διαμορφώθηκε. 
Χωρίς διάλειμμα αγωνίστηκε κάτω από όλες τις συνθήκες μέσα από τις γραμμές της Αριστερής Αντιπολίτευσης και 
στη συνέχεια της 4ης Διεθνούς. Στην κατοχή συμμετείχε στην ομάδα του Σπύρου Στίνα και του δολοφονημένου από 
τους σταλινικούς Δημ.Βουρζούκη. Από την ενοποίηση των τροτσκιστών και τη δημιουργία του ΚΑΚΕ, μετά την 
απελευθέρωση, και μέχρι τα βαθιά της γεράματα πάλεψε κάτω από τη σημαία της 4ης Διεθνούς και του ελληνικού της 
τμήματος, της ΟΚΔΕ, και μαζί με τους άλλους συντρόφους της της γενιάς του '20 που επιβίωσαν από τις γερμανοϊταλικές 
εκτελέσεις και τις σταλινικές δολοφονίες συνέβαλε στο να φέρουν άσβεστη στις νέες γενιές τη δάδα του επαναστατικού 
μαρξισμού. 

Γο(λλία: 


39η Συνέδριο του ΚΚΓ 


του Χρ,Ιωνά 


Τα γαλλικό 
ΚΚ, το κάποτε 
εξίσου 

σταλινικό με το 
ελληνικό, 
γνωρίζει μια 
πορεία 
εσωτερικών 
αναμετρήσεων. 
Ο συγγραφέας 
μάς 

παρουσιάζει 

μια 

φωτογράφησή 
τους με 
αφορμή το 
τελευταίο του 
συνέδριο. 


Πού πάε ι ο Ροίΐ 36 Γ^ Ηυβ; 


Τ ην παραμονή των Χριστουγέννων 
πραγματοποιήθηκε το 39 Συνέδριο του 
Κουμουνιστικού Κόμματος Γαλλίας. 
Επρόκειτο για ενα σημαντικό συνέδριο αφού ήταν 
το πρώτο συνέδριο που έγινε κάτω από την 
καθοδήγηση του Κοόετί Ηυε, σε μια περίοδο που 
οι δημοσκοπήσεις αρχίζουν να δίνουν την αριστερά 
νικητή στις προσεχείς βουλευτικές εκλογές του 
1998. Όταν θυμόμαστε τις κινητοποιήσεις του 
Δεκεμβρίου 1995, όταν βλέπουμε την αντιδημοτι¬ 
κότητα του Ιιιρρε και του ΌΜιπε στις τελευταίες 
δημοσκοπήσεις, είναι καθαρό ότι η ευθύνη του 
Κομμουνιστικού Κόμματος Γαλλίας είναι μεγάλη 
αλλά ο δρόμος δύσκολος: Το Κομμουνιστικό 
Κόμμα Γαλλίας δεν μπορεί να φανεί σα να 
διεκολύνει τη νίκη της δεξιάς, όπως το 1978, αλλά 
ταυτόχρονα δεν μπορεί να επανασυστήσει την 
ενότητα με το Σοσιαλιστικό Κόμμα για την 
εφαρμογή μιας πολιτικής λιτότητας όπως το 1981. 
Παραμένοντας εξασθενημένο εκλογικά (9%) το 
Κομμουνιστικό Κόμμα Γαλλίας συνεχίζει την 
κρίση του. Μια κρίση που μας ενδιαφέρει. 

Το φαινόμενο ΚοΙιβΓί Ηαβ στο 
εσωτερικό του Κ,Κ,Γ, 

Ήταν ένα από τα ενδιαφέροντα του συνεδρίου. 
Να διαπιστώσει κανείς πόση εσωτερική εμπιστο¬ 
σύνη προκαλεί ο Γενικός Γραμματέας ο οποίος, 
μετά την ακινησία των τελευταίων “ετών του 
ΜακΗαί$”, προσπάθησε να μεταβάλειτη δημόσια 
εικόνα και τη λειτουργία του Κομμουνιστικού 
Κόμματος Γαλλίας. 

Είναι γεγονός ότι η προετοιμασία του 
Συνεδρίου υπήρξε πολύ πιο ανοικτή στο διάλογο. 
Η διαδικασία όμως δεν κινητοποίησε τη μεγάλη 
μάζα των αγωνιστών. Και κυρίως, ο περιορισμένος 
δημοκρατικός χαρακτήρας της συζήτησης 
οφείλεται στην διαδικασία που επιλέχτηκε: ένα 
κείμενο της ηγεσίας στο οποίο οι αντίπολιτευό- 
μενοι μπορούσαν να υποβάλουν στο περιθώριο τις 
τροποποιήσεις τους. Διαφορετικά, σύμφωνα με 
τους φόβους του ΚούετΙ Ηυε και του ορθόδοξου 
ρεύματος (ρεύμα που συγκεντρώνεται γύρω από 
την Ομοσπονδία του Βορρά) θα δημιουργούνταν 
τάσεις μέσα στο Κόμμα! 

Μόνο το ρεύμα της επανίδρυσης απαίτησε να 
μπορούν να υποβληθούν περισσότερα κείμενα για 
συζήτηση. 

Το ίδιο το Συνέδριο γνώρισε νέες μορφές: 


Πολλοί καλεσμένοι (ανάμεσα στους οποίους και η 
ΕΟΙΙ) και συζήτηση με κινούμενα μικρόφωνα. Η 
καθημερινή εφημερίδα του Κομμουνιστικού 
Κόμματος Γαλλίας, η Ουμανιτέ, παρουσίασε από 
την πλευρά της σαν κεντρικό γεγονός μια βραδυά 
του συνεδρίου στην οποία παρενέβηκαν διανοούμε¬ 
νοι μη μέλη του Κόμματος. Από την άλλη, έμφαση 
δόθηκε στο διαχωρισμό στο επίπεδο των εθνικών 
ευθυνών ανάμεσα στην συμμετοχή στο Κόμμα και 
στην Γενική Συνομοσπονία Εργατών της Γαλλίας 
η οποία είναι η κύρια Συνδικαλιστική Συνομοσπον¬ 
δία στη Γαλλία. Επίσης η Ουμανιτέ επέμεινε στην 
ανάγκη ανανέωσης της ηγεσίας. Στην πραγματικό¬ 
τητα η ηγεσία αποτελείται κατά 90% από 
επαγγελματικά στελέχη του Κόμματος. 

Παρ’ όλα αυτά η διάθεση ανοίγματος ήταν 
παρούσα. Εγγράφεται μέσα σε μια πραγματική 
τάση: πολλές από τις συγκεντρώσεις του κόμματος 
το 1996 ήταν ανοικτές σε άλλες δυνάμεις της 
αριστεράς και της άκρας αριστεράς. Ένα γεγονός 
ανάμεσα σε άλλα: Το Μάιο του 1996 η Ουμανιτέ 
δημοσίευε ένα ρεπορτάζ σε συνέχεια μιας 
διακήρυξης προσωπικοτήτων που απαιτούσαν την 
αποκατάσταση της μνήμης τεσσάρων τροτσκι- 
στών. Στο κείμενο διευκρινίζεται ότι δολοφονήθη¬ 
καν από τους σταλινικούς το 1943: ΡίεΙτο Ττεεκο, 
Αότπΐιππι δπάεΕ, Μπυτίοε 8ε§π1, Ιεπη ΚεΕοιιΙ. 
Τίτλος της Ουμανιτέ: Τι έγιναν οι 4 αντιστασιακοί 
τροτσκιστές... 

Αν βέβαια υπάρχουν πολλοί λόγοι που εξηγούν 
αυτό το ανοίγμα, όλοι όμως συνδέονται περισσότε¬ 
ρο ή λιγότερο με τα συμφέροντα του μηχανισμού. 
Αλλά η ουσία είναι πιό σημαντική: Το Κομμουνι¬ 
στικό Κόμμα Γαλλίας δεν μπορεί να αγνοήσει τη 
δύναμη ενός βαθειού και ενωτικού ριζοσπαστικού 
κινήματος όπως αυτό εκφράστηκε τον Δεκέμβριο 
του 1995 ή ακόμα τον Δεκέμβριο του 1996 με την 
εντυπωσιακή απεργία των φορτηγατζήδων λαϊκή 
απεργία πάνω σε ταξικές διεκδικήσεις. Μια 
συγκεκριμένη έκφραση αυτής της μαζικής και 
ενωτικής ριζοσπαστικής θέλησης εκφράστηκε και 
πρόσφατα στις εκλογές των καθηγητών. Πράγματι 
στις εκλογές αυτές κέρδισε η νέα Ομοσπονδία (Ρεά- 
ετπΐίοη δγηιΐίοπίε υηίΐαίτε) (ΕδΙΙ), που ταυτίστηκε 
με τις διεκδικήσεις του Δεκεμβρίου 1995. Στη 
διοίκηση της Ομοσπονδίας του συνδικάτου αυτού 
συμμετέχουν διάφορα αριστερά και ακροαριστερά 
ρεύματα. Η πολιτική σημασία αυτού του “θριάμβου 
της ΓδΙΙ” (Εε Μοηάε) συνοδεύτηκε με χαρά από 
μερικούς και με ανησυχία από άλλους. 

Ποιά κατεύθυνση; 

Τρεις θέσεις συζητιούνται. Το ενδιαφέρον είναι 
να γνωρίζουμε ποιό βάρος και ποιά επίδραση 
μπορεί να έχουν οι δύο μειοψηφικές θέσεις, αφού 
η πλειοψηφία ήταν δεδομένη (90% για το κείμενο 
της πλειοψηφίας στα τοπικά συνέδρια- Εκλογικό 
αποτέλεσμα του συνεδρίου: Υπέρ περισσότερα από 
1000,43 κατά, 31 αποχές). Η πρώτη αντιπολίτευση 
είναι εκείνη που έχει συγκροτηθεί γύρω από την 
Ομοσπονδία του Βορρά. Συχνά χαρακτηρίζεται σαν 
νεοσταλινική. Στην πραγματικότητα οι αντιπρόσω¬ 
ποι αυτής της τάσης είναι οπαδοί σε θέματα 
οργανωτικά και διεθνή της σταλινικής παράδοσης. 
Αλλά αυτή η εκτίμηση πρέπει να μετριαστεί πρώτα 
απ’όλα γιατί επηρεάζουν πραγματικά τη βάση σε 
ορισμένα σημεία κλειδιά Είναι ενάντια στο 
Μάαστριχτ και αναγκάζουν τη ηγεσία του ΚΚΓ 
να διεκδικήσει την ρήξη. Θέλουν την “ενότητα στη 
βάση"" ενάντια στις συμφωνίες κορυφής ανάμεσα 
στο ΚΚΤ και στο ΣΚΓ. Από την άλλη είναι σήμερα 
ανοικτοί σε κοινούς αγώνες ακόμα και με τη ΕΟΚ. 
εάν μπορέσει να υπάρξει συγκεκριμένη συμφωνία. 
Η άλλη αντιπολίτευση (που απείχε στην ψηφοφορία 
στο συνέδριο) είναι εκείνη των επανιδρυτών της 
οποίας ο ένας ηγέτης είναι ο βουλευτής της 
Μασσαλίας Ουγ Ηεττηίετ, διάσημος γιατί ήταν 
υπεύθυνος του αποκλεισμού από το ΚΚΓ πριν από 
30 χρόνια του νεαρού τότε υπεύθυνου ΑΙπίη 
Κτίνίηε! Η αδυναμία τους είναι η έλλειψη μαχητι¬ 
κότητας στη εσωτερική μάχη ενάντια στη γραμμή 
της ηγεσίας. Αυτό μπορεί να εξηγηθεί από το 
γεγονός ότι το ρεύμα αυτό αποτελείται από ένα 
μεγάλο αριθμό εκλεγμένων τοπικών αντιπροσώ¬ 
πων (δήμαρχοι και περιφερειακοί σύμβουλοι) και 
ότι αυτό τους οδηγεί συχνά σε ένα διαχειριστικό 
ρεαλισμό. 

Πολιτικά ωστόσο αυτοί εκφράζουν καλύτερα 
την απαίτηση ενότητας και πάλης. Πράγματι η 
κύρια διαφορορποίησή τους είναι ότι θέλουν το 
ΚΚΓ να συνεισφέρει στην οικοδόμηση ενός 
ριζοσπαστικού πόλου που να πηγάζει από ένα 
πολιτικό ή κοινωνικό κίνημα που θεωρείται 
απαραίτητο απέναντι στη σοσιαλδημοκρατική 
ρεφορμιστική γραμμή και μπροστά στον κίνδυνο 
το ΚΚΓ να αναγκαστεί να συνδιαλλαγεί μαζί της. 
Μπορούμε να σκεφτούμε ότι η θέση αυτή θα 
μπορούσε να έχει συναντήσει μια αριθμητική 
απήχηση πιό σημαντική μέσα στο ΚΚΓ. Πράγματι, 
πριν ακριβώς το συνέδριο έγινε μια τοπική 
βουλευτική εκλογή κοντά στη Μσσαλία. Απέναντι 
σ’ένα φασίστα υποψήφιο, που υποστηριζόταν από 
τον Αε Πεν το Σοσιαλιστικό Κόμμα είχε επιβάλλει 
έναν υποψήφιο πρώην υπουργό γνωστό στα 
σαλόνια του Παρισιού σε μια περιοχή που έχει 
πληγεί από την ανεργία (ορυχεία). Έτσι, η 
υποψηφιότητα του ΙΙο§6γ Μεί (ΚΚΓ) η οποία 


θεωρήθηκε σαν έκφραση των αγώνων και της 
ενότητας των δυνάμεων της αριστεράς με την 
υποστήριξη του ΚΚΓ της ΕΟΚ....και μιά μεγάλη 
μερίδα των τοπικών αγωνιστών του Σοσιαλιστικού 
Κόμματος, πήρε γρήγορα εθνική διάσταση. Η νίκη 
του Μεί προκάλεσε ένα λαϊκό ενθουσιασμό που 
υπόσχεται πολλά. Απέναντι σ’αυτό το πολύ 
σημαντικό πολιτικό μήνυμα η ηγεσία του ΚΚΓ 
ελαχιστοποίησε τη σημασία του. 

Αυτή η καθαρή ρεφορμιστική θέληση εξηγεί τον 
προσανατολισμό του Κούετΐ Ηυε που υποστηρίζεται 
από την πλειοψηφία του ΚΚΓ Να χρησιμοποιηθεί 
όσο το δυνατό περισσότερο η ανοικτή και αριστερή 
εικόνα που δεν μπορεί να καταπολεμηθεί ανοικτά 
σήμερα, πράγμα που θα εξαργυρωθεί σε μια 
συμμαχία στις προσεχείς εκλογές με το Σοσιαλι¬ 
στικό Κόμμα. Και το Συνέδριο προσανατολίζεται 
προς αυτή την κατεύθυνση. Το ΚΚΓ ισχυρίζεται 
ότι είναι έτοιμο να αναλάβει κυβερνητικές ευθύνες 
ακόμα και εάν δε θέλει να πάει προς ένα “Κοινό 
Πρόγραμμα"". Από τώρα υποστηρίζει μια σειρά από 
μέτρα που όλα χαρακτηρίζονται από την αοριστία 
τους για να είναι αρεστά σε όλους χωρίς να 
ευχαριστήσουν κανένα. Παράδειγμα: είναι "υπέρ 
ενός καινούργιου βεη που να βασίζεται στα εθνικά 
νομίσματα"" και συγχρόνως για ένα δημοψήφισμα 
για την υιοθέτηση ή όχι κοινού νομίσματος. Το 
πρόγραμμα είναι έτσι φτιαγμένο στα περισσότερα 
ζητήματα τα καθοριστικά για μια αριστερή 
πολιτική, τόσο σε οικονομικό επίπεδο όσο και στα 
ζητήματα συμμαχιών, όπου το κεντρικό σύνθημα 
είναι αυτό της “παρέμβασης του πολίτη"" που 
αντικαθιστά εκείνο της πάλης των τάξεων. 

Η μόνη εγγύηση που δίνεται στους αγωνιστές 
είναι ότι θα τους συμβουλευτούν πριν από 
οποιαδήποτε συμμετοχή του ΚΚΓ σε μια 
μελλοντική κυβέρνηση της αριστεράς. 

Το πιό εντυπωσιακό είναι η απάντηση που 
έδωσε ο Ηυε, για να αρνηθεί τον ριζοσπαστικό 
πόλο. Αυτό "θα κολλούσε την αριστερά στις σχέσεις 
συσχετισμού δύναμης". Στην πραγματικότητα όχι 
μόνο το κεντρικό ζήτημα όλου του εργατικού 
κινήματος στη Γαλλία εδώ και τριάντα αλλά και 
από μια σκοπιά καθαρά εκλογική, το ΚΚΓ θα είχε 
οπωσδήποτε συμφέρον! 

Το βλέπουμε: η ιστορική κρίση του ΚΚΓ δεν 
είναι έτοιμη να λυθεί. Αλλά η μορφή που πήρε και 
οι απολογισμοί των κοινών αγώνων όλα αυτά τα 
τελευταία χρόνια ανοίγουν δυνατότητες περισσότε¬ 
ρο από ποτέ για την ανάπτυξη μιάς αριστερής 
εναλλακτικής λύσης. Η σοβαρότητα των 
προβλημάτων (ανεργία, αποκλεισμοί, ρατσισμός, 
φασισμός) κάνει αυτήν την προοπτική να φαίνεται 
περισσότερο από ποτέ δυνατή και επείγουσα. 

X Ιωνάς 


48 - Σπάρτακος τεύχος 47, Μάιος 1997 




Αλληλεγγύη 


με τοσς (χντ ικαθεστωτ ικοσς (χ\;τάρτες ! 


του 

Ο.Μερλινού 


Πριν από τριάντα έξι χρόνια (Γενάρης του 
1961), η δολοφονία του -δεμένου πισθάγκωνα και 
επί μήνες βασανιζόμενου απάνθρωπα- πρώτου 
δημοκρατικά εκλεγμένου πρωθυπουργού του 
ανεξάρτητου Κονγκό Πατρίς Λουμούμπα 
εγκαινίαζε την μακριά νεοαποικιακή νύχτα 
ολόκληρης της Αφρικής. Σήμερα, μετά από τριάντα 
έξι ολόκληρα χρόνια, αυτή η ατέλειωτη νύχτα 
βαδίζει ολοταχώς προς το τέλος της καθώς στο ίδιο 
Κονγκό (που μετονομάστηκε σε Ζαΐρ) προελαύνει 
ακάθεκτο το αντικαθεστωτικό αντάρτικο που 
ενσαρκώνει τα δημοκρατικά όνειρα και τους 
αντιϊμπεριαλιστικούς πόθους ολόκληρης της 
Μαύρης ηπείρου. 

Πριν από είκοσι εννιά χρόνια (1966), ο Κλώντ 
Καμπιλά ήταν ένας από τους 2-3 στενότερους συν¬ 
εργάτες του Τσε Γκεβάρα στο εφήμερο αντάρτικό 
τους στο Ζαΐρ. Σήμερα, ο ίδιος Κλώντ Καμπιλά 
είναι ο ηγέτης των συνασπισμένων αντικαθεστωτι- 
κών δυνάμεων και του επαναστατικού στρατού που 
προελαύνει προς την Κινσάσα. Όπως τότε, έτσι 
και τώρα ο αντίπαλος έχει το ίδιο όνομα και 
εκφράζει τα ίδια άνομα συμφέροντα: είναι ο 
χασάπης Μομπούτου και το απίστευτα διεφθαρμέ¬ 
νο καθεστώς του πίσω από το οποίο συσπειρώνεται 
το διεθνές σκυλολόι των αποικιακών, νεοαποικια- 
κών, μισθοφορικών και ιμπεριαλιστικών καταγω¬ 
γίων όλου του κόσμου. 

Το ότι οι καιροί έχουν γυρίσματα, καμώνονται 
πως το αγνοούν μόνον εκείνοι που βολεύονται με 
την ησυχία των νεκροταφείων. Εκείνοι στο Παρίσι 
(με επικεφαλής τον γιο του Μιτεράν!) που όπλισαν 
και κατηύθυναν το χέρι τών γενοκτόνων της 
Ρουάντα (ένα εκατομμύριο σφαγμένοι μέσα σε 
λίγες μέρες, την άνοιξη του 1994). Εκείνοι στις 
Βρυξέλλες και στο Παρίσι που δημιούργησαν και 
στήριξαν επί 35 χρόνια το δικτάτορα Μομπούτου 
που μετέτρεψε την πιο πλούσια χώρα της Αφρικής 
σε ερείπια για να φτιάξει ο ίδιος μια από τις 
μεγαλύτερες περιουσίες στον πλανήτη (πάνω από 
15 δισεκατομμύρια τα δολλάριά του στις τράπεζες 
της Αωζάνης). Εκείνοι (σε όλο τον “πολιτισμένο” 
κόσμο) που -μαζί με τις μη κυβερνητικές 
οργανώσεις- χύνουν κροκοδείλια δάκρυα για τους 
δύσμοιρους πρόσφυγες Χούτου, ενώ εξακολουθούν 
να οπλίζουν τους γενοκτόνους που τούς κρατούν 
ομήρους και στρατολογούν εσπευσμένα 


μισθοφόρους για το Ζαΐρινό αντρείκελο και 
σύμμαχό τους. Για όλους αυτούς και για πολλούς 
άλλους, το προελαύνον αντάρτικο του Καμπιλά 
είναι ο μεγάλος εχθρός που πρέπει να εξοντωθεί 
με κάθε μέσο. 

Όμως, το 1997 δεν μπορεί να είναι απλή 
επανάληψη του 1961 και του 1966. Το αμαρτωλό 
καθεστώς Μομπούτου καταρρέει κάτω από το 
βάρος των εγκλημάτων του. Ό (απλήρωτος και 
διαλυμένος) στρατός του είναι πια εντελώς 
ανίκανος να προβάλει την παραμικρή αντίσταση 
καθώς είναι απασχολημένος να λεηλατεί, να βιάζει 
και να σφάζει τους δύστυχους αμάχους συμπατριώ¬ 
τες του. Το Ζαΐρ, και μαζί του ολόκληρη η καρδιά 
της Αφρικής, είναι τώρα ώριμοι για τη μεγάλη 
ανατροπή που θα ξαναφέρει την ελπίδα στη Μαύρη 
ήπειρο! 

Ακόμα κι αν ο Καμπιλά τού 1997 δεν είναι ο 
Τσε του 1966. Ακόμα κι αν το πολιτικό σχέδιο των 
αντάρτικων δυνάμεων παραμένει συγκεχυμένο. 
Ακόμα κι αν απομένει να ξεκαθαριστεί ο ακριβής 
ρόλος των -πάντως προοδευτικών- καθεστώτων της 
Ρουάντα και της Όυγκάντα, αρκεί όμως η μανια¬ 
σμένη αντίθεση καθώς και η πολεμική εμπλοκή 
των συνασπισμένων πια πρώην αποικιακών 
μητροπόλεων στις οποίες προσχώρησε τώρα και η 
Όυάσιγκτων, για να πείσει κάθε δημοκράτη, 
αντιϊμπεριαλιστή και επαναστάτη σε Βορρά και 
Νότο ότι χρωστάει την ολόψυχη και ενεργή 
αλληλεγγύη του στους Ζαΐρινούς αντάρτες! 


Σημ. Πιστός θιασώτης της αστυνομικής αντίληψης της 
ιστορίας, ο σ.Δελαστίκ δεν δείχνει να πιστεύει ότι είναι 
δυνατό να υπάρχουν στην εποχή μας επαναστάτες που 
ΔΕΝ είναι “βαλτοί” από κάποια μεγάλη δύναμη. Σε άρθρο 
του στο “Πριν”, ισχυρίζεται ανενδοίαστα ότι ο Καμπιλά 
και οι συναγωνιστές του είναι περίπου όργανα των 
Αμερικάνων, χωρίς όμως να κάνει τον κόπο να 
τεκμηριώσει έστω και στοιχειωδώς αυτό τον ισχυρισμό 
του. Ευελπιστούμε ότι οι πρόσφατες αλλεπάλληλες 
απειλητικές προειδοποιήσεις των ΗΠΑ προς τους 
αντικαθεστωτικούς αντάρτες του Ζαΐρ (“σταματήστε 
πάραυτα την προέλασή σας”, “μην τολμήσετε να 
προχωρήσετε προς την Κινσάσα”) και η κατηγορηματική 
τοποθέτηση της Ουάσιγκτων στο πλευρό του Σιράκ, θα 
τον κάνουν να αναθεωρήσει την στάση του και να νοιώσει 
-έστω και καθυστερημένα- την ντροπή που του αρμόζει. 

